
STROLIC FURLAN 





Il lavör de cuviartine al ë di un frut di Feagne 
Il disen de cuviartine-sot al ë di une frute di Martignä 


Lis fotografiis di duc’ i disens e i lavórs publicäz tal 
Strolic a’ son di DARIO ERSETTI 





An ГУП 


STROLIC FURLAN 
1976 





Societàt Filologjche Furlane 
UDIN 1975 











A cure di Riedo Puppo 





1976 


de vignude di Crist 


IL 1976 AL RISPUINT: 


— al 6689 dal Circul Julian; 

— al 2729 de fondazion di Rome; 
— al 5737 dai Abreos; 

— al 1396 dai Maométans: 

— al 2157 de fondazion di Aquilee. 


FIESTIS VARIABILIS: 


La Cinise (3 di marz); 
Pasche Majòr (18 di avril); 
La Sense (27 di maj); 
Pentecostis (6 di jwen); 
Corpus Domini (17 di jwen); 
| Prime d'Avent (28 di novembar). 


ii FIESTIS DI PRECET: 


Dutis chés dal an passät. 

Si veve sintüt a di che i parons si jèrin lamentàz des 

fiestis ch'a còlin di disdevore parvie che i Sanz di vie 

pe setemane ur intrigàvin sui lavörs, e a’ vèvin propo- 
| nêt di butälis te domenie. Ma al pàr che l'idée 'e sei 
| stade bandonade. Si viót che nol covente plui cala lis 

fiestis parvie ch'al & calát il lavór. Che anzit, pal lavór 

ch'al è cumó, no ’nd’ è nancje vonde fiestis. 


FIESTIS NAZIONALS: 
Dutis chés dai àins passáz. Che anzit, prein il Signór 

che no véin di cressi, stant che lis fiestis nazionäls a 
son pal plui fiestis di ueris o di fuarcis armadis. 


SOLENITAZ CIVILS: 


A” son ches de Conciliazion (11 di fevrár) e di San Fran 
cesc (4 di otubar). Qualchidun al garantis ch’e je ancje 
ché de insurezion di Nàpuli (28 di setembar); ma cassú 
no si use, 





























Il mistir dal Strolic 


Une volte, il mistir dal Srolic al jere fàcil. Ba- 
stave pontä ben il canocjäl cuintri il cil, dà une 
calumade jenfri lis stelis, trauardä il grant gîr dal 
soreli, tignî presint i scherz de lune, fà chei qua- 
tri calcui che i strolics ju savèvin adamens e la 
anade-avigni 'e saltave für limpide e clare: pitu- 
rade, spudade. 

Ma ué... Proväit, ué, a esplorä il cil cun tun 
canocjäl, a scrusignä jenfri lis stelis e o viodarés 
il gardèi, l’intrìc, il bulùz che j us si presente de- 
nant dai vöi: spütnics, soyuz, mariners, apòlos 
ch'a van e ch'a törnin; ce cun luminuz ce a scár, 
ce intirs ce a tocs. 

Uê il cil al è come une fàrie plene di faliscjs e 
denant dal canocjäl ti bàlin lùsignis e balutis co- 
me quant ch'al ven imbast. 

Cun ches interferenzis lì i calcui a’ risultaréssin 
duc’ sbaliáz e la néf 'e larès a colà il més d'avost. 
Nuje di fa. Il Strolic al à decidát di butá te fe- 
rage duc’ i siei strumenz di precision: il canocjäl, 
il compás, il nivel, il plomp, lis squàris, lis cur- 
delis, i pichèz e di tornä a strolegä a nás, a spe- 
rienze. E cussì al è fat. 

E cu la pratiche che il Strolic al à — ch'a пад 
viodudis di ogni fate e provadis di ogni pél — 
al va a riscjo di intivále ancjmö plui juste; e, cun 
di plui, s’al sbölie, al podarà simpri dä la colpe a 
la mancjanze di impresc'. Cence contd ch'a 'nd'à 

robis là che no si рд falä nancje se si ül. Che an- 
zit si podares dilis daurman: prin, che la gnove 
anade ’e sara miör di ché passade e miör di du- 
tis ches di prime. Difat duc’ sperarà di rivä, cu 
[ajdt di Diu, fin insomp, par gjoldi il ben che il 
’76 al puartarà; là che, invezzit, nissun orès tornà 
indatir a passä ce ch'al à provät; secont, che la 
cunfusionute pulitico-teologjco-sociäl 'e cuntinua- 
rà inmo un póc, ancje in Fritil; e precisamentri: 
i predis a’ cuntinuaran a insegnä ai pulitics, i pu- 
lìtics a insegnä ai sindacalisc’, i sindacalisc’ a in- 
segnà ai imprenditörs... 
Insumis al risultarà che duc’ a’ savarèssin fa 

il mistir di chei altris; pecjät nome che, intant, 
no fàsin il lör. 

Ma coragjo instes, furlans, che la anade dal nu- 
je no je mai stade. 

E che Diu us déi dal ben chest an e chest an 
cu ven. 


Reno PuPPO 

ZENAR 

Su la planure inmutunide 
si disfäsin aplanc 
gläinis di пёЁ lizeris 


e la favite ’e zorne... 


NADIA PAULUZZO 








ee em E E viuda uu s 


10 


3.1.1381 
Marquart di Randek, che | veve dat al Friúl lis sûs Constituzions (< Consti- 
tutiones Patriae Forijulil »). 

4.1.1870 - Muart dal abát Jacum Pirone, di Dignan, ch'al-meté adun il prin 
vocabolari de lenghe furlane. 

- Tal munistir di St. Francesc di Dentri, a Udin, al-mür il beät 
Duri di Pordenon, grant missionari e viazadör vie pal Orient. 

14.1.1539 - Al mûr a 54 agns a Ferare 11 plui grant pitòr artist furlan: 
Zuan de Sachis, di sorenom il Pordenon. 


14.1.1331 

PRIN DI DAL AN, Circoncision dal Signör 

St. Basili | Grant 

Ste. Gjenoefe 

II. DASPÓ NADAL, St. Tito 

Ste. Amelie 

PASCHE TAFANIE (PEFANIE) 

St. Lucian 

St. Severin 

St. Julian 

St. Pauli rimit 

BATISIM DI JESUS, St. Paulin, Patriarcje 
'Aquilee 

St. Modest 

St. Ilari d'Aquitanie, vescul di Poitiers e dotór de 

Glesie 

St. Feliz 

St. Durf di Pordenon, missionari e viazadör, 

St. Maur abát 

St. Marcel pape 

St. Antoni abát 


II. 'L AN, St. Priscje 

St. eR St Paulin d'Aquilee 

Sz. Sebastian e Fabian 

Ste. Agnés 

St. Vincenz 

Ste. Emerenziane 

St. Francesco di Sales 

III. ` | Т, AN, Conversion di St. Pauli 


- Al-mür a Sofumberc, des bandis di Faedis, il grant Patriarcje 

Un fréit bambüc al crìca via pal puint: 
ta gnót, aurat ’l é cil, las mònz di arìnt. 


Giso Fior 





IL STROLIC DE ANADE 


RIEDO PUPPO 


Zenär 


Grant frét e néf. 

In dutis lis buteghis, straordinaris liquidazions 
di vistîz e di scarpis. I presiz a’ vignaràn sbassäz, 
ma la int no comprarà instes nò. E plui la int no 
comprarà e plui i presiz a’ calaràn; e plui i pre- 
siz a’ calaràn e mancul la int a’ comprara. 

Il guviär, ch'al д za provät — e dibant — a 
fâ ripiá la cunumie cu l'austeritát, al tentara di 
sboreäle cu la tecniche contrarie: ven a staj cu la 
teorie dal spreco. Un decreto legge al concedarà 
prèmis a chei ch'a compraràn robis inutilis, re- 
gäi a chei ch'a sfracassarán ce ch'a varàn com- 
prêt, contribüz a chet ch'a implantaràn fabrichis 
di stupidez; e vie indenant. La gnove lez ’e sara 
precise e severe e ’a vignara aplicade par tre do- 
menis daurman; podopo, la quarte domenie, co- 
me in ché volte da l’austerität, ’e vignarà conce- 
dude une déroghe — che in ché di si podara spa- 
ragná —; po, a san Josef, un'altre dèroghe, e a 
Pasche, ch'e je fiestone grande, ’e vignarà decre- 
tade la sospension temporanee de strategje dal 
spreco. Cussì, cheste primevere 'o varin dós lez 
in vigór pal rilancio de cunumie: ché de austeri- 
tät, momentaneamentri sospendude e ché dal spre- 
co femporaneamentri incjantonade. 

Grande fieste a Tarcint pe Pasche Tafanie. Pre- 
mis ai furlans lustrissins. Nome che la Gjurie ’e 
varà dificultäz a cjatä-für qualchidun che nol véi 
ancjmò cjapát il premi Epifanie, parvie che aromai 
a’ son stáz premiàz duc’ i furlans. 

Il Cumität al proponarà di tornà a comenzä dal 
prin, e premidlu in negatif: tiräj vie la medäe che 
j an dade. E cussì lá indenant a сеѕѕесӣі, un pòs 
ad an, cun duc’ chei altris. 


A Cividät, Messe dal spadon. Un plenon di 
int in domo a viodi l’elmet e la spade, e a cjapä 
la benedizion. 

Tal prin banc lis autoritáz (che quant ch'al è 
alc di cjapä, ches a’ son simpri denant) e daür il 
popul. La none 'e sarà l'ultime jù insomp, cu la 
corone dal rosari in man, cence pilìce, cence ma- 
chine fotografiche; jentrade in glesie propit nome 
par pred e cjapá la benedizion. Che anzit — puare 
none — a je, la spade in glesie j fäs i sgrìsui. Je 
'e dis che la benedizion si pararès bon a däle no- 
me cun tune rame di ulif. Ma la none, puarine, 
no je stade a scuele; no cognos duc’ i retroscena, 
no capis duc’ i significáz ch'a son sot; 'e je an- 
cimò come chei puarez ch'a lèvin daür il Signór 
e che Lui al stave vulintir cun lór: cence alte teo- 
logje, cence cumplicade pulitiche, cence bêz. Un 
disastro, propit, puare none! 


In Americhe al scupiarà un scandul, e un altri 
grant sorestant colpevul di interesse privato in 
atti di ufficio al vignarà denunciät, processät e 
metilt in galere. 

Un gnüf scandul ancje in Italie. Cu la diferen- 

zie che ca di nö, il grant sorestant al vignarà apene 
apene lizermentri denunciät, ma ni processät е 
tant mancul condanät. In cuintricambio, perö, no 
vignaran condanäz nancje i magjstráz che lu va- 
ran denunciát. 


I catolics no lassaran passä lis fiestis cence vi- 
sasi dai puars fradis plens di miserie tal mont. "E 
vignarà organizzade une tre-dis di stúdis su la fan. 
La tre-dis ’e finarà cun tun simposio di lavör e il 
simposio cun tune mozion in pro dai afamäz. 


Si fäs par mit di di 


A Nadal si mangje, a Prindalan si mangje, a Pa- 
sche si mangje, di Cumunion e di Vescul si man- 
gie... 

Dulà cjatàiso une fede cussì nudride. 

LA PATRIE 


Co i vöi a’ viodin dute cheste tiare 
cui cerclis des culinis e des monz 

e il plan di lüs ch’al rive fin al mär, 

si viarz un’ore clare sot il cil. 

La Patrie ’e je il Friül inluminät 

dal so soreli, vif de nestre vite, 

blanc di misdis ch’a cjantin di mil äins. 


La Patrie ’e je il sinti mil dins di vite 
tes vós de int, ta l'anime des cjasis, 
tal ajar respirät cun dut il cür: 

maris e paris, cjamps, sintisi vers 

al è savé il misteri de zornade 

ch'al nas l'amór de vite che si vif. 
Chest al è scrit te storie dal stelät. 


E co la gnot ’e va e al criche di 
siums e pinsirs s'incuintrin cu la las 
aurint colörs e suns: si sint dibòt 
spalancäsi un balcon, e dut al vif! 

La Patrie ’e je la stele ch’e lusive, 

'e je il soreli che nus è tornät, 

le je Friül tun grant seren daviart. 


LELO CJANTON 








LJENDIS DAI MIEI PAIS 


DINO VIRGILI 


Für des puartis di Vilalte, di San Làzar, di Glemone, 
stradis vieris e gnovis a’ ménin-sú des més bandis: la 
riviere dai cuéi da l’Alte, in cueste di soreli, ’e je come 
une vongule verde ch'e ven incuintri fra cil e planure, 
e là lis monz... 

'E je l'antighe strade di Spilimberc dilunc i pascs di 
Martignà, nomenade fin dal 1380; la vie di Sante Mar- 
garite su pai Rìz e il Cormör notade ancje ché dal 1392; 
la napoleoniche viere segnade daúr de strade romane di 
Tresesin — e dapît lis clevis, la Cividine, ancje ché ve- 
cjone di sècui... 

In ué a’ còrin dreturis di stradons sfaltäz: la Tre- 
semane, la stradegrande di Martignà, la strade di Brez- 
zà, ché dai « buongustai » e dilunc ca pai zucs e pes 
rivis la strade dai cuéi, e dapit lis clevis, imò, la eterne 
Cividine... Cumò, in sù a’ fasin l'autostrade adór de 
tangjenziäl di soreli amont... 

I paîs a’ son dilunc di chestis stradis: une volte dome 
un feralut sul cjanton de crosere li de statue cul làip 
pai nemdi; une frascje di ostarie cul bersò sclipignát di 
solfato, il ’züc des balis e un biel fogolär dentri; e las- 
sù adalt un puarti di glesie, une torate di cjscjel, une 
ale di palaz di siórs... e caj dapit une pline e sfladasse 
cul cjár dal fen su la strade, e une biele more 'e cjante 
su pal ronc o pal troi de bräide... 

Cumò, il neon come di biel dì, il bär cu lis machi- 
gnis difár, un tratór ch'al sclopete dilunc ca, e i frutàz 
in blugins ch'a’ sbrèghin cu lis motos intant che il giu- 
böcs al spirte l'ultin lomplèin dal neri... 

Su lis stradis, di ogni ore, a’ saètin motörs e a’ svo- 

glitin lis rosetis blancjs e rossis dai parecjärs... L’asfalt 
come une sgrife nere su pai pais... 

Cui cjale cjscjei, glesiis, anconis? Cui scolte il cisìc 
dal ajar tai lens? Vadì dome i fruz, plui... 

Ma une gnot, imò, il cjaradör intardät D de ustere 
o il viandant strac, di straoris, a’ passin biel planc, y^ 
bessöi, tal gran cidinór de campagne indurmidide... 
alore quan'cbe il cimiteri e il bosc al è dut un scár e Es 
me dilà dal ultin cuel *e je une lacje di cil languit di lune, 
a passá pe strade deserte e a cjalá là tal vueit sfonzát 
daür l'ancone, un'ombre 'e ven dapár, 'e cjape pe man, 
e le scomenze a conta, come di amis in file o in vegle... 

Alore lis ljendis a’ ciantin dentri dal cir aviart... 
su par là, tai miei paîs di frut, i paîs dal сй... 


Sarsét, avost-setembar dal 1975 


Chestis ljendis, in part, lis ài cjapadis-sü tai pais dire- 
tamentri jo e i miei Bree em. dal 1944 in ca fin propit chealtre 
di. A’ son quasi dutis ineditis: dome sis a’ son za scritis tai libris 
e in publicazions cui nons di "Zuan Gortan, Catinute Percude, Ma. 
rio Lauzzane, Margarite Asquine, Pieri Somede dai Marcs; l'ultime 
е je U struc di un manoscrit inedit di Paul Beinat: e qualchi altre 
le ài vude stampade jo e là (une siel talian, 'e je tal 
i qo cul brun! » dal “1953 e dal 1955: ggende ‘della mia 
terra 

Dapit di ognidune a' son lis zifaris dai informadörs. Lis tre 
u a’ vuelin di che la ljende ’e je stade contade da diviars 

г 

Parvie de scriture, 'o ài cirüt di rispietä la varietàt dal len- 
gaz dal pais o dal informadór, cun qualchi rare ecezion par ches 
za stampadis. 

AI ë naturäl che se qualchidun a’n savès di altris o in altre 
maniere, 'o soi simpri ca a scoltälu vulintir, cul « cür aviart ». 

Zenär Ljendis dai miei pais 


LE « TOMBATE » DAI RIZ 


Le « tombate » ’e je tai Comunài, in tal pràt 
dai Lovàriis, lì che cumò e’ fàsin il Campo spor- 
tivo. ’E je une sgrümbule di tiare — ròbe di ue- 
re, ch’e vevin sapulît no sai in ce ueris di 
une volte. 

E’ levin a cirî i bés cu le bachete: e’ èrin 
simpri a bati... 

Ancje lassù dai < puintùs >, a Culugne, e’ Erin 
i bes: e’ ап vude cjatade une cite piturade a ró- 
sis plene di svànzighis. 


(Р.Е.) 
I RIZ TES BASERCJS 


I Riz e' érin tes Basércjs, le campagne su par 
li de autostrade, di là dal Cormór, sul stradon di 
Martignà. Jo mi visi che di frut, cun gno nono, 
si passave il Cormór sui passadórs, e si viodeve 
ancjemö le forme taronde dal poz in te arbe. 

Une volte i parons di chel fons e' an fate une 
buse par gjavà glérie e e' àn cjatade une cjalde- 
rie di ramp e ancje tocs di märmul lavorät ch'e 
vevin le forme come di un altar di glesie. 


(P. F.- M. S.) 


I TRE FRADIS PASTORS 
Atile al à distrut il país: e' érin siet-vot cjasis, 
un metro di máür altis e po di len, cul tet di stran. 


2] 








E’ èrin restäs dome tre fradis ch’e fasevin i 
pastòrs di piòris... 
Chesc’ tre fradis, un si è implantät ai Rìz, un 
a Culugne e un a Cjasemate: e dopo e’ son vi- 
gnüs-sü í país... 
(P. F.) 


svánzigbis - svänziche, lire austriache da venti (zwanzig) soldi co- 
niate nel Regno lombardo-veneto nel 1823, mentre in Austria 
esistevano da prima. Comunemente significa anche moneta. 


passadórs - passatoio, una o piü pietre disposte attraverso un pic- 
colo corso d'acqua per il passaggio dei pedoni. 

IL PROCES Lis favulis dal Pup 


Une volte un falcüz е un lujarut a’ förin pro- 
cessäz dal tribunäl dai ucèi. Il falcüz acusät di 
strage — ch’al veve mangjät quindis uceluz di 
nit —; il lujarut denunciät par < molestie > par- 
vie ch’al veve cjantät masse a buinore e dismot 
il falcüz. 

Il lujarut lu puartärin für de preson quasi da 
pés: manetät, plen di vergogne e di pöre; dut in- 
gobît ch’al pareve ch’al ves il tabär. Il falcùz al 
rivà diretamentri de cliniche là che lu vèvin ri- 
coveràt apene arestàt. Il lujarut si butà tun cjan- 
ton e nol olsave nancje a alzà i vòt. П falcùz, de- 
nant, cun tune sgrife tal sachetìn dal gjle, al in- 
cenerive cui vói i jùdiz, i testimonis, i avocaz: co- 
me un mafiòs. 

La squadre di jùdiz 'e scoltà, po si ritirà a fà 
finte di discüti; podopo ve' la sentenzie: il falcüz 
assolt cun formule plene parvie ch'al veve agjt 
par legjtime difese; il lujarut condanát par « schia- 
mazzi mattutini ». 


President dal tribunál al jere un sturnel. 

Disen di un frut di Tarcint | 
Proprietät Librarie « La Chiocciola », Tarcint 








PROVERBIS DI DUTELAN 


RIEDO PUPPO 


Zenär 


Bon an, furlans. E che Diu us déi dal ben chist 
an e chist an cu ven. Al è il salùt antîc che i fur- 
lans si passavin il Prindalan: tal non di Diu che 
l’an gnüf us puarti ogni ben. 

In Friùl, ancje lis dös fiestis plui profanis dal 
an, a’ cjapàvin un significát e un walêr religjös. 
A’ rapresentàvin, difat, momenz di riflession re- 
ligjose. La ultime dì di dicembar si cjatävisi in 
duc’ a ringraziä Diu di ce che si veve ricevüt: la 
vite, la salùt, i prodoz de campagne; il dì di Prin- 
dalan si si cjatave di gnüf tes grandis glesiis par 
domandà la protezion e l’assistenzie di Diu pal 
gnúf an. E a cui ch'al cröt, Diu proviót. No si 
dubitave: la divine Providenze 'e pense a duc’. 
Nol è mai nassüt un agnelut che nol sei nassüt 
ancje un sterput, si diseve. Cun di plui si pò stà 
sigúrs che il Signor al mande il frét daür il ta- 
bár e se qualchi volte al siare une puarte, subit 
dopo a ’n’ viarz dós. 

L'anade 'e comenzave in cheste mosfere di gran- 
de fiducie te Providenze. No si sprecàvin cuissà 
ce promessis di cambiä vite. Difat il proverbi: 
An gnüf, vite gnove al & jentrát ch'al & póc tai 
müz di di dal Friül, e si capis a colp ch’al ven 
dal talian. Il furlan al & stitic di promessis; nol 

riscje. Prometi e no mantigni e je vergogne di no 
di. Е lis promessis no mantignudis a’ saltin für 
dutis parceche il timp al & galantomp. Il timp, 
adore о tart al 44 a ognun il so. 

E parvie dal timp e dai àins ch'a pässin, i fur- 
lans si consolävin cul dî che il timp nol è un va- 
lêr fis, matematic: al è une impinion. Difat ¿ omps 
e’ an i dins ch'a si sintin, lis feminis chei ch'a mò- 
strin. 

No stin fastiliä, alore; e no stin fassä il cjäf 
prin di vélu rot. Anzit, bevìn in companie e in 
alegrìe: 

Amis, bevin un got pal an passät, 

se qualchi biel moment nus à puartät. 

E un altri got bevèn pal an ch'al ven, 

ch’al puarti tal Friál un grant seren. 

Dacordo: no si à di spietà dut de Providenze; 
come che la Providenze ’e fos une panarie di tirà 
für par òrdin ce ch’al covente. Si à ancje di tignî 
a mens che il Signór al dis: Jiditi che ti judarai. 
Duncje lavör e impen: dut ce che si pò. Ma dopo 
fat dut ce che si а podüt, nuje filä parsore, o 
rimuars. Il proverbi al insegne: Cui ch'al âl stà 
ben, ch'al cjàpi la vite come ch'e ven. Che nol stéi 
a pratindi di siarà la lune cu la filiade. 11 fun al 
è simpri lät in sù e l’aghe in jü. E se un al ül vivi 
ancjmò plui content, une buine midisine ’e je che- 
ste: cjalä дайт; a chei ch'a stan piés. Nissun pò 
dineà ch'al è miör colà dal balcon che nò dai cops. 

E po, no stin vé cuissà ce ’lusions; ancje s’o 
comandässin nö, lis robis no larèssin piz di miör: 
un pòs a’ vorèssin simpri primevere, un pòs sim- 

pri nêf, altris simpri vendemis, altris canicule. 

Miór, alore, ch'a vègnin i més come ch'a son, 
|| ognun cu la só flusumie e il so temperament. S'al 

& pussibil — chel si — cun prevalenze di bon 
| timp, parceche: dal bon timp e de buine int no 
si stüfisi mai. 

E no stin dismenteä che il bon timp si crèilu 
ancje dibessoi: cul bonvivi, cul ben fä e cul biel 
tratà. Il proverbi al garantis: La biele e buine 
cere ’e fäs cambiä l’inviér in primevere. 

UNVIAR 


Zenâr ch'al inzèe 

la lüs ’e sbrisse su la glazze 

fasint un altri cil ch'al si sprofonde. 
Néf alte cussì 

che la passare ’e ricame. 

La ise primevere 

co tai cjamps aviart 

i gjäi a’ semenin la vòs? 


ALAN BRUSINI 

CUINTRIPREDICJS 


ANTONI BELLINA 


La Pifanie 


La Pifanie a îè ungrum sintude chì di nö, e an- 
cje i plui neutros a son bogns di riscjá, in ché di, 
di presentási dapit de glesie, dongje la pile da 
l’aghe. 

Nol covente nancje fevelà, o cröt, des fiesto- 
nis ch'a si fasin in Friül. A Glemone, tant par 
fä un esempli, il Sindic j regale al Arsiprete un 
tàlar, che podopo j torne a cjoli par podéjal tor- 
ná a dá l'an ch'al ven. A Tarcint a jè dute une 
fumarisse: a son i pignarái, ch'a no an nissun ce- 
fà cul « premi de Pifanie », ancje s’a si trate sim- 
pri di fum. A Cividät a fasin la Messe dal spadon. 

Al ven fur il predi cu la spade di Marquart. 
Forsit lui al vares voe di tajäj il cjäf a plui di un e 
la int a sares contentone, ma j mancje il coragjo 
e alore si contente di däur une benedision par ch'a 
continuin... 

Dapardut a si fás fieste e duc’ a cirin di fáj 
cualchi regalut al Bambin Gjesú. Ognun al dà ce 
ch’al pò. I nobî a puartin l’aur; i predis l’incens; 
il popul la mire, une robe ungrum mereant, mes- 
sedade cul asét, che j e àn dade di cjerce ancje a 
Crist co al gemeve picját sù pe Crós. Duc’, ’e Pi- 
fanie, e an gust di fa biele figure. Ma ce ano di 
dä i Furlans? 

Aur no ’ndi дп, che ur al an puartät vie di ra- 
spe, parfin lis veris par vinci la vuere. L’incens a 
lu an dome i predis e chéi, a si sa, no àn la ma- 
nie largje e no dn voe che nissun s'impáci tai lor 
dafäs. E alore, pluitost di lä denant dal Frutin 
cu lis mans spacant, i Furlans a puartin ce ch’a 
ur ë restät: la mire, vadi la lor storie, storie di 
un popul tradit, vendüt, comprät e tornät a ven- 
di; la storie di int nassude chenti e butade cà е 
là, pal mont, dome cu la voe di lavorá e la fuarce di 
vivi. Al è un regäl mareös, ma al è simpri un re- 
gäl. 

Ansit, daur ch’al conte il Vanseli, dai tre regäi, 
Gjesú al à doprát dome l'ultim, chel de biade 
int. No us semejal avonde? 

Cence jessi profetis, o podarin di che la Pifanie 
dal aur e à Zà tiráz i sghirez; ché dal incens a je 
sul « Domine, non sum dignus ». Che de mire a 
je plui fuarte di simpri. 

Cussi la Pifanie dai Furlans nissun nol rivara 
a gjaväure e i puars a varan simpri la lor fieste. 

FEVRAR 





L’ajar al nül di vierte 
malsigure, di frét, 

di cisignocs d’arint 
dilunc il ronc soreglät... 


N.P. 

% 1 D IV. JENFRI 'L AN, St. Ignazi d'Antiochie martar 
2 L La Madone des Cjandelis 
3 Ma St. Bläs vescul e martar 
4 Mi St. Abram, St. Andree Corsin 
5 J Ste. Aite vergjne e màrtare 
6 St. Silvan 
7 S St. Romualt abät 
Xx 8 D V.JENFRI 'L AN, Ste. Gjsele, St. Juvenzi 
9 L Ste. Polonie vergine e märtare 
10 Ma Ste. Scuelastiche 
11 Mi La Madone di Lourdes 
12 J Ste. Eulalie, i Sts. Siet Fondatörs 
13 V Ste. Gilde, Ste. Foscje 
14 S St. Valentin vescul e martar 
m 15 D VE 'L AN, St. Faustin m. 
16 L St. Valent, Ste. uliane 
17 Ma Ste. Mariane, i z. Martars di Cuncuardie 
18 Mi St. Simeon г 
19 4 St. Contrât, St. Julian 
20 Ste. Dele, Ste. Eleuteri 
21 S Ste. Leonore, St imi 
wa 22 D VII. JENFRI ’L AN, Ste. Margarite 
23 L SEEN 
24 Ma St. Matíe apuestul 
25 Mi St. zer t. Cesari 
26 g St. F an 
27 St. Gabriel de Dolorade 
28 S St. Just 


H4 29 D VIII. JENFRI 'L AN 


27.11.1511 - Joibe grasse: grant ribalton e mazzalizzis tra | dol partlz no- 
strans dal Strumirs (nazionalisc' furlans, ai tegnivin pal Imperadór) e 
Zambarlans (uzzäz dai ocupadórs venezians, che ur tegnivin man). || po- 
pul di Udin si rivolte cuintri | nóbii, in > `campagne | contadins e ócupin 
e a brüsin i cjscjel. 

Cangjät il fréit, 'a nevia bel-avuál. 
Ta crigna al vuica e al sgnöfla il temporál. 


G. F. 





Fevrär Il Strolic de anade 


Fret, nef e glace. La television ’e sospendarà 
parfin di tabajá de rifondazion dal partit par fe- 
velâ de criure. 'O podarin savé ch'al jere juste 
quarantevot dins che no capitave une glace cussì 
penge. 

A’ vignaran intervistàz i strolics di lusso. (Si 
capis che no ju clamaran strolics, ma autorevut 
meteorologos). La impinion di chesc’ sienziäz ’e 
sarà che la tiare ’e sta inviansi cuintri une ëte di 
glaciazion, ven a staj une Epoche di frét cjanin, 
ch'e durará un massomeno dis mil dins e ch'al par 
che sei comenzade propit chest an. 


I strolics merecans e rus, ch’a son i plui inde- 
nant cui stùdis sul timp, (che anzit si pò di che 
ché int lì e дп aromai lis lunis te sachete) nts 
insegnaràn ancje cemüt paräsi dal frét. I mere- 
cans: bombardà in cuntinuazion la stratosfere e 
tignî impiade une serie cence fin di esplosions, 
in mit di corompi il crüt ad alt e otigni, te mo- 
sfere basse, chel clip ch'al covente par intiepidi 
la scusse de tiare. Cence contà — e an dit in Ame- 
riche — che il sisteme dal bombardament al ri- 
solvarès ancje il probleme de recession dai Stáz 
Uniz, ch'a podarèssin, finalmentri, fabrici mon- 
tagnis di armis e doprälis cuintri il timp, posto 
che ueris si 'n' fäs, aromai, masse pocjs pal tem- 
perament de industrie merecane. 


I rus, invezzi, a’ fasaran une propueste plui pa- 
cjfiche, ma propit russe: intengi di neri dute la 

la glace e la néf de calote artiche. Il neri — si sa 
— al atire il soreli; cussì la néf nere si scjaldarès 
e ’a morestarès sotvie ancje la gruse de tiare. 

e Fantastis!— al garantis il strolic —. Al sarès 
come piturà la calote dal cil di сатат e po lá a 
fäj cjapä il soreli sul piùl cu la sperance di scjal- 
dä ancje il cjáf. Lis calotis — al dis il strolic 
e’ an di stà come ch'a son, al naturäl. Miór lá 
ae vecje. Posto cb'o savin che il frei al durara 
dîs mil dins, preparìn une biele tasse di lens, in 
mit di no vé fastilis almancul pai prins doi mil; 
po, se il frét al ves di cuntinuá ancjmö, scjao. Al 
sarà ce che diorà ». 





Sagre di san Bläs a Lauzzane. Benedizion dal 
cuel: che il Sant al fäsi la gracie a duc’ i difetós 
di gargat e di lenghe: i bevidórs ch'a càngjn il 
bevi e ch'a no dòprin il cuel come une plere; i 
furlans spaurös ch’a si fàsin für e ch'a comèncin a 
alzá la vôs; і tabajoz ch'a impàrin a cjacará póc 
e ben; i pulìtics — ma chei no van a Lauzzane — 
ch’a impàrin a tasé e a mètisi a vöre. 


'E vignarà licenziade la cumission antimafie, nö 
par ineficienzie o par inutilitàt, ma nome parvie 
ch'e vara completát il so lavör. 

In dòdis dins di indägjnis, 'e je rivade a savé 
dut dai mafiös: non e cognon, deliz, cumplicitàz 
te pulitiche, te burocrazie, te justizie, te cunumie: 
dut, insumis. 

La biele ’e je che il tribundl, il parlament, i 
talians a’ pratindèvin di jéssi metüz a part dai ri- 
sultáz de inchieste. < Scherzino! — e’ дп dit i 

antimafiós —; dopo ch’o vin lavorát tant, cumò 
'o varèssin di là a spià a duc’ ce ch’o savin! > 

E cussì, zitos. 

L’onorevul Furdücje, curiós, al disarà che, a di 
chest pont, l’üniche maniere par tentä di vigni a 
save alc, ’e je che di nomenä une cumission di 
mafie, cu l’incàric di spulginà l’operät de antima- 
fie. 

La propueste ’e vignarà respinte parceche, un’ 
altre cumission, ’e crearès ancjmò plui cunfusion 
e, dopo, si capirès ancimò mancul di cumò fin là 
ch'e rive la mafie e là ch'e comence l'antimafie. 


Al vignarà fiestezät ancje chest an l’ündis di 
fevràr. 

Qualchidun al tornarà a proponi di aboli con- 
cordät e fieste; qualchi altri di abolî nome il con- 
cordät e di tigni la fieste. 

Si larà dacordo sul decìdi di rinviä la decision. 


Si fás par mát di dî 

In ogni stale dal Friùl la miòr vacje si clame 
Rome. Ma no stàit a crodi parchel che i furlans a’ 
véin intindùt, cun chest, di mancjä di rispiet a lis 
vacjs. 

LA CJAMPANE DE GLESIE 


« Ce sünio a fa? > e diseve une cjampane. 
« Di un póc di timp in ca ‘e je tante int 
che, in lüc di vigni dongje, si slontane. 
Antigamentri so sunavi un spel 

la glesie ’e jere plene; 

ma in dì di ué tu ds voe ch’o j dei di vene 
par riclamä i cristians cul banducel! 

Se l'omp ch’al è a sintimi no mi scolte, 

ce diambar disaraial il Signór? 

Al disara ch’o scrochi tal lavör 

e che il gno glon nol & chel di une volte ». 
« Nö, la reson jo le дї capide miör » 

j dis un agnulin 

in ferme ali vizin, 

« No je par colpe tó la disfurtune, 

ma al è parvie da l’anime cristiane 

che in ué no ä plui fiduzie de cjampane 
parce ch'e à cognossüt chel che la sune >. 


TRILUSSA 


(Traduzion di Meni) 

Fevrär Ljendis dai miei pais 


I FRADIS DAL CORMÖR 

Tanc’ àins, ànsit tanc’ sècui indaür, tre di lêr 
cun femine e frus, e’ son riväs su le rive sinistre 
dal Cormör che in ché volte ’e ere dute une bo- 
scae di felès (d’indulà ch’al ven el non di Felèt) 


e si son metüs a lavorä. 


Chisc’ tre si clamavin un Ferùi, chel altri Còcul 
e el tiarz Tös, ch’e son imò i cognons di tantis 
famèis dal paîs. 

Ferüi al ere un autoritari, alt, robust e cora- 
gjós, cun tune cjaveglade nere che j taponave dut 
el zarneli, e al veve doi bràs fuars come di fiár: 
parchel si clamave Ferùi. 

Còcul, invessit, al ere scarmulin, sut, e sul cjäf 
tra i cjavei curs e gris, j vignive-für une bale co- 
me une cöcule: e j disevin parchel Cöcul. 

Tös al ere crop — cussi j disevin Tös —, ma 
al ere inteligjent e precis tes sös röbis. 

No erin propit fradis di sanc, ma e’ erin nas- 
süs lontan, distant un dal altri: par vol& di Dio 
si erin cjatäs insieme culi e culi e’ son restäs: 
e al & vignüt el pais. 

Quan’ch’e son muars, e’ son stäs sepulis, par 
lör desideri, ducjtr& dongjelaltris su la rive sini- 
stre dal Cormór, tal Prät de vál, propit lì che si 


erin inconträs e ch’e vevin decidüt di fradeläsi. 

Parsöre e’ ап metüs tre lens che quan’ch’e son 
cressüs e’ ап ingropas un cul altri i lêr ramas. 
Lì cumò al è dut distrut: e’ fäsin l’autostrade. 


(C) 


IL PUINT DAL MORARAT 


La Tresemane viere si distache da ché gnove 
subit für di Cjavrîs de bande zampe e no la torne 
a cjatà plui nome a Trasesin. 

Al è propit di ché bande ancje il famós puint 
dal Morarät che ai cjaradörs de Cjargne ur fase- 
ve vignî i sudórs fréz nome a sintilu a nomená. 
Cetanc’ di lör, e cetantis voltis, viazant bessöi, 
e massime di gnot, no si èrino vizzinàz cul cùr 
in man al раз teribil, tan'che s'e vèssin vüt di là 
a la muart savint che ogni altre dì si discoreve 
di un o dal altri ch’e vevin petàt dentri in tai 
sassins, ch’e vevin piardüt dut e va e no va las- 
sade ancje la piel. Al è ben vér che la Justizie, 
ogni volte che a’n gafave qualchidun, no ur ’e 
sparagnave, ma ju faseve picjà sul puint stes, par 
che al servìs di esempli, e po ju lassave lì a pen- 
dolon pe cene dai corvàz. Ma ce ti'n dójo se chest 
al sucedeve ogni tanc’ agn, mentri che robariis 
a'nd'ere ogni quarte timpore, stante che là par 
entri e' semenavin rás e e' nassevin laris... 


("ZUAN GORTAN) 


LE VÓS DE MIONE 
El Ros di Felet e el Pascut di Dedeà, ai timps 
di Napoleon dai spirons d'àur, e' erin i caporions 

dai brigans dal Morarät: une ventine passe di 
lör. 

Quan’che le Justizie ’e а brincät chei döi (ch’a’n 
vevin cuminadis ancje jù pe Basse), cheialtris е’ 
àn platàt dut el tesoro sot el puint. 

Processäs e condanäs, al Ros e al Pascut ur àn 
tajät el cjäf in Zardin, a Udin, devant di dute 
le popolassion de sitát e dai pais dongje. 'E ere 
presinte ancje le mari dal Ros che parsot j tigni- 
ve man e 'e faseve le vite di siore, benvistude, 
cun compagniis legris e int di lusso. 

'E veve non Marie, ma j disevin le Mione par- 
ceche 'e ere un biel toc di femine. 

Quan’che le Mione 'e à viodüt el cjàf di so fî 
a colà te seste e dut chel sanc, pardut, ’e je scjam- 
pade-vie des mans de int urlant come une mate 
di rimuars e di riviel. 

I urlons de Mione e’ än finît lì dal puint: e 
po ’e je sparide che no le àn viodude plui e nis- 
sun à savüt nialtri di je. 

Ma e” disin che ancje dopo, quan'che si jevave 
le boadizze ca pe Cividine, massime d’unviär che 
el morarat nol veve ramascjs e al еге сепсе fuëis, 
sot el puint si sintive imò i urlons disperäs de 
Mione ch’e clamave adilunc so fi. 

Dal ’62 e’ än sdrumät el puint e fate le stra- 
de gnove: ma chist tesoro nol è saltát-für. 

(C.) 


felès - felci. 

ma ce ti'n dòjo? - ma che importa? 

quarte tìmpore - le quattro témpora, i tre giorni, mercoledì, 
nerdì e sabato, all’inizio di ogni stagione, in cui la Chica 
prescriveva il digiuno. Qui significa stagione. 

riviel - raccapriccio, orrore. 

FEVRAR 


Su muris ch'a siarin curtii 
il lat de lune gnove 
gjataz in fuaite al mostre. 


ALAN BRUSINI 


PONZ DI VISTE 
Tant Toni che Tubie 
j uelin ben ’e Mie 
e j dàn, fin che no san, dut chel ch'e àn. 


Quant che lu san, che ur al sclaris Tari, 
a’ disin: « Chi un dai doi al & di plui ». 


Tarùi ju scolte e al dis: « A gno paré 
par vualtris doi pò stáj, ma no par jé >. 


MENI 





LA CIVILTAT Lis favulis dal Pup 


Une volte lis bestiis a’ corèvin libaris tai cjamps 
e tai boscs. 

A’ partivin a buinore e a’ girävin come regj- 
nis pai cuei e pes monz, tai flums e tai palüz, 
sui àrbui e tes cisis. E ogni sere, quant ch'a lèvin 
a polsä, a’ vèvin fat alc di gnàf e di bon. Dutis. 
Lis äs a’ vévin supät lis rosis e a’ vévin ingru- 
mát mil gnove; lis gjalinis a’ vévin sgarfát sot des 
zòbaris e a’ vèvin fat ús; lis vacjs a’ vèvin passo- 
nát sui roncs e a' vévin fat lat. 

Par agnoruns e par secui lis bestiis a’ lérin inde- 
nant cussi. 

Fin ch'a ur durà la furtune di restá salvadis. 
Ma dopo, — no si sa di precis quant — la civil- 
tät lis brincà ancje lór; e ancje lór 'a scugnirin 
acetà — o almancul fà i conz cui valórs de civil- 
tät: l’autorität, l'organizzazion, il dirit sacrosant 
di proprietát; e di conseguenze la patrie, i cun- 
fins, lis bandieris, lis uàrdis; e po il dové-dirit de 
difese; ven a stai la uere. 

Che anzit, dopo un pós di àins di civiltát, boscs, 
cjamps, monz e pradariis a’ jérin duc’ tasseläz di 
stängjs e di reticoláz; e no si podeve lá plui là 
che si oleve. Si scugnive stä ognun te só patrie, 
ancje se in tune 'e mancjave l'aghe e in ta cheal- 
tre s'ineàvin; se in tune a' jérin cence lens e in 
tun'altre a' jérin sapuliz tal bosc; se in tune a' 
vévin miserie di fen e in tun'altre a’ jérin siórs 
nome di clas. 

E cun di plui une vöre di bestiis a’ scugnirin 
fermä di lavorä par fä lis autoritäz, par dirègi, 
par comandà; parceche une societät civil no pò 
là indenant сепсе autoritäz. Une vóre di nemäi a’ 
scugnìrin fermä di lavorà par fà i soldäz; parceche 
une societàt civîl no pò sta-su cence esercit. Lis 
bestiis plui cavilòsis e malìgnis a’ scugnìrin cjapà 
in man la justìzie; parceche in tune societàt ci- 
vil la justizie "e úl savude ministrà. Chés сепсе 
mistîr, ch’a no savèvin fà nujaltri, a’ cjapàrin in 
man la scuele. 

Insumis ancje ché des bestiis ’e fo une civiltàt 
cui « fiocchi »: cu lis sös ueris come che Diu nol 
comande, cu lis sös rivoluzions, cui siei golpis, . 
cui siei cunfins a tiràcje ch’a si slungjàvin e a’ si 
scurtàvin (e ogni volte cun milions di muarz) pro- 
pit come ch’a ùsin a comportäsi i « sacri confini ». 
Ven a stai dut in règule. 

Pecjät che no si sépi trop ch’e durà cheste ète. 
Si sa nome che, passät un dat timp, lis bestiis a’ 
cjapärin une sglonfe di civiltät ch’a decidèrin di 
tornà salvadis. E une volte decidüt, cussì a’ fa- 
sèrin. 

E din ché volte — chel si lu sa di sigúr — 
no àn plui cambiade idèe. 

x Fevrár Proverbis di dutelan 


La viarte, in Friül, ’e varès di rivà, daür i pro- 
nöstics, il тёз di fevrár. Difat: in fevrär, il so- 
reli al va par ogni agár. Fevrarut, ogni jarbe il 
so cjavut. Ma no si à di dismenteä che altris pro- 
verbis nus métin sul chivalà e nus visin che fe- 
vrär al pò jéssi, invezzi, un més di criure: a san 
Blás, il frei al tae il nás. Opür: fevrarut, piés di 
duc'. Di mäl ch’e vadi, peró, al à póc ce sgorneä 
parceche: al à vincjevot dis e im tun moment al 
ё für dai pis. Cence contä, po, che altris prover- 
bis a’ son sigürs che a san Blás, cjalt e frét a’ 
fasin la pas; e ancje che: san Blás s'al cjate la 
glace la disfás. 

E cussi a Lauzzane — il borc antic dongje Co- 
lorèt — in ché di, si pò fâ sagre: la prime de 
stagjon. 

Domandäit a Pieri Zanór, a Carli Sandron, a 
Agnul Filipin, ai Fàris, par trós àins ch'a son stáz 
a sagre a Lauzzane!, a mangjá la broade sauride 
e a bevi il vin gnüf, a gjoldi il füc dai fogolärs 
e a cjantà insieme tór atór de nape. 

Ancje Ermis di Colorét e Nievo е” ап gjoldùt 
cuissà cetantis voltis la zornade de sagre di Lauz- 
zane! 

La Madone cereole, invezzi, 'e puarte il frét 
cu la cariole. E se il di de fieste de Madone al 
ves di saltä für soreli, piés ancjmó; il frét al vi- 
gnarès dopo: Madone cereole, tant soreli e tante 
neveole. Mancomäl che: néf cjandelore 'e dure 

un'ore. Se po, in ché dì de Madone al è nulát, 
alore "o sin furtunäz parceche al úl di che i frei 
al è lát. Insumis, nol à di séi biel timp. S’e je 
une biele zornade 'o sin plui dentri che für da 
la vernade. 

Ma, volte e gire, ancje fevrár, come duc' i més, 
al à il so dret e il so ledrós. Tocje cjapá ce ch'al 
ven. Prein nome il Signór che nol coménci a tem- 
poralä, parceche: se al tone di fevrär, il proverbi 
al garantis cho varin un altri unviár. E alore al 
podarès sucèdi ch'al véi reson il deto: san Valan- 
fin (ch’al cole il 14 dal més) al glace il curisin. 
"E sarès, però, une anade strambe. San Valantin 
nol ven par glazzà il curisin ma par fà cjantà l’odo- 
lin. In ché di il frét al fas l'inchin e al dis: anin, 
anin. 

Si capìs che no si è mai sigàrs dal dut; ancje 
cun dutis lis promessis e cun dutis lis garanzìis 
ch’o vin sintüt, podarès däsi che la viarte ’e ri- 
tardàs. In chel càs, bisugne spietà san Matie ch’al 
rive il 24 di fevràr: san Matie, cu la manarute, 
s'al cjate la glace la fruce dute. 

Né, perö, 'o sin sigürs che, chest an, no varìn 
bisugne di preà san Matie che nus liberi dal in- 
viär: il soreli tividin dai ultins di fevràr al fasarà 
flurî, sui roncs, i pestelacs e lis violis e nus fa- 
sarà capî che l’inviàr al sarà propit partît. 

Fruch, in tune sé lìriche, al paragòne l’ajarìn 
di fevràr al prin respîr de primevere: « Dis di nö, 
primevere, se tu às cir, "1 è il to suspir chest rè- 
ful di ajarút». 

NONO 


Epur te volaria tornar 

(un svol 

serando i oci) 

ta la to casa vecia 

la che gaveva sangue la to vita 
Ogni stagion fiuriva 

con diferenti odori 

o iera `Ï fen taià 

o le panocie 

o l’ua strucada 

o í zigbi del porzel che se copava 
Veva savor la vita 

ta quela casa verta 

al primo sol e a l’ultimo del zorno 


ALE DE SIZILA 
Ale de sizila 


i to cavei neri 
spartidi ta ’l mezo 
i trema parole 
liziere 

Ma mi un’aria nera 
pesante 

me sburta 

Go fredo e 


no sinto 


CLAUDIO BRESSAN 

TRESEMANIS 


Tal raduno dai alpins ch’e an fat a Napoli tal 
"34, chel che si è fat onór al è stat Marcocjo, cb’ al 
usave passá l'unviár tal clip dal manicomi. Al à 
vindüt un quintäl di semenze di cerfoi fasinlu pas- 
sä par semenze di stelis alpinis. Si cröt che Mar- 
cocjo al sei stat l'unic furlan te storie ch'al à ri- 
vát a imbrojá i napoletans. 


* 


Te mostre des gjalinis dal ’33 tal zardin di Pe- 
lös, al è vignüt da Udin un siör a fà la reclam 
des buteghis di Tresesin cu la radio. Al meteve-sù 
un disco, une canzon d’in ché volte, e tra un di- 
sco e chel altri al diseve: tal tàl negozi si cjate 
la täl röbe; e vie indenant. A Tresesin a’ crode- 
vin ch’al fasès par ridi. Invezzit al veve puartàt 
in paîs un mistîr gnüf. 

* 


Barbe Regolo, tornät de Libie, al diseve che 
lajù a’ jerin i fedain, chéi ribei che ai talians che 
jù picjavin, ur disevin: morire anche tu! E co al 
viodeve un frut a fà il saltmortäl, j diseve: mo- 
stro di frut, tu ses un fedain! Barbe Regolo tal ’40 
al fevelave anticipát. Ce ch'al dil di zirá il mont! 

* 

Il cont lunc j dis a Pieri, biadàt ch’al è vignüt 
a pajàj il fit, co il cont al sta par là a gustà. « Ce 
pajarestu Pieri a vé a cjase tó une taule preparade 
cussì! » E Pieri j rispuint: « E lui, siör cont, ce 
pajaressial a vë la më fan! > 

Il Concordät Cuintripredicis 


Nö a si din di marivèe cuant ch’o lein di Cain 
ch’al à fat fur so fradi Abel е a nus fasin ingomut 
dutis ches vueratis ch’o vin studiät sul libri di 
storie. Al semeares che l'omp al séti stát metüt in 


chest mont dome par таё. 


Chest, però, al sucedeve une volte, par vieri, 
fint ’e vuere dal Vietnam e dai Arabos cui Ebreos. 
Cumo, cu lá indenant de civiltät, duc’, a son deven- 
tûz plui galioz e a jan capit che a jan dut ce pierdi 


| a mangjäsi fra di lôr. Al è cetant miéi metisi ada- 
cordo. 


La biade int, ch'a barufe par un troi o par une 


| gjaline, a si met adacordo denant dal pretór; po’ 


a van duc’ i doi a paja l'avocat che ju à difindtiz 
dant reson ognun al so client par dopo spelälu e 
tal ultim a tornin a cjase contenz di vé cumbinät 
e par póc. 

I granc’, invessit, a fasin lis robis in grant. Par 
metisi adacordo e àn di copá ungrum di int, ancje 
par podé fä viodi a duc’ che, fasint ben i conz, la 
vuere a ere stupide. Alore a rivin al « tratato di 
pace ». Si presentin cul rivolvar; lu poin su la 
taule; a tirin fur la pene; a firmin il tratát e po- 
dopo, fat il litrat cul tai in man e la bocje spa- 
lancade, a tornin a cjoli sà la sclope e vie ognun 
a cjase so. Dopo il tratát, a podin traj dome di 
scuindon. 

La Glesie catoliche no à puartát vie gjalinis e 
no à fatis vueris, almanco di cbes grandis: no va- 

res dibisugne di firmä nissun acordo, di fä nissune 
pás. Ma e à alc di difindi ancje jé, e alore si met 
adacordo. Cun cui? Cui granc’. Cemát? Cui con- 
cordáz. 

A jè une robe unevore semplié. Il guvier al 
mande il so rapresentant e il pape al mande un 
vescul. A si sintin a discori. Ma no discorin dal 
Vanseli, che nol à nissun cefá cul concordät. Il 
guvier j domande al pape une man e il pape ¡ 
domande al guvier cualchi plasé o cualchi bene- 
fissi. Dopo sornadis sore sornadis, a rivin al con- 
cordát ver e propri: la Glesie a promet di stá ci- 
dine e il guvier j da alc di meti sot i dinc’ in müt 
e maniere che, mangjant, no rivi a fevelä, seno- 
átri par creance. Cussi, dopo il concordát, si д tal 
país une grande pás e si cjante ancje il Tedeum: 
il pape al à gust di vé molzát alc al stat e il stät 
al è content che il pape nol vierzarà il bec. 

E la int? Beb, la int, in di di vue, no si dà di 
marivèe di пие. 

In Italie il concordät lu än fat ai 11 di fevrär 
dal 1929, e tant Benito che il pape a jan fate cjo- 
che, parceche finalmentri a vevin dát l'Italie a 
Diu e Diu a l'Italie e lór a vevin fat di sensdi. 
E il Friál, ch'al ere sot l'Italie, si è cjatát a vé 
ancje lui un Diu cence nancje Cugnäsi. 

MARZ 

Tal cîl borezzät 
vuis’cjadis di ajar 
jenfri un soreli clip 
ch’al cuche e al va... 


М.Р. 





o 


1 L St. Albin 
2 Ma Ste. Beatriz, St. Simplici 
3 Mi La Cinise 
4 J St. Luci e St. Casimir 
2 Ste. Livie 
6 S St. Vitór 
+ 7 D I. Di CRESIME, Stis. Perpetue e Felicite 
8 L St. Zuan di Diu 
9 Ma Ste. Francescje Romane 
10 Mi St. Simplici, i Sz. Quarante Martars 
11 J St. Costantin 
12 St. Inocent 
13 S Ste. Cristine 
+ 14 D II. DI CRESIME, Ste. Matilde 
15 L Ste, Luise di Marillac, St. Zacarie 
16 Ma Sz. Ilari e Tazian, Protetôrs di Gurizze 
17 Mi St. Patrizi vescul 
18 4 St. Salvadôr,St. Ciril di Jerusalem,vescul e dotôr 
FA 19 St. Josef, spös di Marie Vergjne 
20 5 Ste, Claudie, St. Ipuelit 
Hi 21 D III. DI CRESIME, St. Benedet abit 
22 L Ste. Catarine di Gjenue, St. Benvegnút 
23 Ma St. Fedél martar 
24 Mi St. Flavi 
25 J La Nunziade 
26 V St. Manuél 
27 S Ste. Auguste 
a 28 D IV. DI CRESIME, Ste. Lidie 
29 L SE nt 
30 Ma St. Amadeu di Savoe 
31 Mi St. Benjamin 


23.11.1622 - Tal cjscjel de famès al-nas Il grant poete furlan Hermes 
di Colorät-Mels. 

Dòntri vigniso, màscars, di ce stràdas? 
Dal mont, ch'al vif di trùcs e di bulòdas... 


SP. 


La vierta 
Il Dio chal тди} il creát e milantamil stélas 
al fás, cun amór, nasci un flór, un gucél, un frutin. 
Besclét al disvéa la tièra, e las rósas plui bielas 
a’ viergin i vói. Ob, ce gjònda tal lór curisin. 


G. F. 

Marz Il Strolic de anade 


Il timp si cambiarà come dal di a la gnot. Un so- 
reglut di primevere al fasarà picä bùtui e pestelacs 
in tal ricès sui roncs. Ma la int no gjoldara il ti- 
vidin dal gnüf soreli; anzit, invezzi di consoläsi, 
'e lara atêr lamentansi ch’o varìn di paidilu chel 
clip für di stagjon; che il cjalt e il frét nissun ju 
à mangjàz, e che cuissà trope zilugne che nus ca- 
pitarà in maj e forsi ancje in jugn. 

Ai prins dal més al finarà carnavál; ma invezzi 
di fà mascaradis, a’ fasaran il congres di un grant 
partit. E si podarà viodi ae television — e an- 
cimò a colörs — i pipinuz a contänint di ogni co- 
lör: simpri di gnovis; anzit, simpri ches: ch’o sin 
in brutis aghis, ch'al covente lavorát duc’ dacordo, 
che bisugne sacrificäsi duc'; che bisugne lassá in 
bande rancörs, gjelostis e ambizions; cbe nol e il 
moment di cjácaris ma di faz... e vie discorint. 
Dutis robis che il popul al sa adamens e cb'al sta 
fasint di äins in ca; che ormai al mancje cbe lis 
fàsin nome chei cb'al à trent’äins che lis disin. 


La cunumie no cjaparà il svol ancimò nó; e 
alore il guviár, cun tune lez stralcio, al stanziarà, 
come zonte ai quatri mil miliarz di prime, che nis- 
sun à mdi viodát, altris cincent miliarz, che nissun 
viodarà. 


In Inghiltere al vignarà denunciät, processät e 
metüt al bando un ministro, ch'al à profitàt de 

cäriche, fat leghe cun tun grant banchir e faz i 
béz lui e chel altri. 

In Italie, compäin: òrdin di fa plene lds su 
duc’ i imbròis. Che anzit il ministro de onestát 
in persone, al proponarà di creä une alte sezion 
di magjstradure scandalose (ven a staj un ruolo 
speciäl di magjstráz specializáz cuintri i scandui). 
Pal moment al ordenarà un suplement di inchieste 
sun tun vasto traffico di miliarz sucedát za nif 
dins; in mit che, distrigát chel, si puedi cjapá 
in esam la propueste di ricomenzä lis inchiestis 
sul tiarz lot di imbròis cunsumáz za vot dins, siet 
dins, sîs dins. 

I scandui dal ùltin quinquenio bisugne ch'a 
spiètin parceche a’ son includáz tal quart lot. 


La Glesie ’e fiestezarà san Josef; ma no si sa 
cun quale qualifiche: se ae vecje, come capo de 
Sacre Famèe, о se come operari, о se come sinda- 
calist. 


A Percüt sagre dal cjaval; ex sagre di san Jo- 
sef. Ma ormai il cjaval al è montät parsore dal 
Sant, e il Sant nissun lu a plui in liment. La int si 
intassarà a Percüt, no par là in prucission, ma par 
zujä la pescje, viodi la mostre agricule e sinti i pulì- 
tics; parceche quasi duc’ i pulitics furlans a’ laran 
a fasi viodi e a fasi sinti dai contadins de zone. Or- 
mai ur son restäz, di sigtirs, nome i vóz dai con- 
tadins e cussì a’ scugnaràn interessäsi di agricul- 
ture. Ju viodarés a puartäsi vie i vöz des mans, 
anzi de bocje. 

Metus nol podarà jéssi presint; al sarà impe- 
gnät a Colorét a butä le basi di une federazion 
tra lis cumunitàz culinaris, montanis, fluvials la- 
gunärs e palustris. 


Si fäs par müt di di 


Une volte a’ usavin a di che il Signör al jere 
socialist. 

Uè no si sa ce ch’al sarès: forsi des Acli. Qual- 
chidun al zure: obietör di cussienzie; qualchi altri 
al garantis: capelan militär. 

Di sigür si sa nome cheste: che nissun а mai dit 
ch'al sar&s democristian. 





61 


IL FEVELA MI À PUARTAT CULI 


Un cjazzadör al cjatà une crepe di muart tal 
bosc. Maraveät j domandà: « Ce ti äjal puartät 
culi? » La crepe ’e rispuindé: «Il fevelä mi è 
puartät culì. » Imò plui maraveät, il cjazzadör al 
tornà indaür par riferi al re. « 'O di cjatát tal bosc 
une crepe di muart ch'e fevele. > Il re nol rivave 
a crodi, ma al vignì sul puest cun tune vuardie 
par scuvierzi la veretàt. 

Conche a’ forin dongje de crepe, il cjazzadör 
j domandà subit: < Ce ti ajal puartàt culi? >; ma 
la crepe ’e restà cidine. 

Il re inrabeät j dé dal bausär al cjazzadör e al 
ordenà 'e vuardie di tajáj il cjáf e di lassálu lì 
par cb'a lu mangjássin lis furmiis. Conche il re 
e la vuardie a’ forin láz, la crepe 'e cjacarä incj- 
mò, e 'a domandà al cjáf dal cjazzadór: « Ce ti 
djal puartát culi? > E il cjáf al rispuindé: « Il fe- 
velà mi à puartát culi. » 


conte popolár NUPE-Nigeria 
voltade di Enos Costantin 

Marz Ljendis dai miei pais 


EL CONVENT DI MADONE TAVIELE 


Madone Taviele, par antic, ’e ere sot Sante 
Margarite, che anzit al ere el plevan di lassù ch’al 
funzionave el dì de sagre de Madone d’avost e 
in altris solenitàs. 

Si clame cussì parceche là ’e ere le prime cjase 
cuviarte di tabele. 

Seculöruns indaür, lì al ere un convent. 

Un mür di cente al cjapave-dentri les cjasis: 
cumò ’e reste dome le glesie e el simiteri, e ma- 
sèriis sgjarnetis di mùr e’ erin fin su le strade 
di Brezzà. 

Subìt disot ’e vignive-ca le Cividine viere; e 
lajù dal puint dai laris, prime dal Carmör, e’ fer- 
mavin pastrade... 

El convent al ere une vóre inomenät che par- 
fin di Aquilèe e vignivin aes scuelis a Madone 
Taviele. 

E ancjemò par avòt е’ vègnin a Madone di di- 
viars paîs di chenti. 

(N.C.) 


LE PLEF DI DALNT’ 


Daür Gruagnis al ere el lat, e di Dalnì e Brez- 
za si leve-vie in barcje fin tal cjscjel, parceche 
stradis no erin in ta chel bosc fîs ch’al ere du- 
lintör dal lat. 

A Gruagnis in chei timps al ere dome el cj- 

scjel. Po e’ an fate le gleseute de < Sante Sabide » 
propit tal luc domenicäl, ma le Pléf ’e ere a Dal- 
ni; e le glesie di San Pieri, culi, ’e cjalave a so- 
reli a mont. Le sagrestie di cumò ’e ere el coro 
de glesie viere, cul sofit voltegjät di madon ch’al 
pò passà un cjär di fen parsöre, che nol zét. 

Jo no sai milesins, ma dal sigùr al è seculoruns 
di chestis cjossis, tant al è vér ch’e còntin ancje 
les ljendis. 

E’ vuelin dî, difat, che el làt si sujà parceche 
une femine passonant les piöris ’e sgrià le tiare 
dal rival cul fòs. L’aghe ch'e ere a fil `e tacà a 
cori e a rosea el rival di sas, fintremai che in 
qualchi més el lät si sujà dal dut. 

(a R.) 


EL CJSCJEL DI BREZZA’ DISOT 


A Brezzà, vie par li de Madone di Cjarin, pe 
stradele dapît dai roncs di Sant'Andrée ch’e 
va-für a Mazzanins, e’ son inmò cjasis vecjönis. 

In tune di chestis cjasis ’e je une scjale di tof 
dute smorseade ch’e à tai mürs di ca e di là des 
pituris gresis e smaridis. 

E” disin che lì atêr al sedi stät un cjscjel. 


CS. К.) 


milesins - date. 

säs - specie di ghiaia frammista ad argilla. 

al funzionave - celebrava le funzioni religiose solenni. 

tabele (anche favele e planele) - mattone piatto per tetti e pa- 
vimenti; ma /aviele significa campagna coltivata vicino all'abi- 
tato. 

e vegnin a Madone - vengono in pellegrinaggio. 


64 








IL FRANGEL Lis favulis dal Pup 


Une volte un frangél al jere daúr a fabrica il 
nit. 

A] passe un riz e j dis: < Fàsilu cul tapon par- 
sore, cussi tu podaräs siarälu e nissun rivarà a 
robáti nuje te tó cjasute >. 

« Scherzino! — al rispuindè il frangèl —; no 
sarin mico deventäz omps, cumo, di fä i niz cul 
luchèt! ». 

Marz Proverbis di dutelan 


Marz mene la code pal bearz; prime di dut 
parceche chel al è il so mistîr e po parceche j to- 
cje a lui di distaponà i prins splazùz di vert tai 
ricès e di viargi i prins slämbris di seren tal cil. 
Qualchi volte al fàs masse il mat, parceche lui al 
sa che la int no si maravèe di nuje. ’E je cunvin- 
te che: marz al scuen fá lis sós marzadis. 


Chest mit di dî al ven dopràt ancje par fà ca- 
pi che duc’, massime di zòvins, е’ an di fà lis 
lêr speranzis e i lör sbàljos. Si capis, però, che il 
significät primati al è chel meteorologjc, parceche, 
in Friül, lis stagjons a’ son spietadis, tignudis di 
vóli e interpretadis cui proverbis in man: 
proverbis ch’a insègnin a capî e a indivinà il timp. 

Màssimis colaudadis di agnoruns, dadis 
dongje di meteorologos vignüz su di pidalin: co- 
me il vecjo Carli, ch’al cognosseve i girs de lune 
al pär di un sienziät. Carli al jere il prin a nasä 
la primevere. Al partive di fevrär o di marz, a 
ciri lis primis cjezzis sglonfis, a scoltä i prins uce- 
luz tornäz. E la stagjon, la campagne, il cil a’ vë- 
vin, par lui, un lengaz clär, che lui al capive a 
svol. < Prime regule — al diseve — ’e je di ti- 
gni a mens che il cjalt e il frét nissun ju д mai 
mangjáz >. 

In certis anadis, quant che duc’ si lassavin in- 
ceä dal prin soreli di fevrär e a’ calcolävin che 
l’inviär al fos ormai jessút, lui al visave che, daúr 
i siei càlcui, il frét al sarès tornät par stabilî chel 

quilibrio che nol pö mancjä in nissune anade. E 
al usave a di: < Se il més di marz nol fäs lis sös 
marzadis, chist istät no stä spietä bielis zornadis ». 
E po un’altre: « Marz malandrin, prime al bat, po 
al fas cjarin >. 

« Si capìs che s’o podèssin comandä nö — al di- 
seve — ’o ordenarèssin un més di marz ajaròs 
e сепсе ploe, parceche: marz di djar e di sut al va 
ben pardut: par semenä, par grapà, par riplantä, 
par cuinzä ». 

Ma tocje contentäsi di ce ch’al cäpite, alman- 
cul fin san Josef. Dopo, si pò dî di jessi a 
bon: a san Josef si marìdin i ucei; a’ fàsin la lör 
fameute e a’ comèncin a dä dongje il nit. E subit 
dopo ’e rive ancje la sisile: a san Benedet la sisi- 
le ’e passe il tet. E in chë volte si ë sigürs dal dut. 
Da rest al è scrit: in marz, ogni stecut al à di vé 
il so butulut. 

E marz — al insegnave Carli — plui al jentre 
frét e spavalt e plui al jès cjalt e cujèt: marz al 
rive come un ribèl, ma al scjampe come un agnel. 
E al scugne, parceche otmai lis zornadis a’ son 
slungjadis e il soreli al gire alt; la dì ’e dure tant 
che la gnot: piarzolärs fluriz, tant lis gnoz che i 
dîs. E quant che i piarzolàrs a’ saran flurîz, no si 
torne plui indaür; la primevere ’e sarà propit ca. 

Parvie de liturgje, po, chist an, marz, al 
è un més di dute cresime: timp di digjun 
e di astinenzie. Ma ué, cui fás plui pinitince! 
Anzit si use a di: cuarp passüt, anime consolade. 
E nissun abade al insegnament dai vecjos cjargnei: 
la golo meno in maloro. Si à miór ricuardä il pro- 

verbi ch'al incite a mangjá: il sac uéit nol sta in 
pis. 

I vecjos a’ próvin a insisti: « Mangjä ce ch'al 
sta ben, si; ma mai pässisi; tigni cont simpri un 
freghenin di apetit, parceche un pocje di fan ’e 
mude la fave in mändulis. E po, bisugne ancje 
pensá di sparagnà. No viòdiso che la miserie ’e 
avanze, tal mont; e no savéso che, a fuarce di man- 
gjà e di strazzä l’ardiel, une di o l'altre 'o resta- 
rés nome cu la cródie! ». 

DOMAN 


Doman te te spose 
ti 

che par tanti ani 
te ghe ga dà ale 

ai me sogni 
Doman te te spose 
E mi 

stasera 

no go savù far altro 
che inbriagarme 

e nanca 

par ti 


CLAUDIO BRESSAN 








Carneväl e caresime Cuintriprèdicjs 


Il carneväl al è nassüt come timp di ligrie, di 
matetát; la caresime, invessit, come timp di pini- 
tince, di digjun, di meditasion e di meti il cjäf a 
puest: une robe serie. Parceche la vite e à momenz 
ch’al è just gjoldi e momenz ch’a si scuen lavo- 
rà. No pò jessi simpri fieste, come ch’a nol sares 
just simpri disdivore. Chest in teorie. 

In pratiche, però, lis robis a son un ninin plui 
inberdeadis e stuartis, parceche, si lu sa, il mont 
al è fat cul cil par ajar. Cussì a ’nd’è di chéi ch'a 
fasin carneväl par dut l’an e di chéi ch’a scuegnin 
fd caresime ancje fur di timp. I Säfs a mangjn, 
a scòlin, a balin par dute la vite e i biadaz a scue- 
gnin tirá la carete e mantigni i massepassüz e i pa- 
rons di turno fin che Chel lassù no ju clame a 
polsá. 

I Furlans, te lor storie, a jan ungrum di carne- 
vdi sù pe schene, ma a 'nd'án gjoldüz pòs, parce- 
che ur à tocjät di fä cuasi simpri caresime. S’o 
cjalin ches musis, ches mans, ches vitis, si ’na- 
cuarzarin che no an mai vút un moment nancje 
par tirä il flät: simpri sot, come il mus. E chest 
parceche a son masse bogns e parceche ur än in- 
segnät a ubidi simpri par no lä a brustulisi tal 
cjadaldiaul e parceche duc’ ur an dat ju. 

Cumò no volìn che il nestri popul s’incjochi di 
matetäz, che nol lavori plui: nol sares nancje bon; 
ma nancje ch'al sclopi par ingrassà chei ätris. 

Fasin ancje nó un póc di carnevál e ch'a fasin 


73 





ancje chei ätris un pocje di caresime. Il Signor 
nol à ordenät di nissune bande che i Furlans a vê- 
tin di vé lis mans plenis di cdi par podé permeti 
a di chei ätris di véju in tal cdl. 

Par chest o disares ai Furlans: vonde sardelons! 


PROVERBIS 


Cun tune man sole no si rive nancje a bati lis mans. 
* 


Al & bon no chel cb'al fevele di ben, ma chel che 


lu fäs. 
* 


L’omp nol vif cent’äins ерйг al rive adore di fastiliä 


par mil 
* 


Omp al à chel cb'al & sentát in poltrone, ma omp al 
è ancje chel ch'al à fat la poltrone. 
* 


Un siór al varà il dové di pensä al doman, ma un 
pùar al à il dirit di pensä al uë. 
* 
Cui che s’inrabie par nuje, si cuiète par nuje. 
* 
L'arbul si sglove prime di rivä in cil. 
= 
L’uniche sodisfazion dai onesc' 'e je ché di viodi i la- 
ris a robäsi fra di lör. 


* 


La malatie di un siór ’e fòs scjàs; la muart di un 
pùar, nò. 

LA JUSTIZIE Е JE UNE STADERIE 
CUN TANC’ RIMPINS 


In tai timps di vué, ca di nô, che la justizie 
si ten-sù dome s'e je impirade in tun rim- 
pin, si po dimostrà ogni dì la veretät dal 
proverbi dai vons. Al è di stà contenz che 
no nus capiti ancje di vé i sberlèfs dongie 
dai dans, come ch'al sucét culi, in cheste se- 
nute. 


Personis: 


COPARI JACUN 
COMARI NENE 
AVOCAT 


In tune becjarie 


COPARI JACUN (Jentrant): Oh, bondi, comari Ne- 
ne! Il solit, par un les di manz... 

COMARI NENE: Bondi, copari Jacun! Juste tu, 
veh..., se tu äs un moment di timp...! 
COPARI JACUN: Secont il parcè, comari. Quanche 

si à un parce ch'al val, timp а пае simpri. 
COMARI NENE: Se po, ti domandi ce ch’al val il 
to timp... 
COPARI JACUN: ... jo ti rispuint, se mi conven di 
vendilu. Mi convègnie? 

COMARI NENE: Al è par un plasé, copari. 

COPARI JACUN: Par tè? 

COMARI NENE: Par mè. 

COPARI JACUN: E alore, no stin stà a piardi tant 
timp... 

COMARI NENE: ’O varès di domandati di fàmi di 
testemoni sul fat dal cjan dal avocat... 
COPARI JACUN: In judizi, comari? Lu ätu clamät 

in judizi...? 

COMARI NENE: Po nò, nò, copari. Non son riscjos 
di fà, massime cun tun avocat... ’O ai ché di 
frontàlu culì, che subite al ven a cjoli la 
cjär... 

COPARI JACUN: Pal fat dal cjan tu dis? 

COMARI NENE: Sì, no jeristu tü presint quanche 
ché altre di al è saltàt dentri culi, al à di- 
spicjàt un rost intir di vidiel, a plene bocje, 
e al è scjampát für come un sassin in strade... 

COPARI JACUN: Chel cjan alì al è piés di un sas- 
sìn... 

COMARI NENE: Al è un mastin ch’al fas póre do- 
me a viodilu. E ancjemò lu mändin für sen- 
ze muserole... 

COPARI JACUN: Cuintri lez. 'O stimi un avocat, 
jo. Mi smaravei di lui. Jo, che i cjans ju ài 
a pratiche, di chel cjan ali no mi infidi, s'o 
soi bessól par strade: al à un fá che no tu 
säs mai ce ch'al pense. 

COMARI NENE: Un siet vot mil francs di dan mi à 
fat. 'O ài cjapade zornade si, ché altre di! 

COPARI JACUN: E tu йз chê di domandäj i dans 
al avocat? 

COMARI NENE: $'о ti ai te di testemoni... 

COPARI JACUN: Mi pararës, comari, che... 

COMARI NENE: ...no jèrial il so cjan...? No lu ätu 
dit ancje tü ch’al jere il mastin dal avocat? 

CO?ARI JACUN: Oh, par chel no ài dubiz. ’O soi 
sigür, che lu cognös ben chel cjanàt salvadi! 
Nol & par cheste resön... 

COMARI NENE: Ti tiritu indaür cumò, copari? Atu 
pöre di fämi di testemoni parcë che si trate 
di un avocat? 

COPARI JACUN: Po nö, nö! Al & che no mi pär 
il puest adat chel chi, in becjarie, tra i quarz 
di vidiel e lis cuestis di manz, di domandäj 
i dans a un avocat. 

COMARI NENE: ’O sai ben jo cemüt ch’o ài di fà. 

COPARI JACUN: No dis che no tu siépis cemüt 
che tu às di fà, 'o dis che al podarés rispuin- 
diti: per questi affari venga nel mio studio, 
siora Nene! J ül stä atenz cun ché int ali... 

COMARI NENE: П dan, jo, lu ài vüt culi, in be- 
cjarie... 

COPARI JACUN: E j ül che lui lu ricognóssi! E 
culi il puest nol & tant adat... 

COMARI NENE: Se tü tu mi fás di testemoni al 
scugne ricognössilu. 

COPARI JACUN: Sta' atente, comari, che ché int 
ali a’ san là che il diàul al à la code... 

COMARI NENE: E jo 'o sai indulà ch'e je la resón... 
Ve’ Ju là ch'al ven... Alore, copari? 

COPARI JACUN: ] ül fäj di che il cjan al jere il 
so! D’acordo che la cjär la à puartade vie chel 
sassin, ma lä di für j son saltäz intör altris 
quatri cjans e cussi, a mangjäle a’ son stäz 
in cinc...! 

COMARI NENE: Ce discors sóno chei chi, copari...? 
Jo, il dan lu ài vüt di lui. Se lui no mi puar- 
tave vie la cjár, für de becjarle, nol cjatave 
altris cjans a saltäj intór.. E alore? Resti- 
tu...? Al jentre cumo... 

COPARI JACUN: Va ben! 'O resti, ma atente di 
no fáti meti tal sac...! 


Pas 


COMARI NENE € COPARI JACUN (cerimoniös): Bon- 
di! Siór avocat, riverit...! 

AVOCAT: Buondi, siore Nene! E buondi anche a 
lei siór Jacun! 

COMARI NENE: Ce comändial, siór avocat? 

AVOCAT: Oggi polpa di vitello..., per un buon ar- 
rosto al forno... 

COPARI JACUN: ...cun tun contorno di patatine...! 

AVOCAT: Quelle piccole e novelle sono l'ideale, 
caro Jacun. 

COPARI JACUN: Che m'al disi a mi lui, siör avo- 
cat..! E daür une gote di merlot 'e va une 
cane, 'e je ché che j ül, ma di chel gjenuin! 

AVOCAT: Giusto! Ma chi gode oggi con la vita 
piena di fastidi che facciamo tutti? 

COMARI NENE: А proposit, siör avocat... 

AVOCAT: A proposito di che, siora Nene, di fa- 
stidi? 

COMARI NENE: Di un fastidi che mi & capitát a 
mi. Siór avocat, lu àjo tratát simpri ben...? 


AVOCAT: Eh, per niente non sono rimasto un vo- 
stro cliente! 

COMARI NENE: Duc' a’ disin — e lu confermin 
ancje jo e gno copari Jacun — che lui al 
é une persone adegnevole simpri stade... 

COPARI JACUN: Oh, par chel al & un fat...! 

AVOCAT: Temperamento. 

COPARI JACUN: E ancjemó al & simpri just... 

AVOCAT: Giustizia, no?! Quando si ha per le ma- 
ni la giustizia... 

COMARI NENE: E alore, jo 'o varés squasi il cora- 
gjo di domandáj un consult. Puédio? Posso? 

AVOCAT: Po si, siora Nene..., se non si tratta pro- 
prio di impiantare una causa..., nel qual ca- 
so... | 

COMARI NENE: Nó, nó! Jo no j fas cause, siór 
avocat... Al sucêt cussi e cussi: un toc di 
rost par ca, siör avocat, mi а mancjät a mi 
ché altre di. 

AVOCAT: E..., scoperto il ladro? 

COMARI NENE: Si..., ma chel nol pae... 

AVOCAT: E avete testimoni? 

COMARI NENE: Al é lui li! Al jere presint gno 
copari Jacun. 

AVOCAT: Semplice. Una pura formalitä: denuncia 

in carta legale, citazione del testimonio, ri- 
chiesta dei danni! Sulla proprietä il codice 
& chiaro. In questo caso non ci sono diffi- 
coltä, në spese. 

COPARI JACUN: Al & dibant, 510г avocat, non с'ё 
niente da fare, chel lari ЇЇ nol pae..., non pa- 
ga...! 

AVOCAT: Ma chi &? 

COMARI NENE: Un cjan. 

AVOCAT: Paga il padrone, allora! Anche in que- 
sto caso il codice & chiaro. Sono tutti pre- 
visti questi casi nel codice. Non & mica la 
prima volta che gli animali fanno danni. 

COPARI JACUN: E ancjémó al jere senze la mu- 
serole... 

AVOCAT: Aggravante! 

COPARI JACUN: Eh, a savé la lez come lui, al é 
fazzil... 

AVOCAT: Sicché, chi è il proprietario? E” lui in- 
direttamente il colpevole. 

COMARI NENE: Siór avocat, ch'al mi scusi..., s'e 
Jere une lujanie o un vués nancje no j varès 
fevelát, ma al jere un rost, un rost par ca, 
vere, copari Jacun? 

COPARI JACUN: Par ca! Une buine mànie... Eh, 
ho visto sa: era una buona manica fatta sü, 
siór avocat! E il cjan al jere par ca: un ma- 
stin! 

AVOCAT: Anche io ho un mastino... 

COMARI NENE: Al jere il so, siör avocat. Vere 
copari Jacun? 

COPARI JACUN: Propit il so..., ch’al & dome il so 
di mastin... 

AVOCAT: Ah, il mio... 

COMARI NENE: Siör avocat, no son altris mastìns 
culi atör. Mi displäs. 

AVOCAT: E siör Jacun... era testimone? 

COPARI JACUN: Con questi occhi, avvocato! 

AVOCAT: Giustizia ë giustizia. Ditemi il danno е 
pago. Sentenza fatta! 

COMARI NENE: Mah! ... A’ saran stäz, massome- 
no, un tre chilos e miez di cjär... 

COPARI JACUN: Massomeno, comari Nene! 

COMARI NENE: Vot mil francs, siör avocat! 

AVOCAT: Ecco qua! (pause) Contenti della giu- 
stizia? 

COMARI NENE: A mi mi displäs, siör avocat..., 
ma... 

AVOCAT: Nà, nö! Quello che ë giusto ë giusto. 
Per tutti eh! Per voi e per me... e Jacun qui 
ë testimonio! 

COPARI JACUN: Con questi occhi, siór avocat. 

AVOCAT: Bene, bene! Sono stato richiesto di un 
consulto, siór Jacun? 

COPARI JACUN: Cumò no? Adesso? 

AVOCAT: Si! ... L’ho dato? 

COPARI JACUN: Si! 

AVOCAT: Allora, da amici..., così, dato fuori della 
mia sede..., facciamo quindici mila lire... 

COPARI JACUN: Jo, siòr avocat? 

AVOCAT: Nò, nó! Il testimonio non ha danni..., 

se non dice il falso... Lei, lei, siora Nene! 


COMARI NENE: Ah...! Epür ’o varës zurät di no 
rimeti... 

COPARI JACUN: ... cu la quäl che tu vevis reson, 
che se no... 


AVOCAT: Meglio cosi che non andare in causa...! 
E ricordate il vecchio proverbio: La justi- 
zie 'e je une staderie cun tanc’ rimpìns! La 
giustizia è una bilancia con tanti pesi, cari 


miei! 

COPARI JACUN: E ché dai avocaz — ma disinlu 
a planc, che nissun nus sinti — ... ché dai 
is 'e je fate plui di rimpins che di sta- 
leris... 


COMARI NENE: (suspir) Eh, quella degli avvocati 
è fatta più di cavilli che non di bilance, mo- 
scjos! 


ALVIERO NEGRO E Reno Puppo 


Si fäs par müt di di 


« L’autorität 'e ven da Diu! » 
(seben ch’al pararès dal impussibil). 

AVRIL 

Lu а piturät a pineladis d’aur 

Siore Cheche di Buje: 

« Odör di uve in flör e di mentüce 

te gran päs de gnot »... (Francesca Marini 


[ Barnaba) 
N.P. 

1 J St. Ugo 
2. V. Sb Frane di Paule 
3 S St. Ricjart vescul 
н 4 D V. DI CRESIME, St. Isidór vesc. 
5 L St. Vincenz Ferreri 
6 Ma St. Celestin, St. Sist 
7 Mi St. Zuan-Batiste de la Salle 
8 ] St. Albert vescul 
9 V Ste. Marie di Cléofe 
10 S St. Terenzi F. 
Mm 11 D DOMENIE ULIVE, St. Stanislau 
12 L  Lunis sant, St. Zenon 
13 Ma Martars sant, St. Armenegjlt 
14 Mi Miarcus sant, Ste. Liduine 
15 J Joibe sante, Ste. Anastasie 
16 V  Vinars sant, Ste. Bernardete 
17 S Sabide sante, St. Anicét 
+ 18 D PASCHE MAJOR 
19 L  Pascute, Ste. Eme, Mari de Carintie 
20 Ma St. Vi igjili 
21 Mi St. Ашы dotör 
22 J St. Leonide 
23 V Ste. Eline Valentinis di Udin, St. Zorz 
24 5 St. Fedél di Sigmaringen 
FH 25 D Domenie in Albis, П. DI PASCHE, St. Marc 
26 L St. Marcelin, Sz. Clét e Marcelin 
27 Ma Ste. Zite, St. Pieri Canis 
28 Mi St. Vitorin, St. Pauli de Crós 
29 ] St. Piu V. pape 
30 V Ste. Catarine di Siene 


3.IV. 1077 - L'imperadór Indri IV. | dà “| Ducát dal Friül cul Cjado(v)ri 
e cu’ lis Marchis dal Cragn e da l'Istrie al Patriarcje Sigjerät. Al-nass e 
al jentre te storie il Friül indipendent. 

17.1V.1599 - Al-nass a Pers fra' Ciro di Vär-Pers, cavallr di Malte, ün dal 
poetis plui stimäz dal so timp. 

27.1V.1699 - Nassince a Cividät dal filosof Jacum Stelin. 

Supièrbia e crudeltát ’a són dôs gósas 
‘la ch'a no nàscin mai né früz né rósas. 


G. F. 








Avril Il Strolic de anade 


Ploe e fumatis a’ ruvinaran la fluridure dai cja- 
riesärs, dai sespärs, dai piarzolärs, dai piruzärs. 
Chest an s'inmaniaràn pocjs pomis; e 'a sarà une 
furtune, parceche cussì, cheste siarade, sul mo- 
ment de ricolte, a’ varàn mancul lavór i tratórs 
a sfracajä piarzui, piruz e miluz, come ch’e use 
a fä la nestre civiltät dal malessere. 


Al colarà il guviär; ma a’ decidaràn subit di 
fän’t un altri di largje convergjenze fra lis fuarcis 
sinceramentri democratichis. 

Constatät, però, che lis fuarcis sinceramentri 
democratichis no son ancjmò disponibilis parceche 
al è apene trent’äins ch'a barùfin fra di lór e no 
an finît di disi la porche e di fäsi la forcje, a’ de- 
cidarán di fa un guviár di transizion: monocolór; 
opür, par tornä a contentà Gonella, blanc e neri. 

L'onorevul Gjovanin, sorenominät l'Evangje- 
list, puartevös di un potent notabil dal partit, che 
a só volte al interprete i desideris di ambienz une 
vöre vizins a fuarcis ch’e an sbäcjos internazionái 
di fä póre, al butarà l'idée di elezions anticipadis. 

Ma Vonorevul Vitamine, aspert di chimiche di 
| speziarie, al sconsearà di riscjá elezions, parcecbe 
— al disarà — lis elezions a’ son come lis midi- 
sinis: plui si cjòlilis e mancul efiet a’ fasin. Il ne- 
stri partit, po — al continuarà cence póre l'ono- 
revul spiziar — al à mosträt adiriture une vere 
lergie pes elezions. Ogni volte che lis fas j ven 
für l'urtiarie: bütulis rossis par dute la vite. 





87 


Il timp al mejorarà, e Pasche ’e sarà biele par- 
dut il Fridl. 

La int 'e comenzarà a capi cbe cuelinis come 
lis nestris no s’in’ cjate in nissun lüc; e che no 
covente viazá oris e oris, strizzáz sul asfalt, a ciri 
une buse o une tane di lusso par passá lis fiestis 
lontan di cjase. 

Une vóre di lór, però, no la varàn capide an- 
cjmoó mò e a’ partiran, come simpri, in rie, un 
daür l'altri, come lis pioris sul troi. 

La television, plene di braure, 'e mostrarà so- 
disfate lis autostradis ingolfadis e lis stazions in- 
colmenadis di automobii in spiete; e nus tabajarà 
dai milions di talians in vacance, in week-end, in 
gite. E il martars, dopo fiestis, 'e tornarà a co- 
menzá la solfe, e a fevelánus dal grant rientro, 
cun tantis considerazions su la dissipline dai ta- 
lians, sul lór sens di responsabilitát e sul lór ci- 
vismo. Insumis ’e tabajarà tant e po tant fin che 
al sarà clár a duc! che l'Italie, cu lis sós vacancis 
di Pasche, 'e vara dimosträt ancjmó une volte di 
jessi il pais plui siór, plui ordenát, plui dissiplinát, 
e, di conseguenze — ve’ il scopo dal discors — 
il plui ben ministrät de Comunitat Europee. Al- 
triche il ventre debole (la vuampe) da l'Europe! 





I pulitics furlans, posto, che a Rome 'e je la 
crisi, a’ staràn zitos. Prime di viargi il bec, a’ spie- 
taràn che la situazion si sclarissi; in mát di po- 
dé, dopo, butäsi te curint juste: di no fä riscjos 
dibant, propit cumò ch’e an trent'dins di carière 
zà fate, сепсе mai vé sbaliät une mosse, ni une 
aleance, ni un salt di quae. 

Avril Ljendis dai miei pais 


MARGARITE GRUAGNIS 


Gruagnis al ere el cjscjel dai Lombarz, sul lät, 
daür de culine di Sante Margarite: el lát al ere 
plen di grüis. 

Tal cjscjel ` e ere Margarite, une frutate che 
in segret 'e veve fat avót di vergjnitát al Signór. 
Ma qualchidun si ere inacuart che ere une biele 
frute e al bramave di cjölile: infati el ’zovin, ch’al 
ere un cont di li atór, — un Brezzà, e' disin — 
al ere vignüt diviarsis voltis a fáj le domande; 
ma jé simpri nó e nò!... Fintremai po che une 
di, par gjavásal d'intorsi e par che nol tornàs pui 
ai pis, Margarite j disè che j varès dit di si, ma a 
un pat... 


E el pat al ere chest: 
— Tu ás di vigni a cjòlimi a pit ca pal lat: do- 
me cussi o sarai tó! — disse. Margarite `e pen- 


save che un tant al bastäs par discjölilu de idée. 

Ma une di l'aghe dal lät 'e scomenzà a movisi, 
a calä... 'E cjaminave, 'e coreve!... 

Ce èrial? 

I soldás di chel cjscjelan e' vevin viart-für le 
culine a soreli a mont raspant-vie le tiare cui el- 
mos: e il lát si scludè. 

El cjscjelan al vigni-jü mo dal so cjscjel ch'al 
ere par di là dal lät, si presentà devant di Marga- 
rite propit a pit come ch'e veve dite je! 

Ma jé no olé savént parvie dal avót ch'e veve 
at. 

El cjscjelan inalore s’invelegna. E i soldäs e 
lavarin i elmos, e’ cjaparin les armis e po e’ vi- 
gnirin a Gruagnis che aromai al ere cence nis- 
sune difese naturäl, e li e’ fasérin stragjos di dut. 

Margarite ’e fo inmurade vive in tune torate. 

Juste in ta ché ch’e fo sdrumade dal ’892 e 
ch’e veve fin alore sarvit di cjampanili de Pléf, e’ 
cjatàrin un cuarp di cristian inmuràt. 


(A. di P.) 


MARGARITE SU LE CJOZZE DI OLNAR 


Al еге stàt un dilubion di chéi e dome Marga- 
rite, par volé di Dio, 'e ere restade sun tune cjoz- 
ze di olnär für da l’aghe. 

E’ son vignús-jú i murussans e le ап puartade 
tal cjscjel di Murùs. Ma vie pe gnot les grùis le 
tornàrin a puartà su le só cjozze di olnär. 

Le ап tornade a cjapà e jé 'e scjampà imo. 

Cussì sun chel zuc 'e deventà Sante Margari- 
te di Gruagnis o des grùis. 

(P.E.) 


I CJSCJELANS E L’ORCUL 

I cjscjelans di Gruagnis e’ inmuravin chéi che 
no fasevin ce ch’e disevin lêr; o senò ancje ju me- 
navin tune poolade dapît di Murüs e ju infilsavin 
par daür tun spizzot di рб]. Di Murùs po ur 
tiravin-jù frezzis e clas fintremai che s’intignivin. 

E une contesse s’e gjoldeve a fà turturà le int. 
Si sentave devant dal lät e ’e faseve butà ta l’aghe 
umign, feminis e fruz par gust di viodi les bestea- 

tis di aghe e becäu e a muärdiu fin ch’e murivin 
di turturis. 

E l’Orcul al veve un pit sul cjscjel di Udin е 
chelätri sun chel di Gruagnis, e al domandave une 
prese di tabac a di chéi ch’e levin a messe gran- 
de a Sante Margarite, e po al rideve a fuart. Un 
J à strent i dés cul tapon de scjate dal tabac... 

Une volte che un princip al cirive di sujä el lät 
daür de culine, lui par fàj dispiet al cjapave-sù 
l'aghe tal таг cun tun séli grant come un brantiel, 
e le tornave a butà-drenti... 


(G: G: T, D; T. dat B.) 


il lát si scludè - il lago si svuotò, si rasciugò. 

cjozze di olnär - ceppo di ontano. 

zuc - cocuzzolo di collina. 

fin che kaki ar - fin che il loro corpo era ancora integro, 
non s 

RAZZISIM 


'Ne gjarle, chest avril, 

'e veve fat il nit sun tune vit 

dapit dal gno vignäl. 

Lu veve sistemät ben e no mäl 

tra cjäs e fueis, pulit; 

po e veve parturit 

quatri ús, in chel biel mol, come luvins, 
ch’a jerin saltàz für quatri gjarlins. 

E ^e lave, dopo, a cjazze di muscjns 

di dáur a chei bocjons 

ch’a olevin purizions su purizions. 

Ma il gjat di Gjenio al à scuviart il nit, 

e a un pont su par ché vit si & rimpinát 
e il nit, cui quatri dentri, lu à fiscát. 
Cumò la gjarle, puare, ’e je un lament. 

J crite al gjat di Gjenio: « O dilinquent! 
о ludro che tu ses! o cjan e für! 

о boe che tu ses un! o senze cûr 

che tu mi ds cjolz i fis! > E vie indenant. 
Gjenio la sint e al dis: « Tu berlis tant; 
ma tú cetanc’ muscjns no dtu copáz 

par dáurai ai tiei fis, atór pai práz? ». 

La gjarle j dis, tal miez dai siei cains: 

« Ma cbei a’ son muscjns, mico gjarlins! ». 


MENI 

IL RISCAT Lis favulis dal Pup 


Une di, une aquile no cjatä nuje di salvadi pai 
siei aquiluz, ni sui crez des monz, ni sui roncs 
des culinis, ni su lis rengitis dai flums. E alore 
'e svolä plui lontan. Alte alte tal cil ’e rivä fin su 
la grande citàt; e, di lassù, 'e lampa in tun zar- 
din un biel cjanut di siör. J plombà parsore, lu 
brincà cu lis sgrìfis e 'a partì come une saete 
cuintri la montagne. 


Rivade sul cret, ’e cjatà un corvat scrufujät don- 
gje il nit, ch’al cjapave il soreli. L’aquile si рой, 
‘e viarzè lis sgrifis e 'a lassà che il cjanut si je- 
vàs in pins dut spaurît e indadiát. 

Il corvat al rimirà la bestie che si moveve plan- 
chin planchin: cussì biel, cu la pilice dute ben 
tosade e un sél zufùt te code come un pinel; po al 
disè a l’aquile: « Tu sés stupide se tu däs di man- 
gjä chel biel cjanut lì ai tiei aquiluz. A’ fasarèssin 
sì e nö un past e po finît. Tènlu vîf; mànde a vi- 
sà i siei parons che tu lu äs tes tós mans, e fati 
paja un riscat di 250 polezùz di chilo >. 

L'aquile, cui vói tiràz ’e rispuindè: < Urcje vie, 
corvat! No fasarai mai de vite mé une azion cus- 
si. No vuei che, par colpe mé, lis béstiis a’ véin 
di vignî cjapadis par cristians! » 

Lavör di un frut di Feagne 








Avril Proverbis di dutelan 


Infin сито — al cjante Zorùt — 1 è stat indéul 
Avril,/ma primevere vué lu met in fil:/'e ban- 
dis la zilugne; e jù rosade, /‹ е po ne slavinade, 
pes culinis, pai pràz,/ pai rivái, pes cjarandis, pe 
taviele / di flórs, di gris, di rosis, di pavèis,/di 
rusignüi, di fueis, insieme misturäz. 

Sichë primevere ’e rive di avril; la zilugne si 
càmbie in rosade e, in tune batude di völi, culinis, 
präz, cisis, fossäi, cjamps si sfödrin e si jemplin 
di rosis, di paveis, di fueis, di gris e di usignui. 

Il mèrit, però, — stant al proverbi — nol è 
dut di avril, ma ancje di marz. Infati: al è marz 
ch'al intenz, ch'al crée i colórs; avril al lenz, avril 
nol fäs altri che cjarináju, fäju saltä für. 

Pe campagne, avril al varés di séi un póc umi- 
dut. Di cheste stagjon, il timp al varés di cori cus- 
sì: marz sut, avril bagnát e maj temperát; alore, 
beát il contadin ch’al varà semenát. 

Ma nol sucét daspes che il timp al vadi indenant 
daür i nestris desidéris che, par di la veretát, no 
van tant dacordo fra di lór. Miór cjapá ce ch'al ven 
e vivi spietant il biel timp; e gjöldilu il biel timp, 
quant ch'al &; cence tentä l’avigni. 

Ué — si rain i vecjos — lis previsions 
sientìfichis dal timp ch’al fasarà, nus ruvìnin an- 
cle lis bielis zornadis di soreli e lis bielis stagjons. 
Cemüt si puèdial, difati, gjoldi il seren savint che 
dal Atläntic 'e ven indenant la perturbazion nù- 
mar siet, ch’e rivarà di lì a quarantevot oris? No 

jerial une vóre miór quant che, a artigjan vie, si 
cjalave l’amont e si diseve: ros di sere, biel timp 
si spere! Uniche preoccupazion, in ché volte, ’e 
jere che avril al menäs masse frét. Avril frét, póc 
pan e pöc vin. Ma al capitave da rár. Al & scrit 
che: ogni arbossat, 'e je pur vere, rinzovenis, in 
primevere. 

Ma se un al é propit malfidant e al ül vé la ga- 
ranzie che la viarte 'e je rivade, ch'al spieti fin 
quant ch'al viót il cai a jéssi dal scurubüs: 'e je 
la viarte, d'avril, quant che il cai al salte für dal 
covil. E se nó, ch'al spiert Pasche: Pasche di ulif, 
si jés für dal nit. (Pasche di ulif 'e je, in Friül la 
domenie ulive). 

E cumó ch'o vin nomenade Pasche, 'o ricuar- 
din che, in Friül, a' son adiriture quatri grandis 
fiestis ch'a puàrtin chest non: Pasche di uli = 
come ch'o vin dit =>; Pasche majör, la domenie 
di Resurezion; Pasche di rosis, la domenie di Pen- 
tecostis; Pasche Tafanie, la Pifanie. 

In qualchi país de Cjargne, Pasche major 'e ven 
clamade ancje Pasche di cjalzons parceche in ché 
di, une volte, si preparàvin e si mangjàvin chei 
bóins dolz ch'a si clàmin, juste apont, cjalzons. 

In Cjargne si diseve ancje: Pasche vigni, cenä 
e lá a durmi; Pasche passade, cená e lá te strade. 
Al voleve di che, cun Pasche, la stagjon 'e jere 
cambiade e si podeve intardási di là a durmi e 
jèssi, dopo cene, su la strade. E une buine oca- 
sion par jéssi e fermási, magari nome su la plaz- 
züte de glesie, 'e jere ché di là a lis funzions di 
setemane sante. Nissun manciave, parceche duc’ 

a’ vevin di preparäsi a fá Pasche: cun devozion. 
In ché volte, Pasche ’e jere prime di dut une cun- 
dizion spiritual; 'e nasseve tal cür di ognun, co- 
me une rose, la sabide sante, quant che lis cjam- 
panis dal Gloria а? nunziàvin la Resutezion. 

Timps di ligrie di cür: ligrìe di stagjons, di ro- 
sis, di culinis, di práz. Di ché ligrie, ué, nus è 
restät apene il revöc tal proverbi: contenz come 
Paschis. 


Si fäs par müt di di 


Cu la retifiche di cunfin a Gurizze, la cjase di 
Anute Mlàzer ’e je passade sot da l'Italie. 

Anute ’e à piturät cussi la sò carière patreotiche: 
o soi nassude austriache, po mi an ordenát di de- 
ventä taliane, podopo mi än comandät di deven- 
tä jugoslave, cumö mi än dät ördin di tornä ta- 
liane... 

Insumis ’o риёз di di vë vüt miserie di dut, für 
che di pàtriis. 

SCAIS 


Al veve juste sfilzät il jeur cu la forcje quant 
ch’al capitä il uardean che lu denunziä. 

< E alore — j dis il judiz — lui al а sfilzät 
un jeur? » 

« Par fuarce, siör judiz: mi faseve cuintri! » 


* 


Orpo, son diböt dis òris e tú tu continuis a 
bevi, no sarés miör che tu vàdis a cene? 

Sint mo, ustir de borse, sastu che miez litro di 
vin al val tanche une bisteche? 

Si, e alore? 
ra jo usgnot ’o di za mangjät cinc biste- 
chis! 


Prime 

« Orpo, Santin, simpri scovä lis stradis? » 

< No simpri, ’crament, spiete ch'a vègnin lis ele- 
zions e tu viodaräs che dopo lis stradis a’ scu- 
gnarän scovälis i parons ». 
Dopo 

< E alore Santin, cumò ch’e je gambiade la me- 
nade ce uèlial di che tu continuis a scovä lis stra- 
dis? ». 

< Poben, cumò, no sino пб i parons! >. 

Crós di Vinars sant Cuintriprèdicjs 


Mi visi ancjmò de purcission di Vinars sant, 
cuant che dal domo di Venton al saltave fur P 
« Ecce Homo », che la int a lu clamave « il Seö- 
mo»: un mani lunc come il passio e insomp 
un bust di Crist dut sanganät e sacraboltàt, ch'al 
vares vit di smuelá ancje i cirs plui pelös. Mi è 
simpri fat impression che mise, chei voi, chel sanc 
e chel cjantà de int: « Popule meus, quid feci ti- 
bi... ». Benedez chei timps cuant che la int s’im- 
pensave di domandäj perdon al Signor almanco 
une volte ad an! 

Chel Crist mi rapresente il gno popul, mi ri- 
cuarde la nestre storie. Ancje nó o sin láz inde- 
nant, dilunc i secui, puartant crös di vinars sant, 
ch’a son lis plui pesantis. 

La nestre mise a jè come ché di Crist; lis ne- 
stris mans a son foradis, come i pis; il cûr lu 


àn spacát par miet. Ancje nö nus àn faz deventä 


« seömos » e po’ a jan vilt müse di lavási lis mans! 

No vin nancje l'aspiet di cristian, parceche nus 
an pastrocjade ancje la ghigne, nus дп pituráz di 
un color cb'a nol & il nestri, nus àn metüt intor 
un sbrendul cb'al & di chei átris. Nus àn lassáz 
croz! Come Crist. Dome cbe nissun al à dül di 
nó, ansit, nus disin massepassüz! 

E alore mi semèe che il Crist, te purcission 
di Vinars sant, al cjali jà dal alt dal baston o de 
piertie ch'a lu ten sù. Al viöt il so popul, il ne- 
stri popul. Al conte lis sos plais, a une a une. E 

intant che la int a berle par talian, Lui al dis so- 
tvös, apene che si lu sint: « Popul gno, ce ti ano 
fat? Parcè ti ano ridusüt cussì? Rispuìndimi! » 
Parceche Crist al cognos la nestre storie cence 
véle lete sui libris e al sa dutis lis baronadis ch’a 
nus дп fat; al sa ch’a jan cirüt e a cirin di ne- 
tánus in ogni maniere. 

E cussì il nestri Vinars sant si unìs al So; il 
nestri sanc si messede cun chel dal Signor. Si cja- 
lin in mise e si capin al volo, cul lengaé univer- 
sal dai puars. Parceche nó e Crist a si capin cun 
tune cimiade. Ma in chel cjaläsi, in che cimiade, 
in ches lagrimis di sanc a je zà platade, sigure, la 
resuresion, la liberasion, la Pasche. Par Lui e par 
nö. 

CJANTONS DI FRIUL 


LUIGI CICERI 


| LA STRADE DAL VIN - ‘E partis di Gurizze, 


| anzit di San Florian e vie pes culinis dal Cuei fin 


a Rutärs, passant resint il cunfin parsore Caprive 
e Cormons. Culinis slambradis dai tratörs, filis di 
vis in scjale. 

Ogni tant qualchi bandiere e qualchi stangje 
di cunfin. E cantinis plenis di butiljs: merlot, ca- 
bernet, tocai, e cumò ancje picolit. Duc’ vins plens 


di timbros, tignúz a batid cun tant di certificäz 
| di etnie sigure, come il persut di San Denél. 


Ma la strade dai vins no finìs a Rutars; ’e pas- 


| se par Cuár, par Spesse, par Buri, Cividát, Faedis 


e su fin a Seorgnan. 
Ce tant vin; il Friül nol à póre di muri di set. 


A SORELI JEVÄT - Quant ch'o sés al Pülfar ’o 
ziräis a zampe e su fintremai a Montfoscje il pais 


i dal bon одг di ledan e dai < blumari > i carne- 
| valanz ch'a scóvin vie la tristerie. 





Di Montfoscje (se la strade 'e je finide) ’o lés 


| a Gjaneule e di chi, lassant in bande Porzus e Su- 
| bit, 'o lês a Platiscjs e po ju a Taipane; e di chi 


(se no sês stracs) su a Montviarte e po jù a Ve- 
dronze. 'O varés cussl fate une strade di mont 
ch'e met adun lis tre valadis dal Natison, dal Cuar- 
nap e de Tor, ché strade che si le viót cori vie 

a soreli jevät tra chei paisuz che si ju viöt nome 
dopo la ploe o di gnot parvie dai lêr luminuz. 


DRENCJE - De só piche, Madone di Mont ’e cja- 
le cujete; une < autostrade > nus puarte a cercli 
pe concje di Drencje, tra pais pituräz su paréz 
verdis di monz, tra cjampuz a pendolon, une cun- 
vierie parsore ché atre. Su lis pichis glesiutis an- 
tighis e clostris inrusinîz. Si torne par Clodig: la 
strade plene di fueis di bosc ch'al mûr te siarade. 
Lis bèstiis a’ sgarfin la tane par durmi dut l’un- 
viár. Ca e là sui márs lis Madonis di Jacun Pitör. 
E a San Zuan gbirlandis di rosis su lis puartis. 
Cum zeis di ras e di verzis e un sun di cjampa- 
ne a vueit... Voe di vivi cassù e di siará la puarte 
a dut il mont 


CORITIS - L'aghe verde dal Resie 'e ven ju dal 
Canin e si bute te Fele. Väl antighe di liendis e 
di uzzefuarfis ch'a ziravin il mont, come furmiis: 
par une bocjade. Väl di rosutis di prát e di pieris, 
di pes presonirs di secui tal clap. I Roseàns a' 
nassin balant sun tun pit söl, cui braz a pendolon; 
il viulin e il viulon a’ sunin a] infinit... Dopo Stol- 
vizze si va su a Coritis, quatri cjasis e une gle- 
seute; dopo, qualchi stali e prucissions di pez ch'a 
vegnin dal Canin, dal Guarda. I cjavrui nus cja- 
lin di lontan e la pojane 'e fás la ruede ad alt... 
Al pär di jessi tun Paradis dismenteät, tune cate- 
dräl de nature. 

FLAIPAN - Di Tarcint si va a Stele (chel cjam- 
panili che si viöt sore Tarcint) e di chi a Flaipan, 
simpri in auto. 

A Flaipan si sintin lis ruspis ch’a pröntin la stra- 
de ch’e lara fin a Montenars, par Fratins, Soreprät 
e Isule. Intindinsi, a’ son paisuz di pocjs cjasis e 
ancje gropuz di cjasis miezis bandonadis de int 
ch'e је lade a ciri furtune jù in Friül o plui lontan. 
Ca e lä qualchi cjastenär dut neri, qualchi bersa- 
ne e qualchi vecjo. 

'O sin tal cir dal Friül epür al somée di jéssi 
für dal mont, un antic mont furlan. 


PINEDA - Lá in Valceline е lä a cjadaldiaul ’e je 
ché robe stesse. La puarte si viarz a Montereäl e 
po la strade si imbuse sot tiare, 'e cór come un 
piargul su la parét; parsore, une fessure di cil. 

Sot vie al cör il flum. No si lu viöt ma si lu 
sint. Po si salte für a Barcis e si va su a planc 
- Pineda - Claut - Cimolais, sintit ce biei nons 
di paîs furlans scuindüz tra i nüi e i pins. 

Di frut ’o viodevi a vignî a cjase mé feminis 
cu la cosse o il cjaruz plen di tramais di len di 
cusine, cjazzutis, taulirs, scudielis, salarins. ’E vi- 
gnivin di lassù par cjapä un franc. Ma jo no ca- 
pivi la lór fadie. 

E su ancjmò a Erto, a Casso, al lat dal Vajont 
dulà che ancje il cjavrál al à póre. 

REST - E cumò passin dilà da l’aghe. Lassin de 
bande il Cjanäl di San Francesc, che di Clausét, 
là ch'a vuarivin i spirtàz, al puarte a Tumièz (a 
proposit: veso viodüt il Museo cjargnél? Se no 
lu vés vidüt, vergognäisi!). Anìn puitost par Mi- 
dun, Navarons (il paîs de Cjantarute) al lät di 
Redona e su a Tramonz. Disot e Disore, e di chì 
pe Forcule dal Mont Rest ju a Caprizi, in 
Cjargne. Cumò la strade ’e jè mancul mal... 

Ma une volte... ce pore siore Andreine! Mi à 
fat tornà indaür par interogá i Valdés. 


MARAN - I parucons venezians a’ son ancjmö 
picjäz su pai mürs a cjalä lis barcjs che in file di 
sere а’ van a pojási in spiete sul mår. A’ tornin 
la matine cjamadis di pes. Sul marcjät par comprä 
baste un segno cul dét. 

Tai canäi il bisat presonîr e tra i canäi la йе е 
i piarzui a’ rómpin i ramaz. Sot il pél da l’aghe 
si viòdin pieris di une antighe cität. 

Un unviar l’aghe si je glazzade e i pes fers te 
glazze a’ son muarz, ma i fruz ch'a sglizziàvin par- 
sore contenz no capìvin che i pes a’ jèrin muarz. 
Come che muarz a’ son i parucons venezians pi- 
cjäz su pai mürs. 

Come une volte ’e vif une rét a sujä tal soreli. 

TRE VALADIS CJARGNELIS - Vino di fä un 
zir un pöc aventurös? 'O scomet che í < furla- 
nisc’ > lu ап zà fat! Lör a’ cognossin il Friül. Dun- 
cje: si rive a Dimpez e subite dopo si volte a 
zampe. Dopo un pocjs di zirevoltis, si rive in tun 
splaz cun vilutis. Beppino Del Fabbro... Pardon: 
Beput dal Fari ús ricéf ’e usanze cjargnele. Di 
cassù si spalanche dute la valade dal Tiniment: 
un spetacul! Lant indevant, si scavalche il pas 
(1400 m.) e po si va ju fintremai al lät « La Mai- 
na », sul Lumiei; di chì a Sauris Disot e Disore, il 
paîs dal formadi salät, dal persùt fumät (cumò 
lu àn industrializàt) e de fevelade todescje. Po 
su fin a Casera Razzo e ju al Lavardét. Di culì 
si dismonte pe Val Pesarine, dulà che lis stalis 
| a’ somein glesiis. A Pesariis un Museüt picinìn 
lassàt de siore Bruseschi. E po ju a cjase. Véso 
vude pòre? Ma ’e valeve la pene: baste che nol 
plovi! 


CROSTIS - Trente chilometros di biele strade che 
nol passe nissun e al somèe di sei tal cil: la cla- 
min la strade « des siet cimis ». ’E comenze a Ra- 
vasclét, 'e va come une magne pai präz, po’ 'e 
zire pai boscs, dopo tai clas e dopo tai nui. 'O 
sin sot la piche dal Crostis, a plui di doimil me- 
tros. Tun cjadin la malghe Taront e un rumiä 
eterno di vacjs ch'a scorèin la schene. Sot sere 
balä di strîs e di matine il clamä dai cedrons: dur- 
mi tal prêt cul soreli ch'al scote. Póre dal scür? 
E alore ju a Tualis, a Comelians... Quant tor- 
narino lassù? 

MORAL 


'O si sarés visáz che no us ài dite di lá a Sele 
Nevée, ni a Fôr Disore, ni a Plancjaval, ni a Grau, 
ni a Lignan, ma us ài menäz a viodi un Friál an- 
cjmò Friül, cun odór di lat, di pins, di aghe nete, 
di mierlis e pojanis. Ma no us di nancje insegnät 
a lá pes montagnis a pit, ni a cjazze o a pescje, 
ma ?о vés vidüt cemüt cb'al jere il Friül prime de 
bufere industriäl ch’e cuvierz di sbrume nere l’a- 
ghe e i clas dal Tiniment, ch'e distráz fogolärs 
e caseris... E no stin a sberlä < Furlans, feveldit 
furlan... ». Se no varin plui un « nestri fogolär » 
o un nestri frangel. 


Si fäs par müt di di 


Ti ringraziin Signör di vénus rivelät dut de tó 
Passion e Resurezion che senò a’ varèssin fat une 
inchieste e une istrutorie, e nissun sares rivàt adore 
di savé cui che ti veve mett in crös. 

STORIUTIS DI UCEI 


Bruno Pendolo al capis il < latin > dai исёї e 
al fäs di interprete; al sa quant che un ucel al à 
stonät, quant ch’al fäs un « gricjo » in pui o un 
« cercefio > in mancul e alore lu clamin pardut 
come jùdiz. Al conte de grande gjelosie dal fran- 
gel; al tradüs la vós de odule: « 'O voi in cil... 
in cil... Velu velu... ti viöt ti viöt... Cjargnel bu- 
diel... ’o ven jù subìt... subìt... ». 

* 

Il rusignül al duär di dì e al cjante di gnot; 
e al è un parcè: lui al durmive di gnot, sot un or- 
nàr, ma alore a’ cressevin lis jerbis e i bruscandui 
e j leavin i pîs e lui si lementave: Se l’urtizzòn 
nol cressès, j durmires fis fis fis... Mi а leät... mi 
а leät il pît sutil sutîl, sot vie sot vie. Mi А cusit 
il pît fis fis fis... 

* 

Il lùjar al è un ucelùt casandrin, nissun lu cal- 
cole, epür al è bráf, al clame il parón, la parone...: 
Zilli zilli zilli zilli-su chì su chì su chì; jè rivade 
Minighine, Minighine ch'e mene la zee, la zee, zit 
zit... 

* 

E son cinc ucei, la quae, il parussat, l’ortolan, 
il smajart, il montan... son amis e ognun dis la 
só. Alore la quae ’e dis: Palpa qua! Palpa qua! 
E il parussat: Te fr... te fr... te fr... L’ortolan al 
dis: O Dio Dio Dio ce gist! П montan, cu le gur- 
lade pui alte, al conferme: Sii... sii...! Il smajart: 
Su-su-su-su-finit-Ch’al & di! We 

SCAIS 


Jolande, une frutate biele e ben fate, ’e jere 
sul zariezär a tirà jù zariesis te Aziende di Vile- 
uarbe. 

Il fatör, biel passant disòt, al viot chel speta- 
cul maraveös e j dis: « Jolande, ven jù! » 

« Ma siór fatór — j rispuint jé — 'o di em- 
plät apene miez zei ». 

«Sint mo Jolande — al torne a dä su il fa- 
tor — se no tu vègnis jù dal moment voi cjoli 
il seón e 'o sei il zariezár >. 

Е’ an våt cinc fioi, però il miór al è chel dal 
zariezär. 

* 

Siör Berto Dreos, il vecjo paròn de locande 
« Al Turista » di Scodovacje, a 96 àins sunäz, tal 
inviär dal '59, si tira su une palmunite cussi bru- 
te che i fioi èrin cunvinz che no si la puartäs für, 
tant °l è vêr ch'a mandarin a clamá il predi. 

Quant che il vecjo si lu viodè entrà in cjama- 
re j disè a colp: « No muri ancjemò siör plevan ». 

E il plevan cun dutis lis bielis manieris e cirint 
tantis scusis e mutivazions al tacà a däj il ueli 
sant. Alore il vecjo lu lassà fà però al torná a dij: 
« Ch’al onzi lui, siör plevan, tant jo no muri ». 

E al а vude resòn: al à tirát indenant ancjemó 
quatri dins. 

* 

« 'O soi calade tre chilos. > 

« Сети astu fat? » 

« °O di comprát une belanze di seconde man ». 

Vico BRESSAN 

MA] 


Il flór de tale, 

inturgulit di soréli 

al sflandore tes cisis 

e al nàl di vierte e di stelät... 

St. Josef marangon, FIESTE DAI LAVORADORS 


III. DI PASCHE, St. Atenäs vescul e dotör 
Sz. Filip e Jacum 

St. Florean, St. Gotart 

St. Pelegrin 

ze se "s 

t. August, St. Stanislau 

St. Urban 


IV. DI PASCHE, St. Grivór di Naziant 
St. Antonin arci 

St. Fabi 

St. Pangrazi martar 

Ste. Gjeme, St. Raimont re 

St. Matie apuestul, St. Bonifaci 

Ste. Sofie 


V. DI PASCHE, St. Ubalt 
St. Pascál Baylon 

St. Venanzi martar 

St. Ivon, St. Pieri Celestin 
St. Bernardin di Siene 

St. Grispin di Viterbo 
Ste. Rite di Cassie 


VI. DI PASCHE, St. Zorz, St. Desideri 
Madone Ausiliadorie 

St. Grivór VII pape 

St. Filip Neri 

LA SENSE, Avót de Cjargne a St. Pieri 
St. Emili 

St Massimin 


VII. DI PASCHE, St. Ferdinant 
Sz. Canzian, Canzianile e compagns, 
martars d'Aquilee 


PO o«4—EREUCU oq EE mésESEry nduru и 


- ~ һа а а bet be bet jwen 
SE SRNRERS NANGEN GRONOWO ouauaun m 


4.V.1802 - Al- ae a Udin Luls Magris, fisic Innomenät, il vêr inventór 
dal telegraf, che lu fasé funzionä pe prime bugade tra Vignesie е Padue 


dal 1837. 
28.V.1874 - A Cividät, te place Pauli Diacun, e-scuviärgin la sapulture di 
Gjsulf, prim Duche dal Friül longobart. 

Salüt, lavör e dopo-cena für 
ta pas a gjoldi il vért, a päsci il cûr. 








Maj Il Strolic de anade 


Soreli e cjalt. Nissun varà nancje in liment la 
ploe e il frét che une volte a’ capitàvin simpri, 
propit di cheste stagjon, sul nassi dai cavalîrs (ba- 
chi da seta). Cumö la int no ten plui cavalîrs; nö 
par fa dispiet a Mizzau, ma nome parceche *e à 
capît che, cence cavalîrs la viarte ’e va vie biele 
e cjalde. 

La blave 'e comenzará a pica. Che anzit i con- 
tadins a’ domandaran al plevan di torná a meti-sà 
lis rogazions e di fälis passà, come timp in- 
daür, par dutis li stradelis: che il Signör e i Sanz 
4 salvin lis panolis de zilugne e de tampieste, 
cun chei prèsiz ch'e an. 

Il plevan vecjo si consolarà di chest rinassi de 
fede e de fiducie te Providenze; il plevan zòvin 
al rispuindarà, invezzi, che il Signör nol è il pre- 
sident di une sigurazion, e la glesie no je il con- 
sorzio; tant ’e je vere che in glesie, almancul ta 
chés dai plevans zòvins, si dà la rese di conz ogni 
prindalan; e duc’ a’ vègnin informáz di là ch'al 
è lat fin l'ultin franc; e che la Providenze no à 
bisugne di cjapá vóz e clienz cun contribiz; e che 
cul Signör no si д di tignî une contabilität di dä 
e vé di vé; al Signór si dà ce che si pò, ce che si 
a, ce che si sa, di cûr, e vonde. Anzit, posto che 
il Signór nol à bisugne di nuje, si dà ai fradis. 
Al è compàin; al à dit Lui. Ma nò regái, butiljs, 
profums, quadris e tapéz ai fradis siórs; nó: propit 
a di chei püars. Podopo il Signór al pense Lui a 
ricambiá cu la prionte. 

Il guviär, cun tun impuartant discors dal so pre- 
sident gnüf — che po al sara chel vecjon di zà 
trent'àins, e di za quindis, e di za dis, е 
di l'an passat — al domandarà fiducie ai par- 
tiz, ai sindacáz, ai imprenditórs, ai lavoradörs, ai 
disocupàz. Pussìbil — al pensarà — che fra tan- 
te int no cjati qualchidun ch'al véi fiducie di me! 

No lu cjatarà, ma al starà lì instes. 


Tes scuelis, semblèis di studenz une дайт lal- 
tre, gnoz interüs di discussions tai conseis di cir- 
cul e di istitüt, dimissions di gjenitörs, menein- 
foto di professors. Che anzit l'onorevul Vacance 
al proponarà di siarà l’anade plui adore dal solit 
in mát che i studenz a’ puedin vé il timp di im- 
parà alc almancul für de scuele. 


Al scomparirà — requie — un vecjo capo di un 
stät pìzzul; impuartant, però, pal quilibrio mon- 
diäl. Ma la só scomparse no crearà ni dificultàz 
ni perìcui parceche al risultarà che lis organizza- 
zions segretis e non segretis des superpotenzis (lis 
Ciis) a’ vèvin tignût di vôli l'omenut di zóvin in 
sù e a’ vèvin za preparät il sucessör. A vé une 
Cie, no si à nissun fastìdi: 'e fäs dut je. 


Ai ültins dal mes al sarà convocät un vertice, 
no sai se fra i segretaris dai partiz di centro-sini- 
stre, o fra i ministros de CEE, o fra i plenipoten- 
ziaris egizians e israelians o fra i càpos des tribù 
nomadi (zingars). ’O sai a dius nome il risultàt 
dal vertice: zero via zero. 

VALUTAZIONS 


Vinc’ agn. Robonis! Jo ti vevi te, 
tù tu mi vevis me. 
A pensäj ben, no vevin cui sa ce. 


MENI 


QUANTIT AZ 


Il siör Tunin al dis che a só muîr 

(vinc’ agn manco di lui) 

j da dut chel che j zove, e forsi plui. 

Ma a mì no mi semèe ch'al sei sancir; 
infati, se j dà dut come ch’al dis, 

parce cjavälie, jé, cui siei amis? 

O lui chel ”dut” ch’al dis no j al dà gran 
opür a jé chel "dut" no j cjól la fan. 


MENI 

CJAZZADORS 


Un dai plui bulos cjazzadörs di Tresesin al è 
stät gno nono Toni Cozzon. Une sere in Scla- 
vanie in spiete al cerf, pal davoi ch'al faseve chest 
cà cui cuars tal folt de boscae, al à cjapät un spac 
che j è colade la pipe di bocje. « Une pore ostea- 
de > al contave; «’o di piardude pipe, sclope е 
tabac ». 

* 

Fanatic de cjazze al jere il vieli Lessi, cun vot 
fruz e la femine plens di fan, che in cjase al veve 
une miserie che j murivin di fan lis surîs tal ar- 
mär. Al diseve che nol veve timp par là a vöre, 
par vie dal impen de cjazze. « Benon, a vöre! » 
al diseve; « e il salvadi te Marzae cui lu cope! ». 

* 

Bon cjazzadör al è stät Bepo di ’Sese che l’ultin 
jeur lu à copát a otante sunáz. Al leve a tale е 
a blede cul zei e ti à becät un jeur ch'al durmive 
sot un zu] di meniche. Al è tornät biel planc a 
cjase a cjoli la sclope e, tornät sul puest, j à trat 
al jeur indurmidit. S’al rivave a frontäti su la cjaz- 
ze, ti faseve passä une biele mieze zornade. 

* 

Pauli Menaz ancje grant cjazzadör. Ma pitost 
ta l’ostarie che tai cjamps, a contäle bagnant la pe- 
raule. Une gnot tal bosc dal Mantiche al а piar- 
dude la tramontane e al à scugnüt durmî tun 
zondar. 

ALAN BRUSINI 

Maj Ljendis dai miei pais 


L’« ALFIR » DI SARSET 


'O podevin sei sù e jù tör le metät dal Siet- 
cent, e in chés èpuchis, come ch’o varés sintüt 
ancje voltis, chéi ch’e vevin bès, ròbe e tristérie 
e’ fasevin alt e bas come ch’e olevin, d’acordo ma- 
gari cui capos che ur tignivin man o par interes 
o pat no là in displasèes un’altre dì. 

Un di chesc’ siörs al steve culì, a Sarsét, pro- 
pit dulà che cumò e’ son a stà i Munins e ch’e 
ere le distilarie di puór Mian rècuje 

J disevin P< Alfîr >... e no si sa di pui di cus- 
sì ce rasse di omp ch’al ere, né d’indulà ch’al vi- 
gnive e nancje ce fin ch’al à fate. Si sa, par tant 
ch’e còntin, ch’al veve siaràt el so luc cun tun 
mür alt un tre-quatri metros, che ànsit tal curtil 
di Basili Munin a'nd'é in pins ancjemó un toc 


| (su le cláf dal volt de Arie al è il milesin dal '769); 


e chest mür al cjapave-drenti les cjasis e l’ort dai 
Munins e al rivave fin su le Cividine, lì de Statue, 
e al leve-sù fin là di Pizzul sul Ог di chel fossalàt 
ch’al ere dilunc de strade de glesie. 

Cun chest « Alfir» al ere a sarvi el bisno- 


| no di no sai ce femine di Torean. 


Sot de distilarie vecje e” vuèlin di ch'al sei stàt 


| un poz insòt tant’ch’e je lungje le stradele di Mu- 


nin, e che l’« Alfir > al véi butadis drenti dós zi- 
mulis e, dopo, fat imbunî parsóre. Cun di pui e” 
disin ch'al veve un cjaval salvadi ch'al podeve laj 
dongje dome lui e si sarvive come di un cjan di 

vuärdie е lu molave drenti de cente dome di gnot. 

E al veve cür d’invidä là di sé qualchidun e po 
par divertiment ur molave daür el cjaval salvadi 
che ju muardès... 


Cussì, almancul, m’e àn contade a mì. 
(E.M.) 


I CJAVAI DAI ANTUNINS 


I cons Antunins e’ vevin une biele stale di 
cjavai. 

E’ disin che chesc’ cjavai ju sintivin a cori dute 
le gnot e nissun saveve dulä ch’e corevin. 

Tal indoman a binore e’ tornavin a cjatäu peäs 
a cjadene tal pal de grepie cun quatri dês di sbru- 
me su le schene. 

(N. E.) 


LE FEMENUTE DE ZUCULE 


Lì de Zùcule — le crosere de Cividine cu les 
Angöriis e le strade dal Borc dai Pups — e’ vuè- 
lin dî che certis voltis, dopo l’amont, des arbatis 
e dai baràs de stradele ’e ven-für une ombre scu- 
re, 'e cjamine un pòc sù e jù pe crosere e po e 
scomparìs, cussì, vie par là, tal scür. 

Qualchidun che le à vude viodude, al dîs ch’e 
à le figure di une femenute vistude di neri cu 
le muse imbuluzzade tun fassolèt di cjàf ancje chel 
neri... 


E no si sa di pui di cussi... 
feet) 


Zücule - dimin. di zuc, collinetta, cumulo di terra. 

TOR SIENE 
A Sandra e Manuela 


Chest al & un cil cjatät 

lontan, tor Siene: 

si intive il so rifles 

tai vói di chestis frutis di Toscane. 
E in chel, il vert di Mai, 

scár di ciprès e rôi e clár di práz 
cun tantis maglis zalis di gjnestris, 
al ven aurît 

e dut al vif ad alt. 

Ancje lis vös ridintis, zoveninis 

te lús, tal vert, tal cûr a’ son ad alt. 


LELO CJANTON 

I SIN PRIMA NO 


"Ма sera, encja Rino, ch'al era “pena tornát da 
l'America, si era dat dongja, four dal portón, là 
chi duc i omin dal borc si cjatin sempri dopuce- 
na, sentás ^n tali grossi! piéris, mitudis uli apòsta. 

Al cjacarava nomi lui. Rino au veva tantis 
da contä di « ulî » ma ’a la blagava volenteir e 
duc’, fantas e òmin, tor di lui a scoltálu cidins e 
cu la bocja vierta, e lui ti ju coconava comi ocas. 

Minùt al era sentät ’n tal clap pì grant, un pò 
pì nà cui comedons pojás sui zindi; al steva fa- 
sint caligu c’ un toc di toscàn ben imborezät. A 
pareva cb'a nö j interessàssin li bläghis di Rino 
e invessi al scoltava dut e al taseva. 

'A erin za passáz vinc’ mints bogns chi Rino 
al steva imbevarant duc’ cu li grandieris merica- 
nis: « Ulà » al diseva; < Fráca batón, e salta ba- 
tocju. Dut a machina, dut a ’letricu; miga comi 
ca eh!...». 

A "stu punt, si fai sinti Minùt e cu la so flacja 
al dîs: « Cun dut chistu, i mericans, a son sem- 
pri pi ’ndevour di nö! » « Cemönt? parcè? » al 
ciga Rino, comi ca lu vessin impirät. « Parcè a 
son sempri seis oris pi ’ndevour! ». 


ALDO ToME 

LA SCUELE Lis favulis dal Pup 


Une volte ancje i ucei a’ lèvin a scuele. 

I docenz — come che duc’ sa — a’ jerin i zus. 

Apene che i uceluz a’ vëvin imparät ben la le- 
zion, a’ deventävin zus ancje lör e a’ comenzävin 
a insegná. 

Posto che i programs a’ jerin simpri chëi, cul 
lä dal timp, al jere deventät une vöre fäcil laureá- 
si zus e po fä deventä zus ancje chei altris. 

Po, te scuele, ’e rivä la contestazion; parvie che 
tanc’ di lêr a’ volèvin deventà alc altri, ma nö zus. 

Par äins adilunc a’ förin fatis sembleis, taulis 
tarondis, zornadis di studi, inchiestis, intervistis. 
Nuje! Dopo àins e àins di discussions, i ucei a’ 
rivàrin a une conclusion mare e tragjche: nol è 
nuje di fà: a là a scuele si devente zus — ven a 
staj docenz —; a stà a cjase si reste dordéi. 


E a’ son ancjmò ch'a cirin la tiarce strade. 

Disen di un frut di Tarcint 
Proprietät arie < La Chiocciola », Tarcint 








Maj Proverbis di dutelan 


Fevrär, marz, e parfin avril a’ puedin ingjanä; 
maj nò. Avril al da dongje il flór, maj il colór. 
Сш ch’al а a prätiche chest més achi e ch'al 
ë ne: di инер ide al rive a capi e a indivinä 
l'andament meteorológjc di dute la stagjon, parce- 
che: duc’ i més a’ imbastissin e maj al cusìs. Basta- 
res ricuardä, par sotolineä l’impuartanze dal més 
ta l’agricolture furlane, che а san Bernardin, (il 
vinc’ di maj) al flurìs il pan e il vin; san Ber- 
nardin al fäs fluri lis splis dal forment e i raps 
de üe. E san Canzian si presente cul riz in man. 
Апс]е lis cjastinis, duncje, ch'a son lis pomis plui 
tardivis de anade, e’ ап di nassi e di flurî di maj. 

Se po 'o fevelin dal timp e de so influenze su 
lis colturis, i parés, in Friül, no van dacordo. Un 
pös a’ son sigürs che: se maj al sarà seren, ogni 
spi al sarà plen; altris di lör a’ zürin che: agbe 
tra maj e jugn, forment cul pùin. 

I zóvins, peró, almancul une volte, di cheste 
stagjon, a' pensàvin di plui ai problems amorós 
che nó al andament de campagne. Par lór magari 
ch'al fos stát par dut il més il cil seren e lis se- 
ris tiepidis e profumadis. Cussi lis fantatis a’ sa- 
ressin jèssudis di cjase, si sarèssin fermadis sot 
i puartons o si saréssin radunadis tes plazzutis 
dai borcs: magari nome a cjalä l'amont. Un amont 
a ràis al jere un bon segno. Räis di soreli di sere, 
amór si spere — a’ cisicàvin lis frutis. E B, su 
la plazzute, si gjoldévin i salüz e lis cimiadis dai 

fantaz ch’a passavin. E ogni frutate ’e capive quäl 
ch’al jere il frutat ch’al passave e ch’al tornave 
a passà propit par jé; parceche: dula che lu cour 
tiro, las gjambas puarto. 

Quant che i moròs a’ jérin masse zóvins, a’ vi- 
gnivin cojonäz de int ch'e passave: Uèlin clas a 
fá muráe, nö canáe a fä l'amór. E se lis robis a’ ]ë- 
vin masse a lunc, i vecjos ur disévin: I рейх luncs 
a’ van pe barbe. 

Lis frutatis che no cjatävin morós a’ jerin di- 
speradis. Lis maris a’ tentavin di consolälis cul 
proverbi: a vé il morös 'e je une crös, ma lis fiis 
a’ replicavin: E a no vêlu a’ son dös. 

Lis barufutis fra morös e morose a’ jerin un 
nuje; anzit, un ben, parceche: amêr сепсе barufe 
al va in mufe. Invezzi la lontananze 'e jere consi- 
derade un perìcul pal amör: lontan dai vöi, lontan 
dal cûr. Il proverbi al vignive citàt soredut in pri- 
mevere quant che i fantaz a’ partivin pes Gjarmä- 
nis, a vöre. Ancje se prime di là a’ prometèvin di 
tornà in curt. < No si pò stà a lunc lontan di ciase 
— a disèvin — parceche: lè che si passe l'etát 
biele, ogni piere 'e fevele ». 


Si fás par mát di di 


Il lat al val 150 francs al litro; la gazose, 400. 
Par risolevä l’agricolture bastarès tignî vacjs ch’a 
fasèssin gazose. 

Parons di ogni fate Cuintriprèdicjs 


Il més di maj al è il més des rogasions, vadì 
ches purcissions ch’a si fasin ator pe campagne in 
flor, cjantant, preant, ridussant... A jè une robo- 
ne parti a buinore, co i cjamps a son ancjmo im- 
bombäz di rosade, cun tun grant Crist denant e la 
int дайт}, a pred duc’ i Sanz dal Cil par ch'a me- 
tin une buine peraule par nó, lôr ch'a son 'saudiz. 
Al è dibant discori: il Signor al è Signor e paron 
e no un mani di ombrene. Par chest bisugne preá- 
lu e riverilu. Al è Lui ch'al mande la ploe e il 
bontimp e cence di Lui Bernacca al pò osteä di 
buinore fin gnot cence concludi redensie. I pa- 
rons a son parons! 

Ma cumò la clime a je gambiade. Cumò a je 
rivade la teniche, cui siei tramais e berdeis, là che 
il bontimp e la ploe no дп nissun cefä. Cul scja- 
tolam a si pö mangjä verdure frescje ancje cuant 
ch’al nevèe e in te fabriche il Signör al jentre co- 
me il fant di spade: a son lis machignis ch’a parin 
indenant il lavor e no la Provedense. Par chest 
і omps no van plui es rogasions, parceche nol co- 
vente plui avodási ai Sanz. Baste cjalcja qualchi 
baton e dut al marce pulît. 

Cussì, daür de Crös, a si viodin dome cualchi 
vieli e cualchi snacaös di canai. A son dome lör 
ch'a jan dibisugne dal bontimp. Chei átris a man- 
gin « surgjelati »! E nancje i predis a no àn tan- 
te pice di lä ator pai cjamps, par vie che cumò 
no vivin plui a spongje, a blave, a forment e a 

vin: ju pae il guvier e ogni mes, ch’al plovi e 
ch’al svinti. 

Ma l'omp. nol pò stà сепсе lis purcissions е 
cussì lis rogasions a lis fasin ancje i omps. A son 
dome gambiadis. Invessit dal Crist, un sbrendul 
plen di scritis, e inpen di San Domeni o Sante 
Catarine a prein Lama, Storti e Vanni, i gnüfs 
Sanz e i gnüfs parons. 

Di une bande lis feminis e i fruz ch'a disin: 
« Ora pronobis > e di che âtre i mascjos ch'a ber- 
ghelin par che ur cressin la pae. Cussì duc’ a son 
sot di un paron, tant chei ch'a vivin cui fasui che 
chéi des machignis. Dome che il Paron vieli, 
fint’ore, a si è dimosträt plui galantomp! 


PROVERBIS 


Se t'üs savé tròs ch'a son chei ch'a podarèssin pati pe 
tö mancjanze, met dentri un dét ta l’aghe de pozze, po 
tirilu für е cjale trop grande ch'e je la buse ch'al à 


lassade. 


в 


* 


Il presit dal cjapiel al ë une robe, il valör dal zurviel 
ch'al è sot al è un'átre. 


* 


Quant che un al va indenant come i gjambars al & 
miör che nol véi premure. 

PINSIRS SU LA LENGHE 
LELO CJANTON 


LA DIFERENZIE 


La diferenzie tra il fevelä la lenghe dai vons e 
ché taliane o ché venite si pò intindile co si viöt 
te peraule il prin signal distintif dal omp. 

Co un furlan al dopre la lenghe de só tiare, 
la peraule ’e je come la rose che ta ché tiare ’e 
nas; e co al fevele un’altre lenghe, la rose ’e je 
invezzi dome che une peraule che no nas, ma ’e 
je stade imparade ben o mäl; no à une vite sò, 
ma dome ’e nomène ce ch’al partèn a un’altre 
vite. 

In proposit, chest fat al pò séi verificát sui ri- 
sultàz leteraris. Il Venit fevelàt in Friùl nol à 
dade une rie ’e leterature, parvìe che la lenghe 
di Vignesie, restade gjenuine, ’e rifude di rizevi 
umörs foresc’; al incontrari, il Talian al А vüz 
scritörs furlans stant che cheste lenghe, piardude 
la sò gjenuinitàt toscane, 'e je deventade un miez 
neuträl che j covente, invezzi, di nudrîsi dai umórs 
linguistics regjondi. 

La diferenzie ’e je duncje tra une espression 
no mediade e mediade, al ven a séi plui vive e 
mancul vive. Par conseguenzie, la di che il Furlan 
nol fos plui fevelät il mont al sarès mancul vif: 
ch'al vignarès a mancjà no dome une lenghe, ma 
ce che di plui al väl par qualificä l’esistenzie uma- 
ne: un jéssi ch’al dîs alc parcè ch’al è alc. 

Ce puèdie sei la vite se mancje la lidris dal 
spirit? 


CHES ALTRIS LENGHIS 


'E je une furtune cognossi altris lenghis, par- 
vie che dome cul Furlan, massime vué, no si po- 
darès là indenant. Paraltri, imparä altris lenghis 
par podë intindisi cui foresc' nol è difizzil tanche 
imparà la nestre, par intindisi tra di nò. Quant 
i furlans si sono intindùz ben par rivà a qualchi 
risultàt tal interés di duc’? 

Cui foresc’ si а par solit ocasion di dî peraulis 
di cunvigninze o di domandà informazions: baste 
imparà un fregul di vocabui, di gramatiche e di 
pronunzie, e si è a puest. Il forest al sa che tu 
ses forest e al fäs il pussibil par judäti. 

Tra di nö, invezzi, al è difizzil a capîsi, parvie 
che la nestre lenghe no savin doprále. Al è an- 
zit di domandási cemüt mai ch'e esist ancjemó 
cun duc' chei furlans che, fevelanle simpri, no si 
capissin mal... 

Salacór la storie 'e je bielzà rivade a fà che culi 
no si capis nissun se nol ë o nol si mostre forest. 
Il forest si scoltilu e si ubidissilu; il furlan ch'al 
rive a un puest di comant al plate la só furlani- 
tät di póre che i dipendenz furlans lu cjölin sot 
gjambe. E cussì ancje la mari j insegne al frut a 
fevelä un'altre lenghe di póre che cul furlan al 
vegni póc calculát. E lis lenghis forestis si impa- 
rilis miör che si pò, là che si cröt invezzi che la 

qualität dal Furlan ’e risulti tal fevelä senze fre- 
gul di bielezze, piés che si pò. 

Inutil stà a spiegä che il Furlan al è une biele 
lenghe, co la bielezze "e pò contà dome che pai 
omps di culture; par chei altris ce ch’al val ’e je 
la potenzie. 

Si sa che cu lis lenghis ufiziäls si scuèn rispie- 
tà lis regulis, co tes scrituris duc’ i sbàlios a’ vè- 
gnin segnàz in ros; cul Furlan, invezzi, co nol è 
ufiziäl, si è parons di fà ce che si ül. Nissun se- 
gne sbàlios in ros. Che no si sa ni lei e ni scrivi, 
al va segnät in neri. 


LENGHE E PULITICHE 


Co si úl séi duc’ parons si finis sot paron. I 
furlans no rispiètin la lör biele lenghe parcè che 
no ап imparät a rispietàsi tra di lêr. Al è parchel 
che no si capissin, e la lenghe ’e je dibòt un di 
plui: une reditàt che no varessin il dirit di véle. 

Il fat che no si vebi mai viodude une pulitiche 
culturäl furlane al fàs pensä che no si vuèlile o 
che si è basoái. Salacór al è vèr tant chest che 
chel. Dal sigür no si à reson di protestà par nuje 
cuintri di Rome, che no sa, no capìs e no capi- 
rès nancje s’e savès; ni si à reson di protestà cuin- 
tri dai pulitics, che, se ancje e’ àn sintude qualchi 
vòs isulade in pro di qualchi aspirazion, no ап 
mai vüt un mandät precîs di sustigni une doman- 
de mutivade cun clarezze e pojade sun fondis pu- 
sitivis di adesion popolär. I pulitics no van a fäsi 
ridi: no domàndin ce ch'a son sigürs di no uti- 

gni, massime se si trate di domandis che nissun 
si impense di däur il рёз ch’al covente. 

Chest al ül dî, ancjemò une volte, che i furlans 
no son boins di intindisi. Ur coventarès di savé, 
par scomenzä, che nol va domandät il miör o il 
plui just che un o chel altri al pense, ma ce ch’al 
po cjatä sul moment un massim di adesions; cun 
di plui, nissune domande no merte fate se, prin 
di fäle, no si organizze cun sens pratic, « manage- 
riäl >, ché fuarze cooperative ch’e pò intervigni 
s’al covente a insisti no dome vué ma soredut tun 
doman, senze rindisi. 

Ben o mäl si fäs pulitiche cussi in dut il mont, 
für che in Friül. E al risulte che in Italie e für i 
valörs plui granc’ dal Friül a’ son mancul cognos- 
sùz dai valörs plui pizzui di altris. 


LENGHE E ZIVILTAT 


In conclusion, si podarès ancje pensä ch’al è 
dibant quistionà e scombati: ch’al è dibant sfuar- 
zäsi di crodi che il Friül al puedi vë une só zivil- 
tät su le fonde de só lenghe e dal so passät. Lis 
ziviltäz a’ partègnin ’e storie, là che la storie de 
nestre int ’e je stade contrastade des ziviltàz di 
chei altris, cun ueris e dominazions. Parchél ’e je 
une storie plui foreste che no nestre; parchèl ’o 
sin une int che si piart in tal timp e in tal mont. 

Salacör la ziviltàt dai furlans ’e je propi ché 
di no vé une lör ziviltàt come ché pärie no àn vu- 
de une storie: di jéssi te lidrîs omps a sé, salfs pro- 
pi e dome jessìnt a sé, senze vocazion di unitàt 

e sozialität, ch’a compuartaressin une riduzion de 
libertät personäl. Inalore il destin al & di vivi fur- 
lan fin che si pò e senze un doman. Nol ë nancje 
un brut destin co si pense ’e vite di une int che 
si siare cidine, senze séi contaminade de storie, 
co ’e je la vite di un popul che nol è mai stät 
popul, fat di omps ch'a jerin duc’ omps parcè ch'a 
jerin duc’ libars. Nissune colpe di ueris oludis di 
lör e nissune lez par imponisi un su chel altri; 
nissune glorie a imbambinî i puars, ma dome la 
moräl dal lavör par mantignîsi indipendenz. In 
chest, la plui grande bielezze, il sens di une vite 
ch’e fo dome che in tune lidris e ch’e restä tal 
scùr dai secui a distudäsi di par di. Ce ch’al reste 
al è dome che un revöc lontan di ce ch’al fo. 
Cheste vision no pò plasé a chei ch'a intin- 

din di séi ancjemò furlans e ch'a intindin di vivi: 
ma juste par lêr, pal lêr intindi, ’e pò vë valör di 
une leture psicologjche ch’e pò zovà plui di une 
autocritiche a mutivä qualchi parcè. Parcè che i 
furlans no si cjàtin dibòt sun nuje di furlan. O 
parcè — al capite parfin chest! — ch’a tègnin 
la lör lenghe native come un fat tant intim e pri- 
vät di no dopräle für di cjase o dal paîs cun al- 
tris furlans. 

Inalore, al ven di dî, i furlans no dome no si 
capìssin, ma nancje no si cognòssin. 


LENGHE E VITE 
Se chei ch'a disin di olé un avignî furlan dal 


Friùl lu vuèlin pardabon, a’ varan di fà cunvigne 

e di operä in müt di mertä di jessi tignüz in buine 
cunsiderazion, séjal pe serietàt dal compuartament, 
séjal pes lörs propuestis, fatis dopo di v& misu- 
rät lis lörs fuarzis cu lis dificultàz des atuazions 
pratichis. Plui de passion dai zovins e plui dai ri- 
cuarz amoròs dai viei, 'e covente une organizza- 
zion par rivà obietifs — sielz cun cussienzie criti- 
che e sensibilität pulitiche — che si ritegni di ve 
buinis pussibilitáz di riváju. 

No si pó crodi, par esempli, di vé buinis pus- 
sibilitàz di fà lei il furlan a une vore di int co 
a’ son une vore pös in cundizion di leilu. Di ché 
altre bande, si sa che la buine cognossinze de ne- 
stre lenghe 'e je la prime fonde par un svilup cul- 
turäl furlan. Si pó alore pensá di rivä, cun qual- 
chi an di preparazion, a prontá i miez par un in- 
segnament di cheste lenghe tes scuelis ch'al séi si 
facultatif, ma continuatif e no episodic e impro- 
visát. Prin ancjemö si podarés rivä a une divulga- 
zion culturál furlane midiant di un Teatro susti- 
gnüt cui miez ch'a covèntin. 

Se invezzi si ül rivä prime ai obietifs finäi, alore 
si finis dut prin di scomenzä. Ma cui à dit che il 
Furlan al & omp pusitif?... 

JUGN 





Forment ben tarezzät 

su lis jechis 

е bavesele ch’e ven stı dal таг 
a mölzi l’onde de siäle... 


N.P. 

ESTO tu ERED n< TESTO me Ез n< Es 


St. Justin 


St. Eugjeni, FIESTE DE REPUBLICHE TALIANE 
Ste. Live 

St. Quirin 

St. Bonifaci 

PENTECOSTIS, St. Beltram, Patriarcje d'Aquilee 
St. Robert 


. St. Vigjelm abit, St. Medart 


e аа е Felician martars 
te. Margarite regjne 

St. Barnabe 

St. Nazär 


STME. TRINITÄT, St. Antoni di Padue 
St. Eliseu 

Sz. Vit, Modest e Cressenzie 

St. Aurelian | 

CORPUS DOMINI, Stis. Cirfache e Moscje, 
märtaris d'Aquilee 

Ste. Martine, St. Efrem dotór 

St. Romualt 

XII. JENFRI 'L AN, Ste. Gjeme 

St. Luis Go 

St. Nicete vescul d'Aquilee, S. Paulin v. 

St. Josef Cafàs 

St. Zuan Batiste _ 

Cür di Jesus, St. Vigjelm abát 

Cür di Marie, Sz. Zuan e Pauli пз. 

XIII. JENFRI ’L AN, St. Ciril A. 

St. Atili, St. Ireneu 

STZ. PIERI E PAULI apuestui - 
Ste. Lucine 


6.VI.1350 - || Patriarcje Beltram di St. Geniés lu sassinin ë Richinvelde 
une bande di traditärs. 

11.VI.S83 - Pe prime volte un document al nomene Udin, come cjscjel che 
1 Imperadór | regale al Patriarcje Rodualt. 

Concert di bósc. *A sglóngja una cjampána. 
Om e nemäl 'a jescin da lór tana. 


С.Е. 


L’estät 


Cessät un burlàc', il soréli al matéa, paron, 
das crétas dal cil fin tas óndas cjantösas dal mär. 
'Si rit, si lavöra, 'si cuéisci ta biela stagjòn. 

S’incalmin afiéz ch'a rafiölin tun gnüf fogolár! 


G.F. 

Jugn Il Strolic de anade 


Il mes al comenzarà cu la parade militär dal 
doi di jugn a Rome. 

I pais сїрїї lis an abolidis lis sfiladis, ma VIta- 
lie no pò abolilis: cun 1063 gjenerdi ch'e à, se 
no ur fäs [4 almancul une sfilade ogni tant, ce 
de di fâ di lôr, pajáju dibant! 

L’onorevul Pacifico al proponarà, par sparagnä 
bez e par dä instes al mont intir la misure de po- 
tenzie militàr taliane, di fà sfilä nome i gjenerál. 

La propueste ’e vignarà respinte parceche ’e je 
vere sì che si à di scaturî il mont, ma mico spa- 
ventälu. E nissun pò dineä che une sfilade di mil 
e roz gjeneräi talians *e fasarès tremá il mont; e 
ancjmo 'e sarés la prove che l'Italie, sotvie, plan- 
chin planchin, 'e je deventade la vere superpo- 
tenzie militar, ch'e podarès gloti Americhe e Rus- 
sie in tun bocon. Ce superpotenzis sono, ches! 
In dutis dös a’ rìvin sì e nö a parä dongje apene 
dusinte gjeneräi! 


Tai cjamps dal Friül, biele la blave, biel il 
forment. 
| Qualchi tampiestade in ca e in là juste par in- 

garded e incrosà i conz de Region ch'e je daür 
| a prometi di liquidä i dams des tampiestadis ve- 
cjs. Che anzit Tite Pazienzie si presentara tai ufi- 
zis a scuedi la só part di aretráz. ] rispuindaran 
che al pär dal impussibil ma al fevele simpri chel 

ch’al varès il biel tasé. Propit lui nol д nuje di 
protestä: la só pratiche ’e à corüt la plui regolär. 
Vele lì: quatri elezions indaür i än fate la pro- 
messe, zà tre elezions j àn fate fä la domande, 
prime des penultimis elezions j àn comunicät che 
la domande ’e je stade acetade e ch'al à duc’ i 
diriz, prime des ultimis elezions j an scrit ch'e 
an dit òrdin di pajälu. Duncje al pò sta content. 
Che nol stéi a pratindi, cumò, ancje di tirá i béz, 
in anadis di furvie che no còlin elezions! 

E po la Regjon no à mico di stà daür nome a 
la tampieste! ’E scugne ancje tignî di völi e cal- 
má i predis ch'a son metáz tal сїй} di fâ subit, su 
la brucje, l'universitát dal Friäl. 

E al è pericul ch'a rivin a fale sot il nds dai 
pulitics; cu la quäl che i pulìtics furlans dopo 
mai ch'a son impegnáz a promètile, come che 
Rome e Triest ur an ordenät di fa! 

Ma i predis, cheste volte, no si fidin dai puli- 
tics, no si contèntin di promessis; e’ àn fate frae 
cul popul. E cumò predis e popul si mòvin, e nis- 
sun ju ferme. 

E alore ’o viodarés il meracul: apene che si 
nasarà che la robe ’e devente, i pulìtics si metaràn 
a capo dal moviment. In pös dis a’ spessearàn a fa 
dozenis di discors, a’ scrivaràn decinis di articui, 
a’ fasaràn votà centenärs di mozions, a’ spediràn 
gèis di telegrams; e quant ch'a saran propit si- 
gürs che la universität 'e je zà fate, a’ rivaràn a 
minazzä il guviär di dä lis dimissions in bloc se no 
la fäs. Parceche i pulitics furlans a’ deventin leons 
quant che il popul ju sburte indenant cu la for- 

cje, o quant che propit nol & nissun pericul di 
riscja nuje. 


Il campionät di balon al sara tai ultins. 
| Al Napoli j mancjarè póc par brincá il prin 
scudet e squasi nuje par brincä il tiarz colera. 


Un crolo in borse. 
Nissun furlan si zugnarà. Che si ràngin chei 
| de borse. 


Si fas par mat di dî 


A’ disin in Austrie che lavìe di lòr, par ogni са- 
riche, a’ covèntin un catolic, un socialist e un com- 
petent. 

In Italie, invezzi, si use fà plui culumie: si spa- 
ragne il competent. 

BARBA BORTUL DI MANIA 


Co 7 vedeva, par television, presentasi li bale- 
rinis, al diseva: « Jo... che sbredeguli plenis di 
murbin `j, li mandares a sapa, dutis, li fares sal- 
tà su e ju pa li cuiéris e s'a no lavorin: quatri 
slocjs ma no cu li me’ mans, mi fares prestá chés 
di gnò copari Jacun, ch’a li à grossis comi scal- 
faròs! ». 


J à domandät, ’na di, il plevan, in timp di ca- 
resima: « Alora, Bortul: ce vi fasi fâ la vostra fe- 
mina par smondedvi l’anima par Pasca? » « Eh!... 
sior plevan: prea rosaris e pinitinza, preà rosaris 
e pinitinza, prea rosaris e pinitinza! I ’nd’ ài "na 
patata, sior plevan! > < Coragiu, Bortul, i sarei! 
in Paradis... » «Mab!... a no zova; a tocjarà veb!». 


« Cemont faséo, Bortul, ades ch’i ’veit la fe- 
mina "n ta l'ospedál, a fávi da mangjä bessoul? » 
< Mal... fin ch'i li gjalinis a pognin, i fai fertaja, 
co ’na pognin pì i mangiarai li gjalinis. Ma j ài 
fat la predicja "n tal gjalinär; ades a’ san dut, ch'a 
pensin lour a scielzi pal miéi! ». 


ALDO TOME 

| Jugn Ljendis dai miei pais 


EL PRIN MARTIGNA’ 


E’ vuëlin di che seculöruns indaúr, Martignä 
al еге adalt dai cuëi, tai Cumunäi, tra les rivis 
di Scuan e les Aln&s fintremai lassü dal puint de 
Bolp su le strade di Murüs, dulä che par antic 
al ere el pais che si clamave San Clement, cu le 
gleseute di chest sant ch’e fo sdrumade un secul 
indaür dal plevan Moro. 

Culassù e’ vegnin-für daspès, de tiare, rudinàs 
e masèriis des primis cjasis. Parvìe di ueris, peste- 
lensis, taramos, el paîs al lè in riuine e un pöc a 
la volte si è slungjät-jü pe plagne, dulà ch’e erin 
i pascs disot de Cividine, su le Strade di Spilim- 


berc. 
(* ES) 


CHÉ DE « FONTANE BRUME » 


El marcját, timps indaúr, al ere plen di arbe 
ch'e levin a passon les bèstiis e a ’zujà i frus. 

Une volte un pár di frus e’ erin läs a passon 
cui agnei e par ’zujà e’ vevin tirät-vie un bar di 
tarabane... 

Une maravèe: tun moment al atri le buse si 
è jemplade di aghe... E” son lás un póc pui insot, 
e al vignive-für savalonìz e argile e un pastiel 
di aghe che, dopo diponude, ’e restave nete e 
| clare. ’E ere come une benedission ché aghe tal 

miez de plazze, e al pareve ch'e disès: < Sò-po! 
Bevémi! > 

A'nd'àn bevude un pocje: 'e ere frescje e bui- 
ne, miór di ché dai pós dai curtii. 

E alore e' àn fate le fontane e le àn clamade 
le « fontane brume » forsi parvie ch'e faseve un 
fregul di bave tai frós de arbe. E duc' chéi dal 
pais e' vignivin li ad aghe e a cjoli argile par fà 
un trat su le schene a les béstiis maladis, e i frus 
par fà cjasutis e altris matés. Cun dut chel corir, 
un póc a la volte, le tarabane no je vignude-sü 
pui li atór. 

Dopo, е” ап fate-sù le fontane monumentàl e 
metüs i cjstinàrs salvadis ch’e son ancjemò tal 
miez dal marcjät di Martignà. 

(Т. dai В.) 


LE STATUE DI ROS 


Le statue di Ros, lajü, sul cjanton fra le Strade- 
grande e le stradele dal Pasc, ’e je vecjone, di 
quanch’e än fate le strade. E’ än dopräs i rudi- 
näs de glesie di San Bläs par fäle, che ansit el por- 
täl al è propit chel de glesie. (О. M.) ’E servive an- 
cje di là a parasi dal maltimp chéi ch’e erin a vöre 
tai cjamps. Al ere dut un desert di campagne du- 
lintör. | 

Li ret, e’ disin che 1 sassins di strade e’ vigni- 
vin a spietä le int ch’e leve o ch’e tornave da 
Udin par puartäj-vie i bés o le robe. 

E des voltis, ai timps di Napoleon, e’ fermavin 
parfin el brancart e ti netavin-sù dut ce che ur 

steve ben e po e scjampavin Jü pes Bruelis е ma- 
gari e vevin cùr di là fin su le strade di Narêt, lì 
di chealtre statue, a dà un cuc s’al ere ancjemò 
qualchidun di puartàj-vie imò alc. 

Disöre, tal San Blas, ch’e ere le gleseute dal 
Sant cul so simiteri tal segrát, e’ vègnin-fàr an- 
cjemò rudinàs di mùr e vuès di cristian... 

(SE) 


brume (sic!) - fredda? oppure brune, bruna, 
brancart - diligenza, corriera postale (dal fave brancard, 


un bêr di tarabane - piota, zolla d’erba che cresce nei ter- 
reni incolti. 

°NA PLUMA NERA 


E forsi una pluma 
‘a restarà anciamò 
tai nustri ricuars 
co no saran 
pi gueris di fan 
e di miseria 
co no saran 
pi maris vistidis 
di scur 
a planzi muars 
ch'a 'vevin anciamo 
gust di vivi... 
Forsi "na pluma nera 
‘a tornarà anciano 
a movi ricuars 
di fidi nassùs 
ta un puòr pais 
di ciast’ vecis: 
zovins nudris 
pai ciamps 
e li’ vignis 
cul bonodòur 
di una tiara 
apena viarzuda. 

Forsi ^na pluma nera 
'a farà anciamö 
vivi i ricuars 
di una zoventüt 
piarduda 
massa bunora 
quant che la matina 
'a véva anciamò 
alba e rosada 
tai vài e ta li! mans 
e Sanc ros 
tal còur sflurit. 
Forsi al à 
tal nit dismintiät 
pai ciamps, 
tai pöi 
di scùssa 
verda, 
il sigu 
di ébista 
zoventùt piardùda! 
’Na pluma nera 
ch’a torni a vivi 
pai nustri’ muars... 


EppI BORTOLUSSI 








IL PARCE Lis favulis dal Pup 


Une biele pavèe cu lis alis plenis di vogluz 
zai, ros e celesc’ ’e svolave tal soreli dai pràz 
plens di rosis. ’E jere tant lizere che i botonuz 
des rosis sì e nó che si nizzàvin quant ch'e cja- 
pave il svol; come a fäj un inchìn, di apene viò- 
dilu. 

In tal pràt al passà un siör. Al viodè la pavèe 
e si fermà a cjaläle, ch’e viargeve e ’a siarave lis 
alutis. 

« Ven chi » al disè par scherz. Nancje dite: 
un svol, e la paveute si vizzinà. 

« Pojti lì > j comanda il siór. E la besteute ubi- 
diente si fermà sun tun lili di san Zuan. 

« Anìn cun me» j proponè lui. 

Alore la paveute si voltà, ’e spalancà lis alutis 
e 'a fevelà. ’E disè cussì: < Jo ’o ven cun te e ti 
ubidìs in dut e pardut se tù tu bütis vie, par 
me, duc’ i béz che tu äs ». 

Il siör, svelt, al tirà für il tacuìn dal sacheton 
e lu butà un plomp tal riul, po al disledrosà du- 
tis lis sachetis e lis spacà ben atêr partiare. < Ve’ 
mo! » dissal. 

La paveute, alore, di peraule, ’e lè cun lui e 
j fevelave e j ubidive. Biel lant, si fermà un mo- 
mentin par dîj: « Tù tu sés il prin omp ch’al véi 
acetàt di butà vie dut ce ch’al veve par une pa- 
veute. Parcè lu ätu fat? ». 

L’omp al rispuindè: « Parceche cun tune pa- 
vèe come te, ch’e fevele e ch’e ubidis, ’o fasarai 
tanc’ di chei béz!... > 

Disen di un frut di Tarcint | 
Proprietät Librarie « La Chiocciola », Tarcint 








Jugn Proverbis di dutelan 


In chest més al ven madür il forment е i cjamps 
dal Friül s'implin di splaz d'aur ch'a inlüminin 
dute la taviele. Invezzi, i borcs, lis andrönis, i mu- 
rez, i fossäi si pitürin di colòrs di ogni fate, par- 
ceche: di jugn, ancje tai fossäi a’ nàssin bielis ro- 
sis. In chist més, duc’ i práz, ancje i plui salvadis, 
a’ deventin zardins. Anzit, lis rosis plui bielis, plui 
delicadis e profumadis a' son propit chés di cjamp, 
ch'a nàssin dibessolis tai präz e sul ór dal bosc. 
Ce bielis rosis rossis tai práz salvadis! La massi- 
me 'e ül di ancje che duc’ si à — a cjalà ben — 
une qualchi buine qualitát. 

Un proverbi furlan al racomande di no piardi 
masse timp daür des rosis, parceche: cu lis rosis 
no si va a mulin; ma un altri al amét che no 
'nd'è regài plui fins e delicáz di une rose, e al con- 
see di ufri a cui che si úl ben, magari nome une 
rose sole: a cui che tu fis ben, un söl flör in tal 
sen. 

A’ disin che lis fantatis di Sauris, il pais plui 
alt dal Friül, là che i práz, di jugn, a’ son une tau- 
lozze di colörs vis, a’ osservin cun scrüpul la tra- 
dizion ch’e insegne a ufrî al morös, nò un macèt, 
ma une rose sole. Di sigür che la usance ’e je nas- 
sude par podé salva, lassù, plui rosis che si pò; 
ch'a no véssin di scompari qualitáz raris che no- 
me là si cjàtin. 

A’ podaran jéssi plui bondanz i macez ch'a si 
regàlin tai país di culine e di planure, là che i ga- 

rofolàrs a’ crèssin libars e fis daprüf dai puartons 
e si rimpinin su lis fereadis di dutis lis vecjs cja- 
sis, misturäz cu lis viz ch'a crèssin lì di sècui in- 
daür. 

Che anzit, une antighe vilote ’e cjante: 


Un garoful cence mani 

'o di plantät sun tun biel már; 
quant ch'al passarà il gno zòvin, 
al dirà ch'al è il gno cûr. 


Simpri fevelant di rosis, un deto furlan al à in 
liment il vizi di distacá i botonuz zâi des marga- 
ritis par impiràju tun fîl a üs di colane, e la usan- 
ce di tirà vie, une par une, lis fueutis di chés ro- 
sis ch’a si clamin marlis. E cussi, scherzant sul 
non, al dis: lis margaritis s'impirin, lis rosis si 
nasin, lis mariis si bùssin. 

No stin, perd, lassäsi incjantä di masse puisie. 
Jugn al & ancje un més di lavér dür: tant pai con- 
tadins che pai emigranz. 

Pensant ai emigráz, il proverbi al ricuarde la 
fieste che i i fornasirs, a vóre in Baviere e in Ca- 
rinzie, a’ fasèvin il di di san Pieri: san Pieri, 
metát stagjon. Si riunivin te barache plui grande, 
a bevi la bire e a cjantä duc’ insieme lis vilotis 


plui bielis: 

Montagnutis ribassdisi, 

fait un frègul di splendór, 

tant cb'o viodi ancje une volte 

ché bambine dal Signór. 

E un altri coro al rispuindeve cu lis peraulis 
de frutate: 


154 





Se jo fos une sisile, 

in Gjarmanie vores la; 
vores lä su l’armadure 
la che Іш l'è a lavorá. 


Chei ch’a stèvin a cjase a lavorà tai cjamps, a’ 
fastiliàvin nome pal timp: che al compagnàs ben 
la stagjon. Di jugn, a’ spietàvin un pocje di ploe, 
parceche: se di jugn ’e cole ploe moderade, ’o va- 
rin une buine anade. E se, par cumbinazion, al 
plovarà propit il dì di Pentecostis, dutis lis ra- 
coltis a’ saran nostris. 


Si fas par mát di di 


I Felice Riva e i Sindona a’ rivin a lä für da 
l'Italie. I Pinelli a’ rivin apene a là für dal balcon. 

TRESEMANIS 
Menelic, ch’al à un völi di vêri, al leve a Udin 


cu la moto. A miez stradon j capite un muscjn 
juste tal völi bon. Si ferme a colp e al dis: « Gra- 
zie Signör, e cumò cun ce viòdio, cul cú]? >. 

* 

In timp di uere i fruz di Tresesin a’ mandavin 
ai soldäz ch’a jerin a bati une letare ogni quindis 
dîs. Federico j scriveve al Traibar. E chest ca a 
uere finide al è vignüt a cognòssilu. « Ah frut, 
ce tant timp che tu äs piardüt a scrivimi a mì che 
no sai nè lei nè scrivi! ». 

* 

Al è di agn che culì a Tresesin ’o ài un ronc 
di seà. Par vélu net, si dîs, e ancje pes liparis, che 
Diu nus uardi! Mi varàn promitüt in dis di lör 
ch’a saressin vignüz a seälu. Vinc’ quintai di fen 
dibant e di bevi parsöre. Un söl ch’al fos stät di 
peraule. Nome Checo al & stät franc, biasimant 
une vorone chëi ch'a mi vevin promitüt. < No si 
fâs cussì, orcoboe. Bisugne sei omps. Jo j ài dit 
a prin colp che no ven, e 'o soi stàt di peraule. 

* 

Bisugne uardäsi de decadenze, al diseve Nini 
Galo. Cjalait Rome antighe. Di tant siörs ch’a je- 
rin, a’ fasevin nome fiestis, e lis feminis crotis 
pes stradis. Ma a’ son riváz i Ugonoz, caro mio, 
che ur an dadis tantis di ches bötis! 

Nini al dis ancje che il miör pais dal Friál al è 
Nimis. < Al varà dis mil ostariis! » 

ALAN BRUSINI 


156 








Il pape Cuintriprédicjs 


Cun tantis rognis cb'al à pal cjáf, al & dijust 
che ancje lui, biät omp, al véti une sornade di 
fieste. Par solit, s'inpensisi di lui ai 29, il di di 
san Pieri, ch’al ere il prin pape. 

Jò a ’nd’ai cognossáz tre. Un al ere ’ristogratic, 
Pio dodis: chel ätri al veve mise di bon, Zuan 
vincjetré; chel chì, Pauli sîs, no si sa ancimò di 
ce pit ch'al va tuet. Un al dis ch'al è di lampe, 
parceche al cir di stà cui rôs; un átri al dis ch'al 
è di gjestre parceche al stà cui granc’ e al strené 
di dutis lis bandis... Cert che se in dodis agn ch’al 
è pape no si è ancjmò tradit di ce bande ch'al sta, 
al & avonde bulo! 


La int a va daür simpatie. A dis che chest pa- 
pe di cumö al д une brute cjaladure. Ese colpe 
só s'al à ché müse? Ajal di fá la plastiche par 
dij il gust ’e int? A disin che nol rit mai. Bi- 
sugnares viodi s’a nol rit parceche nol & bon di 
ridi o s'a nol à il parce. A di il ver, cun chel mon- 
dat ch'o vin, nancje a mi no mi vignares voe di 
saltà fur sul barcon dal palat e metimi a ridi co- 
me un mat. Ridi di ce? I gardenäj no viodin 
Готе ch'al tiri l'ale par cjapáj il puest; i vescui a 
scomencin a scantinà ancje lór; i predis a тїрїп 
in tun e a partissin in doi; la int a gambie color 
come i pomidoros il més di luj. Cemüt si fasie 
a ridi? 

E po! i timps a son gambiáz. A fá il pape come 
san Pieri, duc’ a son bogns: lui nol à mai savüt 

di Jessi pape; chel chì invessit al à simpri savüt ce 
cjame ch'al cjapave sù, par vie ch'al è simpri vi- 
vit tal gjalinár. San Pieri al à molát dut e al è 
lät daürj al Signor, ma chest culì al scuen tignî 
amens palaz, robe, bez, pulitiche e nol è migo un 
scherz! San Pieri al podeve ancje permetisi di ri- 
neä il so Paron, ma il nestri di cumò al scuen stà 
a plomp, parceche al è infalibil e, s’al sbalje, nol 
è plui infalibil. Viodéso ce berdeis? E né si la- 
mentìn che il pape nol rit! 

Une volte a disevin « stà di pape », ma dopo 
ch’o ai cognossüt biät Pauli, о soi rivät a cheste 
brute conclusion: o gambiá pape o gambiä mát di 


di! 

LIS CAMAMILIS DI CARULINE PITICHE 


Bepo Mestron, un cristian di buine paste — come che 
si usave a di par antic, ai timps di cheste conte — 
muarz i vecjos е lade a marit só sür Aghite, al jere re- 
stät bessöl. Avonde bon paron, cun cjase furnide, bute- 
ghe di marangon e par zonte un fregul di campagne, 
ancje se la quarantine no la spietave plui, al vares po- 
düt pratindi une frutate di buine famee par fàj compa- 
gnie e par daj magari cul timp un pâr di eréz, di man- 
dà indenant la gjarnazzie dai Mestrons. 

Ma, come ch’al sucét in chest mont, ancje tal cäs di 
Bepo il diaul j veve metude la code a fà là lis robis par 
traviars. Tre agn indaür, senze une reson palese — che 
il biát отр si tignive simpri riuardát — un fieron di 
cjaväl lu veve tignüt inclaudät tal jet par plui di cinc 
setemanis; che nancje il miedi di Buje, clamát in con- 
sult, nol veve rivät adore di vigni a cjäf di chel mál. 
Fat al ë che, une volte ripiát di cheste malandrete bato- 
ste, puar Bepo al scugnive simpri tratási piés di un dét 
madür. Bastave un spel di nül su la Bernadie che al ta- 
cave a tossi e a sgorneä come un cjaväl sbols. Di midi- 
sinis, paraltri, nol oleve savént: béz butáz jà pe Tór, al di- 
seve; unic rimiedi, une buine scugjele di brüt di cespis 
cun tune sedon di mil. 

Tal bosc dai Tofolez ’e viveve une cristianute, che 
se ancje la trentine la palesave pitost cun alc di prion- 
te, no sares stade di butä vie. Anzit, parvie che si ti- 
gnive simpri monde e nete e ben mitudine, a nissun j 
sares passät pal cjäf di tratäle di vedrane. Oh, no ch’e 
fos un campion di bielezze, ma tal so mit ’e podeve 
ancje plasé Che no si fos ancjemó maridade al jere un 
parcè. Caruline Pitiche 'e veve un di chei temperamen- 
tins ch’a varessin fat indanà ancje un sant. 

Al fò Jacum Pirli, che duc’ lu cognossevin come un 
mataran, a soflàj tes orelis a Bepo la peraule de tenta- 
zion: une domenie dopo messe grande, viodint a passà 

Caruline dute in gringule, cu la velete che j taponave il 
zerneli. 

— Ché lì, viodistu Bepo, ’e sares la femine par te. Cja- 
le ce personäl, ce cjaminä di siore, e ce müt di manti- 
gnisi frescje. Nissun dires ch’e sei dongje de quarantine. 
Va ben che no puartares dote, ma ce ti impuartial: mi 
par che grazie a Diu tu sês vonde comut in fat di caran- 
tans; e tignîju tal scúr par lassáju un doman ‘e cjase di 
ricovero al é di pote. — 

Bepo nol fevelave. 

— Satu, Bepo, ce ch'e úl di la compagnie quant ch'a 
van sü i carnaväi — al sofletave Jacum —. Restä bessól 
come un cjan, senze nissun che ti dei la buinegnot, che 
ti scjaldi un got di lat o che ti puarti un flät di aghe, 
se tu as dibisugne. Bessöl a sboseä e a zemi tal jet, se 
tu sés malát. Isal vivi? — 

Bepo al scoltave, simpri plui imbambinit. Nol veve 
mai pensät ce ch’al sares stát il so doman te só cjasone 
vueide. 

— Satu, Jacum, che tu as reson — dissal infin — 
Ma corpo da l'ombre, cui olsial a frontále ché li, cun 
chel temperament ch'e à? 

— S'al è dome parchel, no sta vé pore: lassimi in 
man a mi, che 'o cognos la strade Tu vedaräs che ti 
cumbini: peraule mé di Jacum. Al ül di che tu mi pa- 
jarás la sensarie cul invidámi a gnozzis. — 

'E contave agne Ghezie che Bepo Mestron, simpri 
cussi mäl diret e cussi suturno, di ué al doman al veve 
gambiát vele, dopo che il Pirli lu veve sigurát che l'im- 
bassade 'e jere lade a bon fin. Sichè t'al vedevin dispes 
ce là di Titós, ce te cafetarie di Cluz, ce là de Baulete 
o là di Strelo, simpri in compagnie di Jacum, e simpri 
lustri e ben mitüt, cun golet e golarine: nancje di co- 
gnossilu. 

Il misteri di dut chel gambiament al fö sclarît il di 
dal Perdon dal Rosari — grande fieste in chei timps a 
Tarcint — quant che, dopo la prucission, dute la flu- 
mere de int 'e podé voltási a rimirä Caruline Pitiche al 
braz di Bepo Mestron, ch'a lavin vie come doi colomps 

jù pe strete di Pontèl, cisicant e cjalansi tai voi. Il mo- 
rosez, d’in ché dì, nol è lät pes lungjs. 

Lis gnozzis a’ forin celebradis il dì de Pefanìe. 

I prins més a’ forin un jenfri di paradîs pai doi nuviz 
palomps, che no sparagnavin nissune ocasion par gjoldi 
duc’ i savörs de vite. Simpri agne Ghezie ’e contave che 
in timp di carnavàl la cubie no mancjave mai sui fie- 
stins di bäl te sale dal Diaul, a spacä la stajare e la 
mazurche fin a oris pizzulis, quant che i ferai di Meni 
Gjarlàt a’ jerin biel distudàz par consunzion di petrolio. 

Chest cambiament di vite par Bepo, usät come ch’al 
jere a la buine, senze strapaz e simpri mantignüt in re- 
gule in fat di mangjä e bevi, al à vüt come conseguenzie 
di dismovi lis magagnis che lu vevin tormentät par agn 
in zoventüt. Sichè in tal prin une gnagnarute di nancje 
bazzilä, e po’ dopo dolórs di cjáf, cun sgrisui par dute 
la vite, di obleälu tal jet, che nancje il brüt di cespis 
cu la mîl nol zovave plui come une volte. 

Intant te buteghe il lavör si ingrumave, e tal traclut 
i francs a’ calavin tan'che la néf tal soreli. Caruline ’e 
jere avilide in tal prin, ma dopo, il gnarvös al è tornät 
a dismovisi, che la faseve deventà mate: guai une pe- 
raule stuarte, guai se il puar omp, magari in tun mo- 
ment ch’al jere cjamät di fiere, si lassave scjampà alc. 

Un dopomisdì Gjenio Frati, ch’al jere in buine amici- 
zie cun Bepo, si è intivàt a passá pal borc, e savint che 
Bepo nol stave ben, al à pensät di jentrà a däj un salüt. 
E cussì al jentre, al va sù te cjamare, si presente de- 
vant dal malàt, che al zugnave plen di magon. 

— Bondì, Bepo — dissal; e Bepo al viarz i voi — 
E alore, cemùt? No masse ben, mi pàr. Tu mi as une 
ciere, che jo tal to pît, ’o clamares il miedi. 

— Ce ajo di dîti, mo, Gjenio: tu salacör tu as reson. 
Ma cir di capimi: ce disaressie Caruline? Che 'o soi un 
figot, un belanzon puzzefadie che al sa dále d'intindi. Tu 
la cognossis pursì: e tu sás ce cuarnadure ch'e à. 

— Ben — dissal Gjenio — s’al & parchel, jo 'o sei in 
confidenze cul miedi Lian, che si cjatin dispes a fà la 
partide. 'O cjatarai la fate di mutiväj la tó situazion, e 

di fäj capi che al fasares ben a vigni a däti une ocjade, 
cussi, in vie di amicizie, е сип discrezion, che Caruline 
no puedi scrupulä la baronade: che si & intivät a passä di 
chestis bandis, e cussi al & jenträt a saludäti. 

Tal passandoman devant misdi il miedi Lian al ferme 
il caretin devant de cjase di Bepo e al jentre. 

— Patrone, siore Caruline, cemüt? ! 

— Patron, sior dotór, qual bon vint? 

— Oh, un afarut di nuje: 'o vares dome bisugne di 
dij dós peraulis al paron; ma a quatri voi, se no j di- 
splás. Compermesso. — 

E senze spietä rispueste, tal timp di un amen al jere 
biel daprüf dal jet di Bepo. Lu visità cun scrupul, e al 
sentenzià che i malans a' jerin cagneris, robe di nissune 
gravität. 

— Tu, Bepo — dissal — mi somee che tu as prufi- 
tät un fregul di masse a pacjocä, di di e di gnot, mas- 
sime se 'o tignìn cont de etàt e di ché pecje che tu as 
vüt di zovin. A gno müt di viodi, a ti midisinis no ti 
coventin: in regule tal mangjà e tal bevi, a durmî ado- 
re, e soredut pracurä di no cjapä rabiis. Tu vedaräs che 
in cjáf a dôs setemanis, se tu mi das scolte, tu poda- 
räs tornä a doprä la splane. 

— Eh, al dis, lui, dotór: ma, in cunfidenze, cun Ca- 
ruline nol & pussibil sogjetäsi 'e sö cure, cun chel cara- 
tarat ch'e à. Se al saves ce che mi tocje di gloti! 

— Si mo, sù mo, Bepo, che dut si cumbine in chest 
mont. Ariviodisi. E ten amenz ce ch'o ti ai dite. 

In cusine Caruline 'e jere in ferme come un cjan di 
cjazze. 

— Alore, sior dotór, ce nuvitàz? 

— Dut cumbinät, par ché question che mi riuarde A 
proposit, zà ch'o jeri lì, 'o ai prufitàt par däj un cuc a 
Bepo. Nuje di ce impressionási, siore Caruline. E il ri- 
miedi al & une vore sempliz: vinc' grams di camamile 
in fusion tune scugjele di aghe di bol, tre voltis in di, 
par dós setemanis; e j siguri che dut si comode. 

— Eh, dotór, un zuc di odulis fáj gloti a chel ma- 
drac di omp dute ché brudie! Che si figuri che nol ül 

plui savënt nancje dal brüt di cespis cu la mil, che fin 
a ché altre dì ’e jere la só uniche midisine. 

— Ma ce disie, siore Caruline, ce ае capit? Bepo по] 
a dibisugne di nuje. La camamile 'e je par jè, siorute 
benedete! Sino intindüz? — - 

No si à mai podüt savé di precis cemüt ch’a son la- 
dis lis robis une volte làt vie il miedi; ma agne Ghezie 
'e garantive che Bepo si jere ripiàt tant ben, di manda 
indenant la buteghe di marangon par un grumon di agn. 

In quant a Caruline, 'Sese Bondanze, che la cognosse- 
ve ben, 'e contave che, dopo une setemane di montafin, 
si jere cujetade, a planc a planc; e a la fin, capit il ber- 
gamo, par no piardi il sotet e la panarie, si jere rasse- 
gnade a gambiá regjstro. 


OSIRIDE SECCO DAI JURIS 


CITAT MILITAR 


'O soi stät a fà il militär in tune caserme de 
« Cecchignole » (für di Rome). Par jentrà là si 
passe un puest di bloc: al è scrit: ALT! citàt mi- 
litàr de Cecchignole. 

Quant ch’o jèssivi de caserme, di sere, ’o vio- 
devi nome munturis militàrs; i borghés ch’a gi- 
rävin lì atör a’ jerin duc’ parinc’ dai soldäz. 

Sì, ’o jèri lontan di cjase ma quasi quasi nan- 
cje no mi nacuargèvi: cun tantis casermis e cun 
tanc’ militàrs par ogni strade e par ogni cjanton 
mi pareve di jéssi a Udin, o a Cividät, o a Tu- 

miez, о a Palme, о a Cjasarce, o a Scluse, o a 
Pontebe... Nome che in Friül nol & scrit in nis- 
sun lúc, pal moment, città militare! 


AUSTERITY E PROSPERITY 


Ogni domenie la stampe e la radio nus inför- 
min par fil e par segno di dutis lis märcis che 
si organìzzin atòr pai paîs dal Friül in ricuart dai 
timps tremenz da l’austeritàt. 

Aromai a’ son deventadis une zeremonie so- 
ciäl; no si podarà plui abolilis. Forsi a’ son zà con- 
sacradis come lis sagris dal gnüf model di svilup. 

E no stäit a cjalä е a criticä la balfuërie ch'a 
crein: cjaläit e preseäit, invezzi, il scopo de cun- 
fusion ch’a puärtin. 

Che anzit jo ’o pensi che se la int ’e cuntinua- 
rà cussi, a no cjaminä ognun par sè, cemüt e quant 
che j cómude come une volte, ma a marcià intro- 
pade e in rìe, in curt a’ vignaràn creàz Enti marcia 
cun presidenz, segretaris e cöntribüz. Se po al ri- 
sultarà che la operazion ’e frute vöz es elezions, 
al vignarà istituît un assessoràt a lis màrcis. E se 
lis märcis a’ comenzaràn a rindi, alore ’e rivarà 
ancje la mafie. 

GJELMO PITZALIS 

LUJ 





Il gjat distirät sul pedrät 

si sfrede il pél sot de pjergule ombrose. 
Al sfogòne il soréli e la ziàle 

'e uzze la só vós disperade... 


N.P. 

1 J Ste. Esterine, Preziosissim Sanc 
2 La Madone de Päs 
3 S St. Eliodör d’Altin 
xt 4 D XIV. JENFRI UL AN, St. Uldarf 
5 L Ste. Filumene, St. Antoni Marie Zacarie 
6 Ma Ste. Marie Goretti, St. Romul 
7 Mi St. Claudi, Sz. Ciril e Metodi 
8 J St. Adrian 
9 V Ste. Veroniche Giuliani, Ste. Letizie 
10 S St. Denél 
H* 11 D XV. JENFRI UL AN, Ste. Olghe, 
St. I. d’Aquilee, pape 
12 L Sz. Ermacul e Furtunät, Protetörs de Glesie d’Aqui- 
lee, des Arcidiocesis di Udin e di Gurizze, e di 
dut il Friül 
13 Ma St. Indri imperadör, 
Dedicazion de Basiliche d’Aquilee 
14 Mi St. Camil de Lellis 
15 J St. Buineventure vescul, Il Redentór 
16 V La Madone dal Càrmini 
DC js 5 IVI. JENFRI 'L AN, St. Fedri 
t. 
19 L Ste. Rine 
20 Ma St. Elie profete 
21 Mi St. Laurinz di Brindis 
22 J Ste. Marie Madalene 
23 Ste. Brigjde, St. "ett vesc. е m. 
24 S Ste. Cristine v 
Mt 2 D XVII. JENFRI L AN, St. Jacum apuestul 
26 L Sz. Ane e Juchin 
27 Ma St. Pantaleon 
28 Mi St. Cels, Sz. Nazär e Cels 
2 J Ste. Marte vergjne 
30 V St. Pieri martar, Sz. Abdon e Senen 
31 S St. Ignazi di Loyole 
6.V11.1420 - Dopo une resistence acanide Udin si rint al Venezians: cussi 


al-finiss il guviär да! Patriarcjs ka جب‎ e la libertät dal Friül. 

12.V11.63 - Martiri di St. Ermacul, prim vescul d’Aquilee, consagrät di 
St. Pieri, e dal so compagn, il diacun Furtunät. 

26.V11.1866 - A Udin a' jéntrin lis trupis talianis. Il Friúl fintremai sul Judri 
al-& incorporát tal Ream d'Italie. La contee di Gurizze e Gradiscje e-ré- 
stin tal Imperi d'Austrie. 

27.V11.1734 - Al-nass a Gurizze Josef Coronin, cont di , Storic e 
studiós di grant valór. Al-ingrumà une vore di documenz tra i plui ole 
tanz pe storie de Contée di Gurizze e di dut il Friül. 

Rustit in färia, in gjava, aprüf dal fen: 
cjargnél, ‘tu faräs féria Гап ch'u vèn! 


G.F. 








Luj Il Strolic de anade 


Cjalt e sut. La crisi ’e comenzarà a jéssi cla- 
made miserie. 

Une vôre di lavôrs si fermaran e il numar dai 
disocupäz al cressarà. 


I furlans a’ profitaran de disocupazion par re- 
golä la cjase, par comedä la stale, meti a puest 
lort, fá-sú il muret, fini il cjót, sed i riväi par 
mantigni ancjmò une vacje. 

Ma la mancjanze di lavôr ’e durarà pôc parce- 
che La Malfa, chal è simpri in uäite come un 
oseladör tal ròcul, al tornarà a meti in moto dute 
la cunumie cun tun pachet di misuris urgjentis 
anticrisi. 

La iniziative dal grant economist ’e sarà par 
duc’ une sorprese parceche fin ué si jere usäz che 
il grant statist al presentave doi pachez ad an. 
Si viöt che a fuarce di däj al à cjapade pratiche 
e cumò al rive a dä dongje un pachet par stagjon. 

Il guviär al sarà cence béz dal dut. Nancje par 
chist més acht nol sarà rivát a fà pajá lis tassis ai 
siórs, parceche, par brincà i granc', bisugnarès me- 
ti in moto i maraveòs machinaris eletrönics — i 
plui gnüs e modernos d'Europe — ch'a esistin 
nome tal cjäf di Preti e Tanassi. E alore il gu- 
vidr, par incassá bêz, al decidarà di alzá lis tas- 
sis ai pìzzui e ai puars; che lì no covèntin ma- 
chinaris: baste scuedi magari nome cu la borse 
dal muini. 

Però, par lá incuntri a la puare int, il guviär al 

fissara il calmir sui gjenars di chei altris e al per- 
metara nome un ritocco dal presit de benzine, un 
rincaro di chel dal gasolio e un aument di chel 
dal tabac, dai bôi e di dute chealtre robe ch'al 


vent lui. 


In Aquilee, il dì de fieste di san Armacul, Mes- 
se par furlan, par todesc, par sloven e par talian. 
E nissun è colpe se ché par talian ’e risultarà la 
plui lamie di dutis. 


Te pulìtiche furlane, une novitàt storiche: un 
grant sorestant nostran al cambiarà amicìzie: di 
ami di Colombo al deventarà ami di Moro. Po- 
dopo si fasarà fotografä par setemanis adilunc 
sul quotidian lusträt dal Vènit sperant che i fur- 
lans u’ véin timp di piardi daür des sös amicìzis. 


A Tarcint, festival internazionäl Europa dei 
cuori. E, come ogni an, Tarcint, biel, ordenät, 
ospitál — une perle di pais — al fasarà fâ biele 
figure tal mont intir al Friül e a l'Italie. 

A proposit: ce spietino di nomená Gritti mi- 
nistro dal turismo! 

Ma forsi nö; al & miör cussi. S'al fos ministro, 
al fasarés, vadì, come i ministros: nuje. Invezzi 
cumo, cun lui, il Fritil e l'Italie a’ son rapresen- 
táz tal Cumität Internazionál Festivals Folclori- 
stics, insieme cul Gjapon, il Canada, la Russie, 
l’Inghiltere, la France, la Svezie, la Cecoslova- 
chie... insumis lis 35 miórs nazions dal mont. 

Che anzit, s'o vàis al estero, no us covénte nuje; 
baste ch’o diséis: ’O sin di Tarcint, dal país dal 

Chino Ermacora! Us ricevaran come princips, us 
butaran i braz tör dal cuel e us disaran: Ah... Tar- 
rrcento!.. Ja... mister Gritti... Friaul... schén... 
Oui... Chino Ermacora... formidabile! .... 


Si fas par müt di dî 


Véso viodüt quant ch'e rive une autorität in 
grant cemüt ch’a van a ricèvile? Cun pichèz di 
soldäz, cun sclopis, bajonetis, siàbulis. 

Come che nò, quant che nus rive un forest in 
cjase, ’o lèssin a spietàlu cun curtis, forcjs e mas- 


sanghis. 

BISUGNA DI AFIET 


Al era dut ingropàt, Gjgiüt, co 1 ë vignüt a 
re chi la sò femina ’j voul pi ben al cjan chi 
a 1ш. 

А mi cjacarava comi inglucjt, cu la vous ch’a 
j buligava in gola. Jo j cercjavi da bonälu, j disevi: 
< Ma vala! ti par a ti; no pòs éssi veir... > E lui: 
« Si! crodimi!... Ti vares da jodi ce ch’a j dà da 
mangjà: 'na pignata di brout cui vói parcà..., do- 
dis panès al dì; jo nencja ’n tun meis di prizonia 
in Gjermania, j ài mangjät dodis panès. Qualchi 
volta mi ven voia da metimi encja jo "n tal cússo >. 

Jo j dis: « Ma sintimi; a cugnarà pür daigj da 
mangjä al cjan? » 

A] pareva ch'a nol mi ves sintüt e `l va indevant: 

« Ti vares da jodi: lu lava, lu petena, lu spasse- 
tea, lu bussa. Mè no mi bussa pì nencja dal prin dal 
an... > E jo: «No pos crödi, mi pàr impussibul...» 
E lui: < S'cju dis passäs a à fat jodi, Fufi, dal vi- 
trinari, parcè da un pär di setemanis, a’ j lagre- 
mein i véi. Il vitrinari j а dit ch’a j sucét chi- 
stu parvia ch’a j dà da mangîà massa di sostan- 
sa; Mè!... no mi à mai puartàt dal vitrinari cu’ 
li lägrimis "n tai vôi! > 

Mi à tocjät crodij. 


ALDO TOMÈ 

Luj Ljendis dai miei paîs 


I CJSCJELANS CROSAZ 

El cjscjelan di Murùs al fo a une vuere in Tia- 
ris Santis insieme cun chel di Gruagnis. Tal tor- 
nà indaür, passant par Antiochie, e’ puartárin a 
cjase une relicuje paromp di Sante Margarite, co- 
me segno di vitòrie. 

Prime di partî al veve plantàs su le plazze, fra 
el cjscjel e le glesie di San Tomäs, doi tèis: un 


al è chel ch’al è imò lassù. 
(J. К.) 


EL TEI DAI MORÖS 

El tèi de vissinie al è vecjon une vére. Seculo- 
runs indaür, veramentri, a’nd’ere doi; ju vevin 
plantàs un paromp doi moròs pal significät di stà 
simpri insieme dongjelaltris. Ma lui al partì par 
une crosade in Tiaris Santis e une dì el so téi si 
secjà: al ere muart lontan... 

Ma el tèi di jé al restà vert, al cressè e di ogni 
viarte imò al torne a butà e a flutî come l’eterne 
speranze e l’eterne fedeltàt de frutate murussane. 

Jë 'e spiete imó sul zuc di Murüs, ’e cjale sun 
dutis les stradis dal plan dapît e su ogni troi des 
bassanis là daúr... 

E cussi, come le prime domenie di Quaresime, 
finit Carnavál, di ogni bande e’ vegnin come tun 
avót di amór i morós e i nuviz e si fermin un mo- 
ment sot el téi vieri a dási une bussade d'impro- 
messe e di auguri. 

er) 

EL COCOLAR DI SAN ZUAN 


Dongje la vile di Morüz, in tun pradissit apis 
des colinis, al ë un cocolär che al à une vöre di 
agn. Si viödilu di lontan parsöre dute la campa- 
gne, e su lis radris ch’e jessin de tiare gropolö- 
sis e scuris si pò sentäsi in ombrene. 

E’ ven primevere... Al ven l'istát... ma il co- 
colär ne che al bute ne che al mene e al è ancje- 
mò cui ramàz inrimpinîz, neri e ruspiös, come che 
al fos inglazzát in te só scusse d'unviár... 

'E ven la gnot di San Zuan: ’e jès la int des 
cjasis e si sparnizze pai pràz e pes colinis a pijä 
la rosade. Distiràz te jarbe a lusör di lune, cui 
prèe, cui cjante, cui conte la störie dal Sant... 

In te gnot di San Zuan, il cocolàr di Morùz 
al bute-für lis fuèis e al inmanìe lis còculis. ’E je 
ché rosade ch’e à virtüt di fälu menä; ma ancje 
in ché gnot il scuàl al piart dute la sò semenze. 

Si dis ch’e sèdin i cjavalùz dal diaul ch’e vè- 
gnin a spacä ju frós par métisi-vie la vene... 

La rosade di San Zuan, ch’e fàs rivivi il coco- 
lär, ’e je tuèssin pal frös. 

In ché gnot al è il sanc di San Zuan ch’al cole 
in rosade. 

(CATINUTE PERCUDE - rid.) 


vissinie (o vicìnie) - assemblea dei capifam della Comunità 
rurale che si riuniva appunto sotto il lio della piazza. 

vile - villaggio, paese. 

al inmanie lis cóculis - comincia a preparare le noci (propriam. 
mettere il manico). 


scuäl - loglierella. 
tuèssin pal frös - tossico, veleno per lo stelo. 


1/4 








LA UERE | Lis favulis dal Pup 


А? jèrin sui roncs une rie di bos plens di às. 

Lis ás a’ lavorävin di un scúr a chel altri e i 
piétins a' gotàvin incolmenáz di mil. 

Quant ch'e nasseve une regjne gnove, lis dós 
regjnis si metévin dacordo: une 'e partive. Une 
sdrume di ás j leve daúr. A” fasèvin-sù un altri 
bos, e ancje chel in póc timp si jemplave di mil. 

Ma une volte lis regjnis si rifudàrin di parti: 
une 'e voleve restä parceche 'e jere la plui zóvi- 
ne, chealtre no intindeve di móvisi parceche 'e je- 
re la plui vecje. 

Lis äs plui aspertis a’ proponèrin di butälis für 
te ploe dutis dös е di tirä’nt sü une gnove. 

Ma lis regjnis a’ comenzärin a predicjä che no 
jere in bal la lör persone ma la difese de patrie 
e dal dirit. 

"E scupià la uere. Lis ás a’ combatérin pe pa- 
{пе e pal dirìt. A’ murìrin a miärs е a miärs. 
Lis regjnis, une in tun cjanton e une tun altri 
a’ direzèvin lis operazions. 

Te balfuèrie, i piètins di cere a’ colàrin a tocs 
sfracassàz e sbusäz, e il bos al deventà dut une 
malte di mil e äs muartis. 

La меге ’e finì quant che lis besteutis superstiti, 
pocjs, mutiladis e plenis di fan, a’ stentävin or- 
mai a cjapä il svol. 

Lis regjnis a’ partirin dutis dös, ma, prime di 
là, 'a ordenàrin l’ultin lavòr: fà-sù un monument 

a dutis lis äs ch’a jerin eroicamentri muartis pe 
patrie e pe libertät. 

E lis ás a’ scugnìrin fà ancje ché. A’ lavoràvin 
e a’ valvin. 

E a’ vaivin dös voltis: pes lör compagnis muar- 
tis, e parceche sul monument nol jere il non di 
nissune regjne. 

Disen di un frut di Tarcint 
Proprietät Librarie < La Chiocciola s, Tarcint 








Luj Proverbis di dutelan 


Il Friül — si sa — al gjolt dutelan une clime 
tividine: mai un cjalt insapuartabil, mai un crüt 
di glazzäsi; salvo il més di luj, che, quant che si 
met, al puarte un scjafojàz ch’al fäs tirà la len- 
ghe. Il proverbi, difat, al mutive: in luj, la cam- 
pagne arsìde e la int cu la pivìde. Cun di plui, 
dal cjalt, almancul une volte, no si podeve paràsi; 
nol esisteve l’àjar cundizionät. Quant che il cjalt 
al capitave, bisugnave patîsal. E a’ jèrin zornadis 
duris, parceche, di luj, si leve a seà i pràz in cu- 
line, dongje Colorét e Cjaurià, fis di cìsis e di 
boschetis, disponudis in rie come spalèris, ch’a no 
lassàvin passa nancje une bave di ajar. 

Sul misdì, al jere dut fér tal soreli ch'al plom- 
bave. Dal fen seät si alzave un vapör ch’al fase- 
ve tremä e vibrä di calör la mosfere, i lens dal 
bosc e il cil. E intant lis cialis a’ seghetàvin 
cence padìn sui ramàz dai ròi, e i svuarbecjavài 
a’ svolàvin par traviars come sclopetadis di une 
cìse a chealtre. 

Par paräsi dal cjalt, setörs e fruz a’ lèvin su 
la crosère dai quattro venti a meti i braz in muel 
te vasche de fontane ch’e cör dì e gnot ta l’om- 
brene dai cjastenàrs. Po si bagnàvin la muse e il 
cuel cence sujäsi. Ma il soliéf al durave pöc. Apene 
tiràz für i braz da l’aghe, il scotör e il scjafojàz 
a’ cuejèvin plui di prime. « Bisugne rassegnäsi 
— a’ disèvin i vecjos —: dai präz, si torne sco- 
taz ». 

Qualchidun al tentave di polsà sot un bedòli 

o ta l’ombrene di une cise. Dibant. Sul moment 
di indurmidisi, quant che al stave li — come che 
al dis Meni — cirint di cjapà sium te gnot di 
astat/dula che no si möf un fil di flät/a’ rivin 
cul lor mostro di sivil/ muscjns a mil a mil in te 
boschete. E quant ch’a rìvin i muscjns, scjao dur- 
mìde: chei ti pòntin come gusielis e ti brùsin co- 
me urtlis. 

Uë, invezzi, la situazion ’e je cambiade. I omps 
e” ап imparát a difindisi dai muscjns e a creá il 
fresc artificiäl tal puest dal cjalt natural. E alore, 
forsi parchel, il Signór al vara pensát di modifica 
lis stagjons: posto che no son bòins di sapuartà 
il cjalt — al varà dit — mandinjur il frét ancje 
d’astàt! Cjapàt! E cumò, par tornà a vé lis bie- 
lis stagjons di une volte — cjalt quant ch’al а di 
jessi cjalt e frét quant ch'al à di jéssi frét — bi- 
sugnarà mostrà di mertàlis, ven a staj prometi di 
cjapälis e tignilis come ch’a son e come ch’a vè- 
gnin. 

A ’nd’ül pòcjs a torná a la sapienzie dai vecjos 
ch’a vivèvin lis zornadis serenamentri, cence pra- 
tindi di volé cambià ce che no si pò cambiä. «Dopo 
il frét — a’ disevin — alè simpri vignüt il cjalt; 
e dopo la ploe, il soreli. E l’anade dal nuje no je 
mai stade. 'O vedarés che ancje chist an, come 
simpri, zornade plui, zornade mancul, а зап Ar- 
macul, floc e penacul». 

Nol & proibit, peró, preä il Signór ch'al mandi 
un més di luj sut e cjalt. Il proverbi al dis: par 
cb'a végnin biele йе e biele blave a’ vuèlin lis im- 
plorazions de ciale. Al dipent dut dal timp. La 
stagjon va ben avonde se il timp a la seconde. 

I vilegjanz Cuintripredicis 


San Luche al dis che la Madone, savát che so 
cusine a veve dibisugne di une man par vie ch’a 
ere viele e in stát interessant, a si e cjapade sü 
e a je lade cun premure tes monz (Luche 1, 39). 
A je lade par fa un plasé. I vilegjanz, invessit, a 
vegnin par polsá e vonde. 

A rivin cu la canicule. A ’nd’é di bogns e di 
trisc', di creance e di chéi сепсе creance. Cualchi- 
dun al ven cun rispiet, qualchi ätri al rive di 
paron. 

I piés, par solit, a son chéi ch’a son nassüz cas- 
sù e che daspò, о par vie dai studis о par cuistions 
di lavor o par ätris conseguensis a jan bandonät 
il lör paîs. 

A rivin sù che nancje no si ju cognos: a son 
trasformäz, in piés, che ben s’intint. No ch'a sé- 
tin plui inteligjenz di prin, par amor di Diu, ma 
e an intorsi alc di indifarent. Par esempli, a fe- 
velin par talian, parceche ur semèe che fevelä par 
furlan al vueli di putd di ledan, une lenghe adate 
par chei cuatri sempios ch'a son restáz tajáz fur 
de < civiltát >. Lis feminis a son dutis frosena- 
dis, cul cjalinp parfin tes ceis. No san plui doprä 
une gucje e dutis a si dedichin ’e alte culture: 
boleros, granc’ otéi, peraulis incrosadis. No son 
buinis di fä un par di scarpez ne di dä un sore- 
pont: nuje di nuje. 

I omps, a sintiju lör, a son duc’ in alt: un al š 
capo-cantir, chel ätri al & diretor di fabriche, un 

ätri ancjmö al д un regiment di int sot di se. II 
plui stupit al è dibot ministri. A Udin o a Rome, 
а cognossin duc’ i protos e a son comparis ma- 
gari cul president de Republiche. Robis di restà 
cu la bocje vierte! 

Cui diressial che int tant grandone a mangje 
ancjmò come nò e si adate al nestri formadi e al 
uestri salamp? Ch'a pare jù, s'a ’nd’è, ancje й li- 
dric cuincát cu lis fricis? Misteris! 

Jò o vores disiur di vignî cun mancul balis e 
cun plui rispiet e umiltàt. No àn di crodi che fe- 
velant par talian ur vegnin plui ideis: a fasin do- 
me plui dül. 

E a chei dal paîs ur racomandi di no vé nis- 
sun comples di inferioritàt tai confronz di nissun, 
nancje s’al è deventät pape. O sin a cjase nestre! 
E la nestre aghe a jè miör de lór; e i nestris arbui 
a son plui biei dai lor « sardins »; e il nestri ajar 
al jemple i polmons ch'a ti semèe di ricreáti, a 
diferense di ches pucis di nafte e di frait ch'a tu 
sintis jà pes sitáz; e il lidric nó o lin a ¿umálu 
tal ort fin ch’o 'ndi vin avonde e lör a scuegnin 
pesälu su la staderie e pesä ancje i viers! 

No son miör di nó; a son dome plui sglonfaz, 
tant sglonfäz che, s’a no stan atenz, a riscjn di pe- 
tá un ton come i croz! 

AVOST 





« Vistis, vistis » a’ clàmin 

cu la vós sgrisulàde i avostàns 
dai lór práz di rosade. 

Ma il cür, mataràn, nol cröt... 


N. P. 

D XVIII. JENFRI 'L AN, St. Alfons de Liguori, 
St. Pieri in Cjerdenis 
St. Eusebi 
Ste. Lidie 
St. Zuan Vianney 
La Madone de Nêf, St. Svualt 
Trasfigurazion dal Signê r 
. Gaetan m. 
XIX. JENFRI ’L AN, St. Domeni 
St. Roman 
St. Laurinz diacun e 
Ste. Clare, St. e "St. T Tiburzi е $. 
St. Rufin, S. Clare — 
Sz. Feliz e Fortunát d'Aquilee, St. Cassian 
St. Alfrét, St. Eusebi 
La MADONE D'AVOST, Assunzion di M. V. 
St. Roc, St. Juchin 
St. Jacint, Ste. Emilie 
Ste, Eline imperadorie 
St. Zuan Eudes 
St. Bernart di Clairvaux 
St. Donát e com s ms., protetórs di Cividát 
XX JENFRI 'L ‚ Marie Regine 
Ste. Rose di Lime 
St. Bortolomiu apuestul 
St. Luduí re 
St. Alessandri, St. Zefirin pape 
St. Ermögjn e Furt. ms. 
Ste. Moniche, St. Josef di Calasanzi 
St. Augustin vescul e dotör 
XXII JENFRI 'L AN, Ste. Sabine, 
Decolazion di St. Zuan Bat. 
30 Ste. Fauste, Ste. Rose 
St. Eugjeni, xcd di Udin 
31 Ma St. Arístide, St. Raimont confessór 


t^ bwe H< >> A t iuo 


1.V111.1809 - Al-nass a Codroip pre' Tite Cjandot, scritór di musiche sacre 
e mestri di Jacum Tomadin. 

3.V111.1509 - A Udin al-nass Tiberi Declan, dotór e BEE di lez. 
5.V111.1790 - Al-nass a Gurizze Josef da Buine, grant storic 

15.V111.1887 - A St. Laurinz di Solescjan e-mür a 75 agns aa grande e deli- 
cade scritore nostrane Catine Percude, la = contesse contadine s. 
29.V111.1801 - Nassite a Roraj Grant di Michél-Agnul Grigolet, pitór valent 
e innomenát ancje in Italie e für. 

Cun tréi slavins la val ‘a é morentàda. 
A’ stáli “no é di massa la sfilzàda. 


G.F. 

Avost II Strolic de anade 


Ploe e temporai la prime setemane, podopo so- 
reli e cjalt. 

Duc' i lavórs si fermaran pes feriis. La int *e 
partirà in dutis lis direzions. Vacancis favolosis! 
Anzit, posto che l’an passät, ch'e jere ché crisi 
che si sa, al è stàt batát ogni vecjo record di viaz 
e di fiestis — come che nus àn contát e fat vio- 
di — chist an, che la crisi ’e je une vöre plui 
grave dal an passät, lis vacancis a’ saran ancjmö 
plui grandiosis. Duc’ a’ fasaran fieste; a’ partiran 
ancje chei cb'a no si son mai moz di cjase in vite 
lór; no si cjatarà puest tai albergos; su lis stradis 
si restarà fers; su lis spiagjs, intassäz, scjafojäz. 

La television, contentone, ’e prepararà trasmis- 
sions in eurovision par mostrà a dut il mont lis 
fantastichis vacancis talianis: miärs di machinis 
une-taco-l'altre fermis, centenárs di patülis in siar- 
vizi dì e gnot, decinis di auto-civuitis in sple, un 
elicötero ch’al svole parsore da l'Italie e la con- 
tröle minüt par minüt di Bolzan fin a Trapani; 
anzit, par jessi precis, di Trent fin a Firenze par- 
ceche a Bolzan la contròlin i tirolés е, disòt di 
Firenze, la contröle la mafie. 

La puare int che no podarà lá in feriis si con- 
solarà lant a sagre, che a Madone d’avost a ’n’ 
sarà pardut il Friäl. 

I únics ch'a continuaran a lavorà ancje H més 
d’avost a’ saran i contadins. Ma chei a’ son usäz 
a lavorä ancje il dì di Naddl e il dì di Pasche: che 

lis bestiis a’ mängjn ancje di fieste. Mancomäl 
ch’a uadägnin benon: difat, dopo i ültins aumenz 
dai lör prodoz, i contadins, cun quatri litros di 


lat, a’ rivaran a comprä quasi un litro di gazose. 

Un grant sartör nomenät a lunc e a larc al crea- 
rà une mode gnove: pai omps, bregons une vöre 
plui strez di chei di cumö, di no podé nancje sg0- 
bási; che anzit, par rivá a sentäsi, la cinturele ’e 
vara di cori basse basse, in müt di lassä la gär 
dal cül miege difür. Pes feminis, cotulis quatri 
dêz plui curtis di ches di cum: ma quatri déz di 
misure, in mit di lassi no plui di miez cül di- 
staponát. 

La origjnalitát des modificbis e la validitát de 
intuizion dal grant sartör-artist a’ cunsistaran, so- 
redut, te abolizion dai vistiz unisex che, fin ué, e’ 
àn creát nome cunfusion. Cu la gnove mode, la di- 
ferenzie fra omps e feminis 'e saltarà tai vói clare 
e nete: i omps cui bregons sot dal luvin de panse, 
a’ mostraran la gár dal cül par parsore; lis femi- 
nis, cu lis cotulis scurtadis, la mostraran par sot. 

Da rest al jere di spietáse cbe, ué o doman, i 
valórs de nestre civiltát, o par sot o par parsore, 
a’ vèvin di scugni saltà für. 


In Italie, in chest més, nol scupiarà nissun scan- 
dul. Che anzit 'o podarin notälu sul calendari il 
més di avost dal ’76. Cuissà quant ch’al tornarä 
a colá, in Italie, un altri més intir cence imbróis. 


Sul front de cunumie mondiál e sui marcjáz des 
contratazions monetaris nissun muviment, parvie 
che, d’avost, dutis lis borsis dal mont a’ son flapis. 

Avost Ljendis dai miei pais 


VILALTE, UNE VOLTE... 
Vilalte, une volte, ’e ere su les culines di San 


Zanon e si clamave Baseute: e’ son ancjemò i 
nons di Plazzutes, Pozzùt, Calcade... 
Le а distrute Atile flagjelum Dei. 
Li ch'e ere le glesie, cumò, al è un capitel cun 
tune lapide e une grande crös di sù. 
( XXX ) 


LA « BIELISSIME » 


A contális dutis, no si finaréssile plui cun tantis 
ch'a'nd'àn fatis chéi cjscjelans là, massime il cont 
Luzio cu la só cjavale striade. 

Ma ché de « Bielissime » 'e merte contade. 

Zanevre 'e ere la fie di Artic di Strassölt, la 
plui biele e la plui ninine di dut il Friül din chéi 
timps: come un rai di lune... Parchel j disevin la 
« Bielissime ». 

So pari la veve imprometude a un Fidri di Cu- 
cagne, ma invessit jé 'e veve il cür in Duri di Vi- 
lalte e, sicome al amór no si comàndij, ancje il 
vieli cont Artic al scugni molä: e cussi Zanevre 
'e cjolé Duri. 

In ché di des gnozzis, come ch'e usavin in ché 
volte, il nuviz al spietave la nuvizze sul puarton 
dut furnit di rósis e di vert. Quan’che la cjaval- 
gjade de gnozze 'e rivà sul puint dal cjscjel, de- 
vant dal puarton, Duri j lé incuintri a Zanevre 

e la cjapä tal braz... Ma in chel che al va par bus- 
säle sul zarneli, al capite sul puint un trop di sghe- 
rans a cjaval cun a capo un cavalir mascarät di 
neri. ’E näs une barafuse... 

Duri al cole partiare cun tune brute feride tal 
cjäf e Zanevre ’e sparis. 

Quan’ch’e tornä in reson, si cjatà in tune stan- 
zie cu lis barconetis infereadis e devant di jè, 
a brazzeconserte, al ere Fidri di Cucagne... Jë si 
platà la muse e ’e scomenzà a zigà, e Fidrì j sbre- 
gà-vie la blonde, la zoe di rösis, il vistit blanc 
di nuvizzäl... 

A jé j pär come d’inglazzäsi di pöre, si sint 
a mancjä il flät, a fermäsi il cùr... ’E reste lì, du- 
re come un clap... 

Quan’che tant timp dopo, Durì di Vilalte ua- 
rit de feride e judät di altris amis al rivà-adore di 
vinzi Fidrì e di jentrà tal so cjscjel, al cjatà dentri 
di une torate cu lis barconetis infereadis une sta- 
tue di piere blancje ch’e semeave dute Zanevre. 
J va dongje, si plèe un frègul e j dà une bussade 
sul zarneli: la bussade che no j veve dade sul 
puint dal cjscjel di Vilalte il dì des gnozzis. 

Meracul! Zanevre si sint di colp a tornà a bati 
il cür, a tornà a cori il sanc clip in tes venis, il 
cjalt de vite a làj par dut il cuarp: j pàr di dismò- 
visi di un sium pesant!... 

'E je vive... Tornade a vivi!... 

Dopo, svindìcs söre svindìcs: il Friùl dividüt 
in doi partîz in uere un cuintri l’altri, parvie de 
« Bielissime » che no ere colpe di nie. 

E ancje Durì, une gnot, nol è tornàt... no si 
sa d'indulà... 

E din ché gnot, ogni gnot ch’al ven gnot, co- 
me un rai di lune al passe tal schr dal cjscjelät 
di Vilalte: `e je la < Bielissime >, puore frute, 
ch'e cir ancjemó il so Duri. 


(ЕК) 


LE INVASION DAI TURCS 


Si conte che in ché volte de invasion dai Turcs, 
[...], le < vile di San Jacun > (quatri lobies di 
scjanusse) 'e fos stade brusade e distrute da ché 
| brute gjarnàssie di int, e che chei quatri scjampàs 
dal mazzalissi e' fossin riussis a platási tai boscs 
| des culinis li disóre. E dato che el puest ali al 
Jere miór che no lajü a San Jacun, parvie che al 
Jere pui facil a scuindisi e difindisi, e che he 
jerin pozzalatis par beverá les besties e risultives 
di aghe frescje pai cristians, e' àn pensät di sta- 
bilisi li par simpri. 

Cussi al & nassüt Cicunins. 

In país al tire ancjemò chel Ajar di gherbin che 
lu soflave cuintri i Turians dal cjscjel di Vilalte 
| e ancje parceche, te só int, al cór ancjemó un póc 
| di chel sanc pes venes di chei quatri birbos di 
vecjos ch'e vevin dal meninfoto e, par fà viodi 
che no vevin póre di nissun, el coragjo di là a 
frontä el « brancart » su le Stradalte... 

(MARIO LAUZZANE) 


blonde - velo nuziale. 
zoe - corona, ghirlandetta. 


risultivis - sorgenti, acquesorgive. 

SCAIS 


« E, sore dut, Berto, no bevi ». | 

< Al dis lui, 510г dotòr no bevi, ma lui no `l 
sa che par lä a cjase ’o scuen passä denant di qua- 
tri ostarlis e in ognidune un quart j úl >. 

< Prove a no fermäti e tirä dret. J ül un tic di 
caratar! » 

« Provarai, siör dotör ». 

La sere dopo, passant denant de prime ostarie 
al si dis: « Berto, no sta fermäti, tire dret inde- 
nant ». Denant de seconde stes discors e cussi an- 
cje denant de tierze. Ma quant ch’al passe denant 
de quarte al dis: < Bravo Berto, tu sês stät vera- 
mentri bulo, anin dentri che tu ti meritis un li- 
tro! » 

^ 

Non e cognon, par plasé. 

Giovana Tortul. 

E prime di sposäsi? 

Simpri Giovana! 

* 

« S’al va a feminis mancul mal, parcè a planc 
a planc al va al mancul. S’al tache a bevi, viodistu, 
al va simpri in crèssi ». 

LOU 

Tin al conte cemát cb'e je lade al pelegrinagjo 
di Sotto il Monte. « Int, intone! Une cunfusion 
di no crodi. Nome in chel ch’o jeri jo li ret, a’ son 
rivadis tre corieris di sordo muti! » 

Vico BRESSAN 

IL SIOPERO Lis favulis dal Pup 


Une furmie ’e strissinà un àsin di forment fin 
tal mulin, par fälu masanà. Ma il mulin al jere 
siarät: par proteste cuintri la miserie. 

Tör atêr su la roste e rimpinäz su la muèle rote 
tal curtil une sdrume di furmions sorestanz a’ 
predicjävin cuintri la miserie: che cussi no si po 
lä indenant; che no si rive nancje a mangjä vonde; 
che bisugne cambiä; che no si à di rindisi, е che 
si à di tigni siarät il mulin a oltranze. 

Alore la furmie, cul cjäf squasi sfracajät sot dal 
asin, 'e piulà: < S'e je vere ch'e je cussì, a mi 
mi par che si scugnarès tignî viart il mulin ancje 
di gnot ». 

Disen di un frut di Buje 








Avost Proverbis di dutelan 


Cjalt, in Friül, d’avost. Il soreli al bruse. Lis 
cialis no täsin un marilamp sui tèis e sui morárs. 
Di gnot, tal cil seren e scúr, stelis d’arint a’ cò- 
lin su lis culinis e su lis monz. I avostans a’ jèm- 
plin la planure cul lör coro vif e legri. 

Ma cui а plui il timp di cjalä, di sinti e di gjol- 
di chisc’ spetäcui eternos? 

Il grant impen di chestis zornadis al & un altri: 
fini i preparatifs e parti pes vacancis. Si partis, 
si va: al mär, in montagne; o, magari, nome su 
lis stradis. Là ch'a van duc’. Une volte, il fresc, 
il zito, il polsä, il soreli si gjoldevju sui roncs 
daprüf de cjase, o tal bosc su lis culinis. < 11 soreli 
al ё un söl, come il Signör — a’ disevin i ve- 
cjos —. Parcè mòvisi? > Uë, invezzi, al pär che 
si scügni lä a cjapälu lontan di cjase. Ve’ cemüt 
che Регёз la conte chë di rivä al таг. < Prime di 
dut al & afär mostro chel di cjatä une buse dulä 
сја l'automobil: tal soreli, s'intint. Podopo a 
pit, cjariät di sportis plenis di sujemans, zücui, 
balons, segloz e strafanìz, co Diu ùl, tu rìvis al 
mar. Pognet tal savalon ch’al sbuente, sot di un 
soreglon ch’al instupidis, tu comèncis a brustulä- 
ti adäsi, adäsi. La canäe, intant, zujant di balon, 
ti bütin savalon tes orelis, tai vòi, in bocje. E tu, 
in ché volte, masse tart, no tu viodis Tore di tof- 
па a parti e di tiräti für di chel intric di ombre- 
nons, di cjadreons, di pansis paràjar >. 

Su lis culinis, intant, sot dai morärs dal curtil 

e sot dai bersös, a’ pässin bugadutis di ajarin, 
come cjarinadis di frute. E nissun nol è li a gjol- 
dilis. 

Ma duc’ i patimenz des vacancis a’ vègnin sa- 
puartàz in non de salüt. Si patis par stà miör. 

I vecjos furlans — par dî la veretàt — no cro- 
dèvin a chest tipo di cùris, a chestis polsadis, a 
chisc’ viaz di svago. « Se un al à bisugne, ve’ la 
ricéte — a’ disèvin: Par std ben, pirulis di gja- 
line e punturis di cantine. E par stà ancjmó miór, 
sinz e rude che ogni mäl distude ». 

Nome il riscjalt, ch’al capitave daspes in avost, 
bisugnave curàlu; e, par curàlu, nol coventave cjo- 
li nuje; bastave no cjoli: fermä di bevi. 

Ma cui rivave a cunvìnci i omps di lassà in ban- 
de il vin? 

Lis feminis a’ provàvin a puartàju dal miedi, 
a dîjur che: i miedis a’ lavòrin par salvà la sa- 
lút, i ustirs par ruvinále. 

I omps a’ rispuindèvin che: denant da l’ore 
nè no si nas nè no si mür. A ce pro fastiliä tant. 
E parvìe dai miedis: al väl plui il baston di un 
pastör che la midisine di un grant dotör. Cjaminà 
e lavorà: chestis a’ son midisinis! E po, al è une 
vóre impuartant no comenzà a fà i maläz, parce- 
che il mäl al va simpri jà pai maláz. E quant che 
si à passat i cinquant'àins, rassegnási. Bisugne ti- 
gnî presint che: dut si juste für che il grop dal 
cuel; che quant che il pirùz al è madür, al scugne 
cola; e che plui di vecjos no si pò deventá. 

Rocs e rochéi Cuintripredicis 


Ai sedis di chest, juste te colme des feriis, al 
cole San Roc, un di chei Sanz ungrum preáz cuant 
che si veve dibisugne di dut e che nissun a nus 
dave une man. Alore la biade int si avodave ai 
Sanz, massime a di chei ch’a vevin il « portafo- 
glio x, come i ministris in dì di vuè. San Roc al 
ere sorestant de peste, ché porcariate ch’a faseve 
stragjo de int e dai nemdi. Cuno vacjs no 'nd'à 
dibot plui e i cristians e àn inventade la vassine: 
cussì biát san Roc al è sparît de circolasion. 

Però a son restàz i rocs, ce cun cuatri ce cun 
dös talpis. Fevelin di chéi cun dös. 

Esal un mal о un ben jessi «rocs »? Par me, 
al & un ben. 

Ancje tal Vanseli a si lei che une cjase е à di 
sei fondade sul cret par ch’a puedi tigni dur e 
resisti a ogni burlad. S'a je fondade su la glerie 
o sul savalon, a cole cu la prime montane. E an- 
cje cuant ch’al à indiment san Tite, Gjesú lu lau- 
de parceche nol & come un mani di ombrene o 
une barete, ma un omp salt, dur. In tune peraule: 
roc. 

Se i Furlans des monz e de basse a jan podüt 
resisti a dutis lis invasions, a son ancjmo a con- 
tale, al è propit par vie ch'a son rocs, ven a staj 
ch'a no molin. La lor storie a jè une storie fondade 
sul cret, no sul savalon, e plui indenant si va e 
plui ur tocjarà tigmi dur, resisti, scombati, pra- 
tindi e fäsi furbos. E àn di restä rocs. 

Ma no rochéi! Ven a staj, е дп ancje di capi 
che no si pò jessi durs е testarz come mii là che 
nol covente. A son certis robis ch’al va ben tignu- 
dis cont e ätris che bisugne butä da bande; a 
son robis ch’al & dijust di di no e ätris che bisu- 
gne di di sì. Send, inpen di un popul vif, o de- 
ventin un museo e un simiteri, une robe muarte 
e ch'a vif a spesis dai muarz, cence ’nacuargisi che 
il mont al cjamine ancje in Friúl. 

Par chest jó mi permet di avodáus duc’ a san 
Roc, par ch'a us déti la fuarce e il sintiment di 
restà simpri rocs, cence par chest deventà rochéi! 

SETEMBAR 





Nüi di setembar 

intorteäz tal cil a sfiliadis lusintis. 
Tai pràz lis vîz ch’a tremin te bavesele 
e une faliscje di soreli... 


М.Р. 

1 Mi St. Egjdi 
2 7 St. Elpidi, St. Stiefin re d'Ongjarie 
3 Stis. Eufemie e compagnis, Dorotee, Tecle e Rasime, 
martaris d’Aquilee 
4 S Ste. Rosalie, St. Palaj 
+ 5 D XXIII. JENFRI ’L ÁN, St. Jordan 
6 L St. Albert, St. Umbert 
7 Ma Ste. Regjne, St. Anastás d'Aquilee 
'H 8 Mi Nadal de Madone, Nativitát di M. V. 
9 4 St. Siarz, St. Gorgon 
10 St. Niculau di Tolentin 
1 S St. Emilian ` 
+ 12 D XXIV. JENFRI 'L AN, Stm. Nom di Marie 
13 L St. Zuan Bocjedaur 
14 Ma Esaltazion de Ste. Crós 
15 Mi Madone dai Siet Dolórs 
16 i Sz. Corneli e Ciprian 
17 V St. Robert B., Lis stígmatis di St Francesc 
18 $ St, Josef di Cupertin 
m 19 D . JENFRI 'L AN, St. Genár 
20 L Ste. Cjàndide, St. Eustachi 
21 Ma St. Matieu apuestul e vang. 
22 Mi St. Maurizi, St. Tomás di Vilegnove 
23 J St. Lin pape e martar 
24 St. Pacific 
25 S Ste. Aurelie 
+ 26 D XXVI. JENFRI 'L AN, Sz. Cosme e Damian 
27 L St. Vicenz de Paulis, Sz. Cosme e Damian 
28 Ma St. Venceslau 
e Mi Sz. Micjél, Gabrél e Rafaél arcagnui 


= 


St. Jaroni dotôr 


5.1X.381 - Sinodi di Aquilee, sot la direzion di St. Ambrós di Milan е 
cun la presince di duc' | vescui de Alte Italie, de Panonie e de Dalmazie. 
3.1X.1516 - Al-nass ‘| udinás Francesc Robortel, grant scritör nostran e 
professör di gréc e di latin te Universität di Padue, che j à fat sù un 


monument, 

17.1X.1631 - Al-nass padre Marc d'Avian, bräf prediciadör capucin, sant om, 

= par vë judát, cun la paraule e cun esempli, a difindi Viene culntri 
urcs. 

21.1X.1692 - Al-mür a 70 agns il poete furlan Hermes di Colorät. 

29.1Х.1642 - Al-nass Zuan-Pieri Morel, gurizzan. Filosof une vore preseát, 

al-stamjá un coment impuartant su lis lez de Contàe di Gurizze. 

8.1X.1508 - Tal so cjiscjel di Tarcint al-nass Comell di Cjscjel-Frangipan, 

oratór, leterät e poete. 

"Та réit 'al plómba l'ültin scjap, vänt, 
ma il mont, svuarbát e sort, no'l jóut, no'l sint. 


G. F. 





L atom 


Cjamp, ort, prat e bràida "än fedät cun sudûr e fadia 
panólas e pòmas е raps a brentéi di folá. 

'A pousa la tièra laida tal clip. Furlania: 

un gràzias in córo pa vila; no domo porca! 


GF, 


204 








Setembar Il Strolic de anade 


Cil turchin sun dut il Fridl. 
Une spergotade di nêf su lis pichis des monz 
‘e mantignarà il biel timp e il seren. 


Grande sagre a Feagne pe 86° corse dai mus: 
la gare plui antighe, plui serie, plui oneste di 
dutis lis manifestazions sportìvis. 


I antimilitarisc’ a’ proponaràn che il vot di se- 
tembar al vegni declarät e fiestezät come zornade 
antimilitariste internazional, e che in ché dì si 
prei il Signór che si disfasin duc’ i esèrciz dal 
mont, e che règni la päs cence armis. 

La propueste di vivi cence sclopis ’e vignarà 
respinte e i antimilitarisc’ acusäz di vilipendio. 


A Rome, riprese de ativitàt pulitiche dopo il 
tire-mole di jugn e la polse di avost. I comunisc’ 
no saran riváz ancjmò al podé, ma a’ comandaran 
pardut. 

Il gnáf segretari de democrazie cristiane, elet 
dal congres dal partît, al tamesarà i dàtos che 
ancje lui, come duc’ chei altris prime di lui, al 
à dût dongje dopo vé interpelát i responsabii pe- 
riferics dal partît. Dopo tamesät, al riunirà duc’ 
1 siei parlamentàrs e ur disarà: « Dai miei contaz 
e des més informazions, al risulte che i dòdis mi- 
lions di democristians ch'a vòtin pe democrazie 
cristiane a’ van dacordo fra di lór; chei cb'a ba- 
rúfin di un cuntinuo ’o sês vualtris. Alore jo "o 

di pensät di tigni i democristians e di mandäus a 
cjase vualtris >. 

Nancje finit di fevelä ch’al varà il segretari, la 
barufe 'e deventarà gjeneräl. Ma e durará póc 
parceche la päs ’e tornarà al moment de votazion 
su la mozion findl ch'e risultarà aprovade a l'una- 
nimitát e ch'e sancirà, une volte par simpri, l'im- 
pen di dä il via a un precis program di discus- 
sions par prepará une bozze di propueste su la 
indilazionabil urgienzie di une radicál rigjene- 
razion dal partit, ch'e favorìssi un graduäl su- 
perament des curing, in mit di rivä a ufri 
ai eletörs l'autentiche, clare e unitarie flusumie 
de DC; cence, paraltri, discognossi e anulä lis di- 
ferenzis, ancje profondis, ch'a concörin, di trent’ 
dins indaür, a vivificá la indispensabil dialetiche 
interne dal grant partit. 


Il 20 di setembar, aniversari de cjapade di Ro- 
me, i liberái no metaran für il lôr solit, simpatic 
manifest zäl par ricuardä e solenizà il storic ave- 
niment. Aromai a’ saran cunvinzüs ancje lör che 
cjapá Rome al è stát un dai piés afárs. Оё, caso 
mai, si podarès fa fieste se si rivàs adore di libe- 
räsi, di Rome. Ma dulà buri für un che la cjapi 
e che la tegni! 


Si cambiará Tore: di legal in solar. Pecjät: Tout. 
che robe là ch’o jèrin plui indenant di duc’. 

Chest an ’e vignarà dade uficialmentri la rese 
di conz dai spardins faz cu l’ore artificiäl: in me- 
die, un franc e sessantecinc sentèsins par talian. 
La some no sarà grande, ma ’e dimostrarà cun ce 
impen che il guviär al sparagne su lis monadis. 

Setembar Ljendis dai miei paîs 


LA PURCITE D’AUR DI FEAGNE 

E” còntin che sul cjscjel 'e je sapulide une pur- 
cite d’àur cun dodis purcitùs ancje chéi d’àur. Une 
vorone di lôr е’ an lavorát dute la gnot par ciri. 
E no àn rigjavat nie. 


(P.C.) 


IL MANTIEL DE MADONE 

Su la stradute ch’e mene al cjscjel [la Ceconae, 
su par lì de colombere di Cecon] ’e je une Ma- 
done vecjone, е’ disin la plui vecje, bizantine, e 
la plui venerade parceche ’e je miracolose. 

E’ còntin che un an, la sabide di sere, lis fe- 
minis si radunavin sot il lumin de Madone a ri- 
саша un mantiel par Jë. Lavorant e’ cjacaravin 
(si capis, cemút si al di fâ a stà simpri cu la bo- 
cje sierade!), e” berghelavin e si dismenteavin di 
là a durmi. Cussì ’e passave la miezegnot e e’ 
scomenzave la domenie. 

Lis stelis e la lune e” riduzzavin, ma lis femi- 
nis no capivin nuje, tant e’ jerin infervoradis in 
tal lêr petegolèz. 

Vignüt il dì che il mantiel al è finît, lu ап por- 
tàt in glesie par mètilu a la Madone, ma il man- 
tiel nol stave-sú, al colave simpri! 

La Madone no voleve vë une röbe lavorade di 
fieste! 

(MARGARITE ASQUINE) 

MADONE DI TAVIELE 


Le Madone di Taviele ’a je une gleseute bes- 
sole in miez de campagne. Une volte lì al ere un 
paisut che si clamave Madrîs e al è stàt distrut 
di Atile flagjelum Dei. Dopo e’ àn fat Madrîs don- 
gje des culines dulä che al ere el cjscjel. Quan’che 
al è stàt Atile, e’ disevin che el sanc al coreve 
pes strades. 

Difür de glesie e’ son dös statuùtes a mieze 
vite: е’ erin doi remis ch'e vevin le cjasute lì don- 
gje che cumò ’e je dute derocade. 


(N. di Z.) 


colombere (anche colombär, torate, torisela, rondela) - torre di 
« corte rustica » caratteristica di antiche case dominicali. 


208 








Disen di un frut di Feagne 








Setembar Proverbis di dutelan 


Di setembar, in Friül, al & come di siarade: la 
biele siarade furlane fisse di sagris e di bielis com- 
paniis; cjantade dal Colorét, di Zorut, de Percu- 
de, di Chino Ermacora. Setembar tai cjamps: йе, 
pomis e panolis; tes cisis: cuàrgnui e nolis. 

Quant che il biel timp al fás maduri la robe 
adore, il vin, la polente, lis pomis a’ saràn cetant 
sauridis. 

Qualchi volte al capite ancje un setembar brut; 
e alore Diu nus vuardi, parceche setembar o al & 
biel biel, o al & brut brut: o £i splante für i puinz, 
O li suje ancje i torinz. 

Stant ai proverbis antics, di cheste stagjon, al 
ë тібг ch'al séi soreli. Difat: quan'che la ciale je 
cjante di setembri, cui ch'al a comprade blave 
al sta mäl a tornále a vendi: parceche la ricolte 
e' sarà bondante. 

Mancomäl che setembar nol à segrez ni sorpre- 
sis meteorologjchis. La prime zornade, fieste di 
san Egjdi, ti spie zà ce timp ch’al fasarà in dut 
il més: san Egjdi ti disarà ce colór che chist més 
varà. 

Nome tai ultins, setembar al è libar di mateà 
parceche al scugne ubidî a un altri proverbi che 
j comande di tignî pront un temporàl pal dì di 
san Michél: la montane di san Michèil no reste 
in ceil. 

Un fastili, di setembar, al & chel di comenzä 

a pensä di vendi i prodoz: vendju subit o spietä? 

Il cont Berto di Spilimberc, ancjmò dal 1540, 
al veve sugjerît: quando è abundantia, senza pen- 
sar altro, compra e quando è pretio, vendi. 

Ce che no si à mai di vendi al è il fen. Di fo- 
ragjo no 'nd'é mai vonde. A vendi fen, si com- 
pre miserie. E nancje cjamps no si à di vendi; an- 
zit, si 'nd'à di compränt. Al è miör comprà un 
cjamp par trente ducáz che nö vèndilu par tren- 
tesis. Miör stentà di cjase che di cjamps. Car- 
pagne tante che si pò viodi, cjase tante di stà a 
sotèt. 

Il contadin al А di impegnäsi cun dutis lis fuar- 
cis a comprà cjamps e impresc’. A’ son finîz i 
timps dal contadin tiràt. La sperienzie ’e ä mo- 
stràt che al à reson il proverbi: avár agricoltör 
nol è mai fat siör. 

Un altri che nol fasarà mai i bèz al è l’oselad6r 
che a san Matie (il 21 di setembar) al salte in 
pie. Il proverbi al è sigür di no sbaliá: cui ch'al 
matèe daür plume, nuje ingrume. Une volte, ma- 
gari, tant e tant... ucei a'nd'ere; a passàvin a cjaps 
su lis bressanis ch'a jérin come zardins su lis culi- 
nis. Ma ué!... In ché volte al vignive ancje il frét 
adore; 'e saltave für la buere alte e si siarave la 
stagjon: buere di cuarnàt, tai cjamps ce ch'al è 
fat al & fat. Lis gnoz e lis buinoris a’ deventävin 
frescjs, tant che si scugnive meti-sù vistiz pesanz: 
bregons di tele e melons, in setembar no son plui 
bòins. 

Quant ch’al capitave masse frét, si dave la col- 
pe a la lune. 

La lune di setembar — si pensave — ’e à un 
grant podé sul andament di dute la stagjon: a lu- 
ne setembrine, ogni lune s’inchine. 

Chei ch’a no jèrin dacordo a’ cuintribatèvin: 
Cui ch'al cjale la lune nol fås furtune. 


Si fas par mit di di 
Setembar: al comenze il campionät... 


La lungje paràlisi estive 'e je finide: cun uë, l'Ita- 
lie 'e torne a presentàsi cul balon in man. 

TRESEMANIS 


Famös cjazzadör al jere ancje Linto Coso. Al 
divorave spaleriis interis di ue; ur mangjave la mi- 
rinde ai contadins e ur scolave il merican ch'a ve- 
vin tal butàz platàt tes cìsis. Al tornave a cjase 
cu la sgöife de cjazzadorie plene colme di cudu- 
mars е CUZZUZ. 

x 

Di gno pari po no stin nancje a discori. Al jere 
un cjazzadór tant fin che i cjans a' lévin une volte 
sole cun lui. Se lu viodevin tal doman cu la sclope 
a' scjampavin tal cuzzo. E a chéi altris ur diseve: 
«Folcheustrai, ce véso tant di сора puoris béstiis!» 
Al é muart senze rimuars. 


* 


Bepo in Gjarmanie nol capive une robe. Cemüt 
che i fruz di asilo, cussì pitinins nancje cinc agn, 
a’ fevelavin todesc tant ben. Indula che jo, al di- 
seve, in dis agn ch’o soi culi, 'o sai dî juste ten tac. 


* 


Une dì ’o ti cjati une fantazzine che steve leint 
il gno ultin librut di puisîs Chest sium. J domandi 
s'e cognòs l’autòr. Mi rispuint: < `E mancjarés an- 
cje ché ». Alore j dîs ch’o soi jo. E je si meta ridi. 
« Nol po sei ver, siör, parcè che i poez a’ son 
duc’ muarz! » 
ALAN BRUSINI 

San Micj él Cuintriprédicjs 


Invessit di lei tanc’ strafanìz, bisugnares torná 
a cjapä in man il libri di Diu, ancje par capi un 
fregul di plui cemüt cb'a bol la robe. 

La Bibie, tal Gjenesi, a conte che Diu al veve 
metát l'omp tal sardin o paradis terestri par che 
lu vuardeas. Dopo il pecjät origjnäl, l'omp e la 
femine a jan scugnüt lassà dut e läsint ramingos 
pal mont a vuadagnäsi il pan in tune tiere ch'a 
butave dome spinis e baraz. A tignî di voli la 
jentrade dal sardin, Diu al metè san Micjél, un 
bocon di mostro, dut sflandorös come ch'a son i 
Arcagnui, cun tune spade che di lontan t'inceave 
e di vissin, po, Di’ nus vuardi! 

Jò o ai simpri sintüt a di che il Friál al è 
biel, ansit, e an dit ch'al è un cjantonut di paradis, 
alc come chel di Adam e Eve. Cenonè, ancje i Fur- 
lans e än un pecjät origindl o di fonde: chel di 
jessi masse bogns o stupiz o puars o di no vé nis- 
sun santul, e cussì e an scugnüt lá pal mont a 
vuadagnási la bocjade. 

Ancje lór a vevin un san Micjél, ansit une sdra- 
me di vuardeans, ch'a varessin vit di difindi fin 
tal ultin la tiere furlane: i pulitics. Ce ti anej fat, 
invessit, chei sarcandui? No dome e àn spalancät 
lis puartis ma e an gjavát ancje i cancars, in mit 
che duc’ a podessin jentrà tal sardin e fä ce da 
l'ostie ch'a volevin: mangjá, puartà vie, ruvinà, 
comandä e in plui cojonánus. E si à savüt di buine 

bande che sotvie ur à butát avonde ben il lor mit 
di fá la vuaite! 

Cussì cumò il Friál al è ruvinát. Un sardin 
plen di casermis e casermons séti in Cjargne séti 
te Basse. Duc' a jentrin e a jessin di parons e a 
pratindin, sore, di robánus ancje i práz e i boscs 
par podé vignî in vilegjature cassù. Tai ufisis no 
tu cjatis un furlan nancje par scomesse. A 'nd'è 
restáz ancimò cualchidun di cualchi bande: là 
ch'al è di lavora! 

Viodéso ce ch'al sucét cuant che i vuardeans e 
an la bocje sporcie di brume? Parceche mi par 
che i pulitics furlans a semein a san Micjél come 
che j semèe ché statue ch’a jan i fraris di Madone 
di Mont: un pipinot che duc’ a sbelein, ancje i 
canais. 

OTUBAR 





Il frutazzüt cu la cartele gnove 
e il music sgribicjät 

al jes di scuele e al svolge il cil. 
La siarade furlane j sa di lapis... 

Ste. Taresie dal Frutin Jesü, St. Remigj vesc. 

Sz. Agnui Custodis 

XXVII. JENFRI ’L AN, Ste. Cjändide, St. Cjändit 
St. Francesc d’Assisi 

St. Renät, St. Pläcit е comp. ms. 

St. Brunon 

La Madone dal Rosari 

St. Demetri 

St. Dionis 


XXVIII. JENFRI ’L AN, St. Denél, 
St. Francesc Borgja 
St. Firmin 
St. Serafin 
St. Eduart re 
St. Galist martar 
Ste. Taresie d’Avile 
St. Gjarart Majella, Ste. Edvigje 
St. Gjal vesc. e abät 
XXIX JENFRI ’L AN, St. Ignazi A. 
St. Luche vangelist 
Laure 


La Madone di Gracie 

XXX. TENFRI 'L AN, St. Gilbert 

St. Grispin 

St. Evarist martar 

Ste. Sabide, St. Florenz 

Sz. Simon e Tadeu apuestui 

Ste. Tecle 

Ste. Benvignude Bijane di Cividát 

XXXI. JENFRI ’L AN, St. Siarz, St. Volfanc 


12.X.1848 - La fuartece di Osóf si rint a l'Austrie daspó une lungje e glo- 
riose resistence, 

17.X.1797 - Cun la Раз di Cjampfuàrmit, Napoleon, deliberát il Friúl di 
Vignesie, jal vent a l'Austrie. 

30.X.1539 - Al-mür a 73 agns Rasim di Valvason, leterát e poete di valór 
27.X.1724 - Al-nass a St. Vit al Tiliment Jaroni de Renaldis, proféssór a 
Padue e autór de storie dai tre ultims secul dal Patriarcját d'Aquilee. 

La tièra stràca, migra, cència flat, 
'a scuìnt cun biéi colórs la veretát. 

Otubar Il Strolic de anade 


Buère basse par quasi dés setemanis adilunc 
‘e puartara frét cjanin jà pe planure e néf in mon- 
tagne. Lis fuèis, cuetis de zilugne, a’ colaran qua- 
si dutis insieme; [ajar al sujarà la blave e i vi- 
gnäi. Cjaps di ucei di pas, fis come niulis, si buta- 
ran tes bressanis e tai ròcui. Come al solit si po- 
darà cjapáju, mangjáju ma no copáju. 

Si viarzarà la cjazze; e miárs di cjazzadórs di- 
scjadenáz, in dós domenis, a’ fulminaran i fasans 
e i jéurs di alevament cb'a vévin moláz pós més 
prime; che anzit si pò dî che cjazzadórs e salvàdi 
si cognossevin come cristians; e lis pùaris beste- 
utis no s’al spietàvin un voltafaccia cussì. 


Lis grandis sagronis de stagjon: ches da l'Uni- 
tät, ches dai mus, ches dal pressùt, ches dai polez 
e’ saran finidis, e la int si prepararà a passä l’in- 
viär in cjase, tal clipùt, in pas. 

Chest mes achì, quasi nome pe none, ’e sarà 
restade la biele fieste de Madone dal Rosari. La 
none le à fate ogni an, di picinine in sù. E cussì 
ancje cheste siarade ’e puartarà, come simpri, un 
mazzet di gjorgjnis a la Madone e 'a prearà il 
Rosari: par duc’; che duc’ e’ an bisugne. 

E forsi — anzit, cence forsi — chel Rosari nus 
salvarà plui che nò il pachet di La Malfa. 


J 


La scuele 'e comenzarà il prin dal més, сепсе 
une zornade di ritart, parceche a' rivaran puntuals 

la circolär e il messagjo dal ministro. I professörs, 
invezzit, a’ rivaran dopo i Sanz e lis aulis a’ sa- 
ran prontis, cence fal, a Nadäl. 


A Passarian 'e vares vát di siaräsi la mostre 
dal Ricci; invezzit no si siararà ancjmò parceche 
visitadórs a 'n' sarà simpri di gnás e bisugnarä 
contentaju. 

E chi ret, bisugne di, ad alte vòs, la furtune, 
pal Fridl, di vé un Rizzi e un Passarian. Cun 
lör, il Friül al è deventät une regjon di interes ar- 
tistic mondial e al à savüt fäsi cognòssi in tune 
cornis e cun tun stil che nancje i todescs no lu 
batin. 

Cumò il nestri non e il nestri prestigjo a’ son 
tes mans di Rizzi se diorà!; parceche fin ch’a jerin 
tes mans dai pulitics furlans, nissun saveve nan- 
cje là ch’al jere il Friül; che anzit, i foresc’ a’ pen- 
savin ch'al fos in Italie; i talians, ch'al fos al 
estero. 

Se po ’e je vere ce ch'a dìsin: che in chest impen 
di rilancio de culture dal Friül e in cheste opare 
di scuviarte, salvauardie e valorizzazion dai te- 
sáurs de civiltát furlane ’e je sot la man di Miz- 
zau, ben, alore: che Diu j déi furtune. 


Al cressarà il presit de benzine e, zà ch'a sa- 
ran in vöre, a’ alzaran ancje chel dal zùcar. 

La int ’e fasarà notà che al è un pöc di timp. 
che i afärs dal petrolio e chei dal zùcar a’ van 
benon, e si sovegnarà dai finanziamenz dai pe- 
trolieri ai partiz. 

Par blocä la malignität sul nassi, bastarà ripeti 
ce che si à plui voltis dit e dimostrát: Sì, 'e je vere 
che i petrolieri e i zuccherieri е’ àn sovenzionät i 
partiz; ma plui cbe sovenzions a’ son stáz regái; 
e ju дп faz disinteressatamentri e сепсе nissune 
cuintripartide. Se po, i afárs dal petrolio e cbei 
dal zùcar a’ son láz ben, ché 'e je stade une cum- 
binazion. Tropis voltis si àjal di dilu! 

E alore, invezzit di criticá, si podarés adireture 
fa lá ben, cul sisteme dai petrolieri, ancje l'agri- 
culture, la scuele, la sanitát, la previdenze... Ba- 
starés cbe i contadins, i studenz, i maláz, i pen- 
sionáz si metèssin tal cjäf di sovenzioná disinte- 
ressatamentri i partiz. 

SCAIS 


Mi congratuli cun te: ’o di gust che ti àn fat 
sindic. Dopo dute ché miserie che tu às patît, do- 
po dut chel che tu às tribulät par tirà indenant 
la famee in chisc’ ùltins dins, cumò, finalmentri, 
tu podaräs metiti a puest! 


* 


Duc’ a disin che prufitant de mé cariche di sin- 
dic ’o äi robät i béz dal popul. Vi zuri che ta 
chistis sachetis nol è mai entràt un franc di furvìe. 

Vös dal popul: « Astu mitüt la mude gnove! » 


* 


Gildo e Romolo di Vilevicentine, une sere ch’al 
ploveve a selis e no podevin jessi de ostarie, si 
son tiráz sh une strissule che no us dis. 

Apene bonát di plovi si son dicidáz di lá a 
cjase. 

Ma, dopo chel slavaz, la strade 'e jere come 
une roie: l’aghe 'e rivave fintremai al zenoli. 

Gildo, il plui grant, si cjarià a sachemule Ro- 
molo, e vie. 

Ma, riváz a mieze strade, son colàz jù come 
doi sacs di patatis. 

Romolo si tirà su par prin e, strafont come 
ch’al jere, cu l’aghe che j spissulave für des orelis, 
al sentenzià cun calme: « Al jere di dîlu che dés 
balis, une parsore cheätre, no puédin stà sù >. 

Vico BRESSAN 

Otubar Ljendis dai miei paîs 


EL CJSCJEL DI CJAURIA’ 

Dal cjscjel di Cjaurià ’e partive une galarie 
ch’e rivave cui dis fin tun convent, cui fin tai 
soteranis dal cjscjel di Colorét. E dentri di che- 
ste galarie 'e je une purcite d'àur cui siei purci- 
tüs ch'e vuardie un grant tesoro di bés. 

(***) 


LA TORE 

E’ vuëlin di che fra culi e i siörs Orgnans lajü 
daür les rives di Darcjan si tiravin fra di lör. E’ 
son ancjemò les fusilieres parsörevie. E sot ’e je 
une galarie ch’e cumìniche cul cjscjel di Cjauriä. 

'E je une des primes cjases dal país, come un 
cjscjel fat in tal bosc. E’ erin simpri in vuere 
cui cjscjei vissins. Dentri, la torate ’e à les buses 
par tirà les frezzes e tal mùr ’e je une trombe cun 
curtìs dulà ch’e butavin-jù le int. 


(V.e G. M.) 


LES PIRONES 

Lavie de strade ch'e va di Majan a Feagne, di- 
sot de crosere di Camin, li dal puint de Baran- 
zone, une volte si viodeve fantasimes, e i sassins 
di strade e’ fermavin la int. Come ancje su le stra- 
de dal Cuär, par San Denél, ret les Pirones, dulà 

ch’e scomenze le strade par Darcjan. E’ erin i äins 
de pöre! 

Ma a les dis di gnot ’e sunave le cjampane di 
San Denél come une clamade е un cunfuart ра] 
viandant dibessöl. 


(***) 


trombe - propriam. canna, gola tra il fienile e la stalla sotto- 
stante, per farvi scendere il fieno; o dal granaio al portico 
od altra stanza a pian terreno, per il grano. 

Otubar | Proverbis di dutelan 


Ultins di setembar e otubar a’ jerin clamäz, une 
volte, mes di vendemis; o ancje nome vendemis. 
Sot vendemis al voleve di d’autun. E in chei timps, 
l'autun ’e jere une stagjon d'àur, plene di soreli 
e cjariade di prodoz. 

I nòbii dal Friùl, ch'a jèrin duc’ granc’ proprie- 
taris di terens, a’ sielzévin l'autun pe lôr vile- 
gjature tai país su lis culinis. Lá in vendemis al 
voleve di propit lä a vilegjä in culine. 

E ’a jere une vacance di princips: vivi tai cj- 
scjei e tes vilis, circondäz di boscs come fore- 
stis; jenträ tes cantinis plenis di bonodör di most; 
gjoldi i salúz dai colönos ch'a lèvin e a’ tornàvin 
cui tinàz di üe е cui cjärs incolmenäz di panolis. 

I parons si fermävin in campagne fin quant 
ch’al jere finît di cjapà-sù dut. La stagjon ’e veve 
di jéssi propit siarade prime di tornà in citàt. E 
la stagjon si podeve di siarade quant ch'a jèrin 
finidis ancje lis vendemis dai garofui di baraz. 
A’ restàvin, dopo, nome la vendeme des fueis e, 
plui tart, la vendeme des cjastinis. 

I prodoz di fonde a’ jèrin, duncje, ùe, panolis 
e cjastinis. 

Di dut chel ben di Diu, ai colònos a’ restàvin 
cagneris. Ma lör la butävin in ridi instes; o ch’a 
scugnìvin butäle in ridi. A’ disèvin: йе, cjastinis 
e panolis e che la miserie ’e vadi a nölis. Quant 
che si à vin, polente e cjastinis, la miserie no fäs 
pöre. 

E la miserie ’e vares fat ancjmò mancul pöre se 
il paron al ves cognossüt e tignüt in cont l'antic 
proverbi ch’al stabilive: öl forment al è dal paron, 
la blave dal colono. Invezzi i parons no lèvin 
Чайг dai proverbis, ma daür dai contraz. I colo- 
nos, rassegnàz, si consolàvin disint: La furtune 
dai pùars a’ son i comedons. E po al è dibant 
pissá cuintri ajar parceche il destin di ognun al 
è scrit: qualchi len al nas par indorà, qualchidun 
par bati il mus, qualchidun par fâ coronis. 

Magari cussi nò, il destin al jere deventàt ri- 
gorosamentri ereditari. Nissun nancje no si me- 
teve tal cjäf di scjampà de règule e di cambià stra- 
de. Cemüt? Si varés vüt di lá a scuele! E lá a 
scuele no si podeve; no si veve un carantan. E 
po il paron nol jere content. S'al nasave qualchi- 
dun cun ché gole, lu mandave a clamà. Alore sì, 
al tirave für ancje lui il proverbi par dimostrà che 
là a scuele al sarès stàt un sbaljo. Al pronunziave 
cun solenität: < Se si à vóe di vé un bon poltron, 
bisugne mandilu a scuele o a passon. E po — al 
zontave — ancje se un al rivàs, metémo, a cam- 
bia classe sociale ce varéssial fat? Al larès incuin- 
tri a delusions sigüris. Baste sinti il proverbi ce 
ch'al dis: ogni cambiade une brusade. E piés an- 
cjmó j tocjarés a chel ch'al rivàs adore di rimpi- 
nasi une vêre in sù te gjerarchie social, parceche: 
plui in alt si va e plui bot si cjape tal colà ». 

Il colono al scoltave a bocje viarte e fra di s& 
al pensave ch’al jere furtunät a vë un paron ch’al 
saveve tant e ch’al insegnave cussi ben ai siei co- 
lonos. 

Disen di un frut di Tarcint 
Proprietät Librarìe « La Chiocciola », Tarcint 








La scuele Cuintriprèdicis 


Cul prin dì a tache (o a vares di tacá) la scuele. 
I canais, compagnäz des maris, si presentin duc’ 
emosionäz tal curtif de scuele. A jè la prime sor- 
nade, inpuartantissime, parceche a dà l'intono a 
dute l'anade. 

Par chest la maestre a cir di no sfadiä masse 
ches animutis delicadis, ancjmò rusinidis par vie 
des vacancis. Cu la gnove pedagogje, pe prime di 
al baste fd l'apel. 

La seconde sornade a si sistemin i bancs e la 
maestre a spieghe l'impuartance de istrusion, in- 
tant che i fruz a matein. La tierce di o al cole di 
joibe о a fasin sciopero. A covente un sclip di ri- 
pòs! La quarte dì al è san Francesc e nissun ca- 
tolic a si permetares di fäj un dituart a di un 
sant cussi grant mandant so fi a scuele! 

E cussì la scuele a va indenant (si fas par mát 
di di) fint ’e fin di otubar, cuant ch'a vegnin 
cinc dis di tirä il flat. E a no son sornadis stras- 
sadis: al & di just visäsi dai Sanz e dai muarz e 
nancje no si pò dismenteä la vitorie dal cuatri di 
novembar. 

Podopo i frutins a tornin a scuele. Prime sor- 
prese: gambiade maestre. Ché di prime a jè lade 
in ripös, fint a Nadäl, cuant ch’a torne par no 
piardi i dis des feriis. Par intant, a jè la suplente, 
ch'a cir biadine, di fâ indifarent di cheätre, ancje 
se i fruz a finissin cul no capi redensie... 

Ma no vin di avilisi par chest. In cualchi puest 

a va cetant piés. A son país, jà pes Africhis, che 
i canais no san nè lei nè scrivi. A scuegnin lá in- 
denant par 'speriense, cu la lune, lis stelis, lis plan- 
tis, i nemái come che ап viodát o sintüt, ma no 
par vé inparát de maestre! E i nestris vons, ch'a 
rivavin dome fint ’e tierce e ai problemas cun 
dis operasions? E po', voléso meti il sisteme di 
cumo cun chel di une volte? 

Une volte chei biadaz di maestris a ti fasevin 
fä dome astis e silabis e numars e tabelinis e fin- 
tremai a Nadál nuje scrivi; сито, invessit, cul si- 
steme « globál », si fás dut cui colors e cui pipins 
e i fruz a scomencin a scrivi Zà de prime setemane. 
No san ce cb'a scrivin, ma nol impuarte: a cres- 
saran cul timp, gradualmentri. Sì, parceche la scue- 
le di cumò a jè « global > e < graduál >. In pe- 
raulis mancul gramaticäls, i fruz a imparin di dut 
сепсе capi nuje e a van indenant a scjalins. Natu- 
ralmentri di rive jü. 

BUERIAS 


Mi ricuardi das cjastinas di quant chi eri frut. 
Sul fogolär di cjasa nestra, pöra me mari, par fä 
contenz nö fruz, a tirava für la fressoria, ch’a ve- 
va tantas busutas sul fons. Боро vë fat una pizula 
ferida cun tun curtissut, las cjastinas vignivin bu- 
tadas dentri ta fressoria, e rustidas sul füc a man- 
davin, un profüm ch’al invidava a mangjalas. Las 
mastiavin cun buina voia, specie la sera, dopo ce- 
na, prin di lä a durmi: si beveva un got di chel 
bon dongia la flama, o il biel borez, ch’al scjal- 
dava tanche una stuia. 

No ardeva incjmò la lüs a eletric quant chi eri 
pizzul, ma si veva il lusör a petrolio. Si movevin 
sui mürs dal fogolär las ombras das cjadreas e das 
personäs, secont il moviment das flamas. 

Si contavin storiutas, flabas, e lejendas di vis 
e di muàrz. 

Jo ricuardi, una vora ben, tre personas ch’a 
vendevin buèrias (las ciastinas rustidas ta fresso- 
ria): la Majana, vecja e secja; la Roseana, ch’a 
vendeva ancja coläz e vuèz di strezza, sassètos, 
narànz e fis di barili, e po’ Cjändit, ch’al era cen- 
cia una gjamba e al cjaminava cun tuna cruchia. 

La Majana a rustiva las cjastinas nomo di do- 
menia, sot la lozza dal Cumòn: nissun badava se 
il fun al faseva deventà scúr il sofit da lozza! 

La vecja Majana a alzava la granda fressoria 
par voltà las cjastinas, e tre o quatri a lävin par 
tiera, e la mularia a era pronta a cjapalas su e a 

cori via, intant che la biada femina a ur vosava 
daür. 

La Roseana no stava in pais, е a era amia di 
Mariana dall’AUR, ch’a vendeva e a comprava 
rucjnis, anei, cjadenutis, pas fameas; viazzava sim- 
pri сип incontros, su carëtas e caretins, da un palis 
a di chel atri. 

La Roseana a veva la so buteguta in plazza e 
la canaia a veva riguärt di je: il so comercio al 
era plui serio, e plui in grant, cun limöns, bagjgjs, 
carobulas, Cjändit, biat om, seben miez impotent, 
al lava a tira jù fuea di olm, d’estät, par fà frint 
pai purcìz; po’, d’autun e d’unvièr, al stava a ven- 
di buèrias e luvìns su la beorcja; al mastiava qual- 
chi cjastina e al cjantava. Al cjantava ancja quant 
ch’al tirava jù la frint dai olms. 

< Dove ande, dove ande, Cjändit?...» aj dis 
una di, a buinora, un ufiziäl. Cjändit a j rispuint: 
« Vado a travagliär su l’àrbolo >. 

Cjändit al dava cinc cjästinas par un sentesin, 
vincjecinc par un carantän. 

Lui al durmiva sui tobläz e tas stälas. Una gnot 
al à cjapät füc il fienil, e il pór om al à scugnüt 
butäsi jü pa tromba par nó muri brusät, о scja- 
fojät pal fum. Al è po’ muart, in timp de invasion 
dal 1918, di fan е di frêt in tuna stala. 

Cumò, nissún, al vent plui buèrias tal gno país. 


TONI FALESCHIN 

NOVEMBAR 





Tal setiz des boris, sul fogolär, 

o vin mitât ne grampe di cjastinis 
a morestàsi, e tai seglòz di ram 
l’aghe pai muarz... 

М.Р. 

+ 1 L (FIESTE DI DUC) I SANZ 
2 Ma (Memorie di duc') i Muarz 
3 Mi Ste. Silvie, St. Just m. 
4 J St. Carli Borromeo, Arcivescul di Milan e 
Abát di Muez ` 
» NESE: са е Lisebete 
6 S St. Lenar 
+ 7 D XXXII. “JENFRI 'L AN, St. Ernest, St. Prosdòcim 
8 L I Sanz 40 Martars, Sz. Quatri Incoronáz 
9 Ma St. Oreste, St. Teodór 
10 Mi St. Leon I. pape 
Hi 11 J St. Martin di Tours, pape 
12 V St. Josafat vescul 
13 S St. Diego 
14 D XXXIII. JENFRI 'L AN, St. Clementin St. Josafat 
15 L St. Albert di Cologne, il "Grant 
16 Ma Ste. Gjeltrude vergine 
17 Mi Ste. Lisebete, Regine d’Ongjarie 
18 J St. Odon 
19 V Ste. Matilde, Ste. Lisebete 
20 S St. Otavi, St. Feliz 
+ 21 D CRIST RE, La Madone de Salüt, St. Maur 
22 L Ste. Cecilie vergine 
23 Ma St. Clement 
24 Mi Ste. Firmine 
25 J Ste. Catarine d'Alcántare vergine e märtare 
26 V St. Lenart di Pt. Maurizi 
27 S St. Valarian vescul d’Aquilee 
Hi 28 р I. DI AVENT, I Sanz Маан d’Aquilee 


St. Saturnin 
FH 30 Ma St. Andrée apuestul 


2.X1.1975 - Al-mür, a Ostie di Rome, Pier-Pauli Pasolini, poete, scritor e 
senegjadór cetant Innomenät. Cun (e Academiuta di lenga Furlana =. im- 
plantade a Versute di Cjasarse dal 1945 j à mosträt al Friül la strade de 
moderne puisie. 

3.X1.1918 - Armistizi a Vile Giusti tra l'Italie e l'Austrie-Ongjarie: | soldäz 
talians e-son bielzà a Udin, a Trent e a Triest. 

4.X1.1918 - Si ricuarde la fin de prime Grande Vuere e i centenárs di 
miärs di muarz che à produsüt par dibant. 

8.X1.1691 - A Vil' di Miez d'Incjaroj al-nass Jacum Linuss, om ch'al-à ben 
mertät par vë inviade in Cjargne e in dut il Friül l'industrie de tele. La 
fabriche ch'al-implantà a Tumiez e-durà fin dal 1818. 

11.X1.1509 - Nassite di Jull Savorgnan di Osóf, governadór di Zare, Corfù, 
Cipri e des fuartecis venezianis di Candie. Architet militär tra i plui sti- 
mäz dal so timp. 

u .1789 - Al-nass Il prof. ab. Jacum Pirone, autór dal vocabolari furlan: 
talian. 

'Us impijn, defònz, nesti soréli, 
denàn' da cróus, di cir, il cesendéli. 

Novembar Il Strolic de anade 


Seben ch’o sin ai Sanz, nuje plovisine ni siroc, 
ma soreli limpit e cjalt come a Madone di se- 
tembar. 

Duc’ i furlans — e une vöre di, emigranz a’ 
tornaran a cjase di pueste — a’ ricuardaran i lòt 
muarz cunsumäz di lavör achi e pal mont, o mas- 
| sacráz tes ueris. E in ché dì, dut il Friñl cui siei 
vis e cui siei muarz, adunät in tes cjasis vecjs e 
in tes glesiis antighis che i vons e’ an fatis-sù e 
lassadis, al sarà une tiare come un pais sól e un 
popul come une famèe. 

In putrós simitieris si prearà par furlan, e al 
pararà che i viei, cb'a no son plui, a’ véin di ri- 
spuindi te lenghe di simpri, come di vis, su la 
corone dal rosari fate in tai ramaz dal bos e in 
tes lidris dal zàmar. 


Podopo 'e vignarà la fieste de vitorie e zornade 
de lis forze armate. A’ saltaran für a predicjä e 
scrivi manifesc’ duc’ i plui granc” patreoz, mas- 
sime i sindics e i presidenz di alc. 

L’onorevul Visiere al proponarà di obleä par 
lez duc i talians a meti für la bandiere te gloriose 
zornade de vitorie dal quatri novembar. 

L’onorevul Fisco, in polemiche cun Visière, al 
fasarà osserva che pais une vóre plui granc e 
impuartanz dal nestri, ch’e дп vinzät dutis lis ue- 
ris, no fiestèzin vitoriis; e nó, invezzi, che púr 
qualchi batoste la vin ciapade — e ancjmö dibant, 

che si podeve sparagnále — 'o sin restáz quasi 
dibessoi a fä fiestis. « Ma jo — al cuntinuarà Fi- | 
sco — no intint di proibi ai patreoz di mostrà 
il lör patriotisim; se no puèdin stà te piel a fuar- 
ce di amór di patrie, ur sugjeris di fálu viodi a 
duc’ tune maniere gnove, discrete, ma concrete: 
invezzi di mèti für sul balcon la bandiere, jo 'o 
propon ch'a picjn su l'aste la denùncie dai rèdiz: li 
si podarà propit pesá la cjórie di patriotisim dai 
granc' patreoz >. 

La propueste 'e colarà tun zito di tajá a fetis. 
Nissun rispuindarà. Nome l'onorevul Gjuliotti, cu 
la só vene di umorist al sblocarà la situazion cun 
tune batude: che lui e, al crót, duc’ i patreoz, no 
varessin nissune dificultät a acetä la propueste, ma 
che no puèdin fa di mancul di fá notá che il qua- 
tri novembar al cole tune stagjon che al pláf qua- 
si simpri e che no si podarès picjá la denuncie dai 
rédiz te ploe. 

Il parlament intir al batara lis mans e Gjuliotti 
al vignarà nomenát a l'unanimitát capo-grup dai 
patreoz dal tricolór. 

Podopo al cjaparà la peraule l’onorevul Pacj- 
fico; e lis sês cunsiderazions e lis sós propuestis 
‘a’ saran une vóre insiliósis e a’ metaran in dificul- 
tät i granc’ teólogos, sévial glesiastics, sévial pu- 
litics. : 

« Lis vuèris — al disarà l'onorevul Pacifico — 
si fàsin violant il quint comandament: Non am- 
mazzare. Cui che plui al cope, plui al vinz. Bon. 
Fasìn, alore, di cumò indenant — al cuntinuarà 
l’onorevul — un tipo di uere moderne; cambiin 

pecjät: invezzi di lá cuintri il quint comandament, 
anin cuintri il secont ch’al proibìs di nomenä il 
nome di Dio invano: l'esercit ch'al blestemarà 
di plui al vinzarà la uere. I capelans militàrs? 
Nol è un problem. Chei a’ podarèssin restà. Co 
a’ van a viodi a copá e no disin nuje, a’ puèdin 
ancje là a sinti a blestemä. Anzit, a’ podarèssin fà 
di gjurie. E se la Glesie si sgrisulàs a sinti a fe- 
velä di une uere cussì, magari! E se proibìs ai 
cristians di partecipà — e ch'al sucèdi ce ch'al 
il —, magari! Dopo mai che si spere che si sgri- 
sili ancje per ueris di cumo, e si sta a spietà ch'e 
proibissi ai cristians di lá a fális. 

L'onorevul Pacjfico al scugnarà fermà chi il so 
discors, parceche achì ret al vignarà denunciät par 
cinc vilipèndios: de patrie, de religjon, dal eser- 
cit, dai capelans militàrs, de industrie des armis. 

'E disarà ben di lui nome Mariane Viole, la 
püare vecje ch’e à piardüt il so fi — zòvin di vin- 
cjedoi dins — te uere dal quindis, e che di ses- 
sant'dins in ca, ogni an, e distürbe dutis lis zere- 
moniis dal quatri novembar dal so pais: ’e va de- 
nant il cortèo e ’a comence a berghelä che so fi 
al valeve plui di Trent e di Triest. 





Tantis cjastinis; ma 'e mancjarà la int a cjapá- 
lis sù e cussì, in place, a’ costaran un völi dal 
сј]. 

AI SANZ 


Cjampanis te lune grande e clipe. 
E tal cil 

i vôi dai Sanz su la tiare 

come une rosade. 


ALAN BRUSINI 

Novembar Ljendis dai miei paîs 


LE CULINE DAL PARADIS 

Quasi für di Rivis "a è une culine clamade il 
Paradis. Parsöre di cheste culine ’a sta le nestre 
glesie: i nestris vecjos àn volüt meti lì parsòre 
le glesie par ricuardà i agnulùs ch’a lavin alì a 
cjantà e a bala par fà content il Signór. Parsóre 
di ché culine ’a si viöt dut il paîs. 

Le strade maestre 'a passe juste dapît da culine: 
di une bande ’a puarte a Feagne e di chealtre 
bande ’a è une pizzule stradele ch’a puarte lassù 
di Pantan. 

Une biele zornade di mai, a binore, prime ch’al 
nassi il soreli, su cheste culinute a’ lavin a bala 
i agnulùs dal Paradîs: dulà ch’a poavin i lör pi- 
dùs a’ nassevin lis rosutis. Quan’che, stracs, a’ 
sfladassavin, il lêr flat si trasformave in chel aja- 
rùt che si sint in tal més di mai: e chel ajarùt al 
faseve movi chés rosutes di mil colörs. 


(М. В.) 


LAS CJAMPANES D’AUR 
DI SAN MARTIN 

Prime di rivä a San Martin ’a & une pizzule 
rive. San Martin al è in tune biele posission. A’ 
son dés glesies: in tune a’ disin messe qualchivol- 
| te e ta chealtre a’ son i Sans di Rucic е al è an- 
cje el simiteri. 

Stant tal simiteri si viöt dute la campagne ch’a 

lüs, si viöt i pais, glesies e cjscjei, ch@s bieles cu- 
linutes cun tanc’ morärs e tantes röses bieles... 

Li a San Martin a’ son cinc-sis cjasutes, une ca 
une là dutes distacades. La glesie 'a samëe la mari 
ch'a è la pui alte e las cjases a’ samèin fies ch'a 
son pui picinines. 

Me pari mi а dite cheatre di che sot dal altär 
da glesie di San Martin e’ ап cjatät tre cjampanes 
daur; e ta culine dongje da glesie "a è une grande 
galerie e dentri a’ son scheletros che une volte a’ 
seravin i cristians dentri, e li a’ murivin cence 
viodi lör mari e lör pari. 

(М. М.) 


IL MIRACUL DI SAN VINICO 


Li de тё cjase, sul Cuär, dongje dal puint, al 
ere un santuari dai fraris di San Vinico cun tune 
biele piture. Dopo al ere un mulin. 

Une di San Vinico al stave disint messe e quan’ 
ch’al stave consacrant a’ viodin a alzäsi la parti- 
cule inluminade e a’ viödin dentri i agnui, il Si- 
gnör in crös, San Vinico e San Francesc. E cus- 
si e’ ап costruide la cjase е ап fate la piture a 
ricuart dal miracul ch’e je inmö biele parceche 
quan’che al ere inmò il mûr fresc, il colór al è 
stät rinfrescjät cul sanc di une bestie. 

La particule ’a jè stade metude a Udin in ta 
cùpule dal Vescul. 

Almancul la contin cussì. 


(A.M.) 


cúpule - propriam. cupola; ma qui coppa, calice, reliquiario. 

IE CJ AN Lis favulis dal Pup 


Une volte un cjan al pensä: il paron mi ten, 
mi dà di mangjà e mi ül ben par che lu difindi. 
Ma nö par che lu difindi di chei altris cjans: par 
che lu salvi di chei altris omps. 

< Mah..., sperìn che i omps a’ véin di mejorà — 
'e disé fra di sè la bestie — e di diventä cristians 
almancul come i cjans ». 

Disen di un frut di Tarcint 
Proprietät Librarie < La Chiocciola s, Tarcint 








Novembar Proverbis di dutelan 


Apene che si dis novembar, il pinsir al cör su- 
bit ai muarz; a la lör zornade, che si ju ricuar- 
de cun afiet e cun devozion. Dai muarz si fevele 
simpri ben. Nancje no esistin, in Friül, müz di 
di ch'a tèntin di ironizzà sul destin dai omps. Al 
massimo si fevele cun tune vene di rassegnade ma- 
luserie: Ogni ore ch’e passe par simpri nus las- 
se. Ogni dì ven gnot. La zornade, cul so cricà dì 
e il so amont, ’e je la figure de vite dal omp. 
Alore, se chel al è il destin di duc’, bisugne rasse- 
gnàsi e no avilîsi. Ancje il flör al devente fen. 

Lamentási nancje quant che lis robis al pár ch’a 
vàdin dutis par traviars; stant al proverbi, ’e pò 
jessi adiriture une fortune; parceche: quant che 
si sta ben dal dut, si mûr. E alore: tasê; e senò: 
rabiäsi o disperäsi. 

Visinsi dal esempli dai nestris vecjos che no si 
son në rabiäz në disperäz. 

Ma no covente nancje fä chestis racomanda- 
zions, in Friül. I] ricuart dai vons che пиз An las- 
sät al dure simpri, in dutis lis cjasis. La zornade 
dedicade a lör ’e je vivude come une fieste de fa- 
mëe, parceche in ché dì, duc’, chei ch'a son vi- 
vüz e chei ch’a vivin, a’ törnin a riunisi insieme. 
La sere dal doi di novembar si prepare in cusine, 
i cjaldirs plens di aghe frescje pai muarz che, in 
ché gnot, a’ tornaran ognun te sò cjase. A’ sbris- 
saran, te fumate, fin ta l’arie (come ch’e à scrit 
Marie Forte); a’ cjarinarän i impresc’ che, di vis, 

e’ ап dopräz; a’ jentrarän lizers tai fogolars, a’ 
viodarän i cjaldirs di aghe frescje e a’ saran con- 
tenz di no jessi stäz dismenteäz. E, cul lör lengaz 
ch’al ven di la dal timp, a’ fevelarän a chei ch'a 


savaran scoltäju: 


'O vin viodüt insieme 

cuelinis e pais; 

insieme fevelät, 

bevüt un got di amis, 

di fradis, ta ches seris che tant biel 
al jere jéssi insieme. 

Nus pläs di stä cun cui vin cognossüt, 
nö 'o sin simpri chei 

e simpri ‘o vignarin in ogni lic 
cun vualtris t6r dal füc ch’o fevelais. 
Insieme "o vivarin. 


Cussi Lelo Cjanton al à sintüt e trascrit lis pe- 
raulis dai muarz ch’a törnin tes lör cjasis, il di 
de lör fieste. 

Ma i furlans no si visin nome dai vons de fa- 
mèe; a’ ricuàrdin ancje cun afiet i böins per- 
sonagjos foresc’ ch’e An lassät, tai paîs là ch’a son 
passäz, il ricuart dal lör cúr di fruz е il bonodör 
di dute la lör vite fate di zornadis gjubials. 

Tai borcs su lis culinis, duc a’ ricuärdin Agnul, 
il vecjo poete montanär che al vignive de Cjar- 
gne, a Nadäl, par cjatä lis fameis dai amis, tai 
pais dal Friül. 

Quant ch’al rivave, al saludave duc’ cun tun 
inchin e muse da ridi. Si sentave sul cjadreon 
dal nono, daür il cjavedäl: propit di face i fruz. 

Di sot de manteline, dal taschepan, al tirave für 
lis pignis coloradis e i ärbui di Nadäl intajäz tal 
frässin e pituräz di vert e di blanc. E dopo, al 
contave. Al diseve puislis antighis come salmos, 
e al faseve vivi figùris ch'a creàvin un mont ’ma- 
gät e biel. E i fruz j lèvin daür come tun sium: 
a’ viodèvin lì i paîs dal nord, là che la néf ’e ta- 
pone i pez, e là che i lófs trisc' a? muèrin scja- 
fojäz tal bosc; là che si cjàtin bäitis cussì bielis 
ch’a semèin cjasutis di pipìnis; là che i omps a’ son 
böins e contenz e là che i poetis a’ regàlin àrbui 
di Nadal ai àgnui. 

Qualchidun si smaraveave di Agnul ch’al vi- 
veve cussì, cun nuje, lant atör pai paîs a cjatä lis 
fameis dai amîs, e a contà. 

Ma Agnul al usave a di: Par vivi al covente 
póc; po al zontave: E par muri, nuje. 

E quant che nol tornà plui, duc’ a’ continua- 
rin a ricuardälu. Al è deventàt un dai muarz di 
dutis lis fameis che lu àn cognossut. 

E insieme cul so ricuart al è restàt il so sapient 
e seren proverbi: Par vivi al covente pöc, par mu- 
ri, nuje. 


Si fäs par müt di di 


AI è dut pront par meti in galere i mafiòs di Pa- 
lermo: al mancje nome il < visto > de mafie. 

TRESEMANIS 


Co j disevin a Tinut di no spindi, di limitäsi 
tes spesis, lui al rispuindeve: « 'O puès spindi jo, 
tant, plui pùar di cussì no deventi! » 


* 


'O cognòs un отр ch'al à nome un difiet: al 
pratint di no vint nissun. 


* 


I politicanz nus tegnin par personis inteligjen- 
tis nome al pat cb'o la pensèdin come lór. 


* 


Une volte a’ disevin che lis feminis a’ resonin 
cul utero. Uè un grun di omps a’ resonin cul ute- 
ro des feminis. 


* 


Ognun al dîs che la int no resone. E ognun al 
fäs part de int. Cemüt la metino? 


* 


A Fulvio, tal ’22, i carabinîrs j àn dät la mul- 
te a Udin parceche, te machine, al jere « sprov- 


visto de ciaro drìo ». 
ALAN BRUSINI 

I Sanz Cuintriprédicjs 


I Sanz a son amis di Diu, i nestris protetors, 
i nestris fradis che a son 2a láz lavie di là. A son 
in Paradis 

Ma no son migo duc’ compagns! A ’nd’é Sanz 
di serie A, ch’a jan dirit di lä ator cul neon ator 
de cöce e di vé un litrat o une statue e un cjanton 
dut par lör in glesie, e Sanz di serie B, ch’a son 
Sanz compagn di chei ätris ma che no än dirit a 
nuje, nancje a une cjandele. Dome al Paradis. 

Tros a ’nd’ese, di Sanz, lassù? 

Jo, par di la veretät, no ju ai contäz, ma, stant 
a ce ch'al à viodüt san Žuan te Apocalisse (Apoc. 
7,4-9) a ’nd’è une sglavinade, tanc’ che no si ri- 
ve nancje a contäju, di ogni gjarnassie, lenghe, di 
ogni part di mont. E duc a son in gjonde 
parceche a son riváz a cjase, a viodi tantis bielis 
robis e a gjoldi Diu par in secula. Jò о calcoli 
ch'a ’nd’é, in Paradis, plui int ancjmo di ché ch'a 
si ere dade dongje a Udin pal Congres eucaristic 
di cuatri agn indaür. 

Chest a nus confuarte unevore, parceche o va- 
rin un trop ancje di Sanz furlans, ansit О soi si- 
gur che i Furlans a saran duc’ in prime rie, an- 
cje se cuant ch'a erin in chest mont a jan tirät 
jà cualchi croste. Parceche lavie lis robis a saran 
plui justis che no cavie. 

E parcè po no duc’ i Sanz ch'a son in Cil a 
jan il dirit di lä ator cul lusorut ancje cajù? Be- 
nedez, ancje achì a jè cuistion di bez! Un al pò 

jessi Sant tant ch’al vül ma se il pape no lu dis 
al reste cu la bocje sute. E il pape nol fäs sant 
nissun s'a nol cjate cualchidun ch’al sburte il cja- 
ruč de canonisasion e purtrop al è un cjaru ch'al 
va come duc’ chei ätris: bisugne ongilu, e si sa 
cun ce! 

Cence fevelä, po, des cuistions pulitichis. Po- 
deis dome crodi se i Triestins j permetin al pape 
di fâ un Sant furlan! 

Ma alore, no ’n’ vino propit nissun di chei cul 
feralut? Nancje un, magari cussì no! Ansit, a ’ndi 
vin un, San Baltram, ma lu à fat Sant pre Checo 
Placerean e no savin se lavie di là a valin ancje i 
timbros di Montenars! 

DICEMBAR 





Su la néf talpinade dal sagrät 
il pas de int nol zoche, 

e il berlarili che nus rive 

al nül di frët е di madins... 

St. Eligj 

St. Cromazi, Vescul d’Aquilee 
St. Francesc Saveri 

Ste. Bàrbure v. m. 


II. DI AVENT, St. Dalmazi 

St. Niculau di Bari, vesc. 

St. Ambrös, Arcivescul di Milan e dotör 
L'INMACOLADE CONCEZION 

Ste. Valerie 

La Madone di Laurét, St. Melchíade 

St. Damás pape 


III. DI AVENT, Ste. Amalie 
Ste. Luzie 

ot. Pompeu 

St. Massimi 

Ste. Adelaide 

St. Lazar ressussitát 

St. Grazian 


IV. DI AVENT, St. Dario, Ste. Sabine 

St. Liberát, St. Zuan Marinon 

St. Pieri Canis, St. Tomás ap. 

St. Rem 

Ste. Vitorie 

Ste. Tiarcilie, Ste 

NADAL DI NESTRT SIGNOR JESUS-CRIST 


LA SACRE FAMEE, St. Stiefin prim martar 
St. Zuan ap. e vangelist, Ste. Famee 

I Sanz Innocenz 

St. Dävit re, St. Tomás vesc. e m. 

Ste. Anastasie m. | 

St. Silvestri pape, ultimedí dal an 


12.X11.1538 - Zuan de Sachis, dit il Pordenon, pitör artist di estro e grant 


valör, dopo | 
rà a Ferare, lá che lu à clamât il Duche Ercul II 
27.X11.1972 - Al-nass a Lonzan, tal Cuei, Pieri Sen d poete nostran plui 


popolär. 


granc' afrescs di Cremone e Plasence, jr -scomence a pitu- 

Ti fasin sägra sciörs di ògni colör 
e Tu, ta grèpia vuéida, pór Signór! 


L'unvièr 


Svintá pa boschèta. Nulásci. ’Si nása la néif. 

'A ven, taponänt bon e trist cu la còltra di gläcia. 
Un miss e una vàcja ’bandònin il Frut ta traséif, 
e l'òm, prin ch'a tòrni la vièrta, Ли picja e Ли mäcia! 


G. E. 

Dicembar Il Strolic de anade 


Ai prins dal mes, grandis neveadis su lis mon- 
tagnis; podopo al nevearà ancje sui cuei e forsi su 
dute la planure. E alore il Fridl, te néf, cu lis 
cjasis plenis dal calör di füc di lens, al deven- 
tarà un paîs di presepio, un pais di Nadäl. 
Ma pös si fermaran a gjoldi la sugjestion e la pui- 
sie dal unviár furlan. A Nadäl, bisugne lavorä an- 
cimò di plui: cori a comprá, a regalà, a fa augù- 
rios; a meti-sù lis pardut, di duc’ i colórs: su pai 
balcons, su pai pins, su pai puartons, tai auto- 
mòbii: come i salvadis ch'a si picjn intór colànis 
di rincins, di classùz, di spielis, di coräis; e no 
san che plui a’ lùsin e plui salvadis a’ son. 

I fruz, invezzit, no spietaran Nadal. Chei а 
volaran jéssi contentàz a sante Lùzie. E al è fa- 
cil, ué, contentà i fruz: baste compräur dut ce 
ch'a vuèlin. Cun di plui i fruz a’ son organizzáz; 
e” дп imparade la programazion: a’ prepàrin le- 
lenco dai regái come і пиріг. Sante Lüzie ’e à no- 
me di consultälu, cjapá note e spesseä a ubidi. 


Sul front pulìtic, anticipazions di grandis nu- 
vitàz: i socialisc a’ decidaran di riunificási, i de- 
mocristians di dividisi. 

Il guviär al domandarà ai sindacáz il plasé che 
lu làssin sù almancul fin a prindalan. 

In regjon `e comenzará a scupid une crist; ma 
nö par stupidez: par questions di principi. E il 

principi al sara che chei ch’a son für dal comant 
e’ an spietät il lör turno plui a lunc di chel ch’a 
jerin dacordo. E alore, crisi. 

Ma i aspiranz a la poltrone no varan nuje di 
fa, parceche al sarà clár che la Giunte al podé no 
varà mai lavorät cussì fis: vot zornadis di stùdis 
pal rilancio de agricolture, vot dîs pe riprese dal 
artigjanato, quatri dis pe ristruturazion dal turi- 
smo, tre dis pe istruzion professionäl, une con- 
sulte pe emigrazion, une relazion pe scuele mater- 
ne, taulis tarondis pes märcis lungjs non competi- 
tivis, cenis di lavór pes sagris, ipötesis di lavór 
pal tempo libero..., #re discors pa l’universität... 
Cence contd il lavór ministratif acelerát: paja- 
menz su la brücje di duc’ i contribüz aretráz. 

Elezions in viste, dacordo; ma ché ’e sarà une 
pure cumbinazion! 

Là che la Gjunte, però, 'e fasarà une figurone 
‘e sarà su lis servitüz militàrs. Li ret ’e podarà 
anunciä che lis servitüz a’ son quasi abolidis dal 
dut. E pazienze nome abolidis: a’ son adireture 
sostituidis cun cantîrs di lavör di une grande 
aziende cb'e è sielt propit il Friül pai siei impo- 
nenz progjez: ANAS. 

No si sa di ce tipo di lavòrs che si trate, ma 
si prossume ch'a saran oparis grandiosis parceche 
il Friül al è ormai plen di «barachis e di cantirs 
ANAS: su la Tör, sul Tiliment, a Buri, a Reane, 
in Cjargne, a Gurizze, jù pe Basse, a Pavie, a 
Pradaman... E sepi Diu ce qualitáz d’impresc’ ch'a 
son dentri: forsi cariolis modernis, picons e ma- 
narins di azzál, martielinis e tràpanos todescs... 

No si sa; al è un segret. L'ANAS 'e je une dite 
che no à passion di fasi publicitàt: ’e fas e ’e 
tàs. A’ disin che, par savé dut, bisugnàs doman- 
dälu ai stàz majörs merecan, rus, todesc, francés, 
jugosläf, cinés. Chei е an l'bobby di tigni di vôli 
e di nota duc’ i lavörs da PANAS. 

Ma i furlans no son curiös. A lör ur baste no- 
me che no séi robe militàr. 


L’anade si siararà cun tune file di messagjos: 
dal president de republiche, dal president de re- 
gion, dal president de provincie, dal president de 
filologjche, dal president de latarie. 


Si fas par mt di di 


S’e je vere che la sanitàt di une democrazie si 
misure dai scàndui ch’e rive a gloti e a digjerî, si 


pò dî che nissune democrazie al mont 'e à tante 
salüt come ché taliane. 

NADAL ANTIC 


La verande de té cjase 

‘e bute su la nët 

intimitàt di fieste. 

Lis tös mans a’ prèin dongje il presepi 
tun odör di pin e di cjandele. 

Difár dal cil la lune 

e staze ombris. 

'O sai che tal to clip siarät 

si spiete il füc de Pifanie. 


ALAN BRUSINI 

Dicembar Ljendis dai miei país 


SAN DENEL 


Une trupe di int, stufe di vivi come i sìngars, 
montade di dì sui cjavai sbrenàs e di gnot tapo- 
nade tes boscàis, simpri cu la póre des béstiis 
salvadiis, äins agnòruns indaür, si ere fermade 
in tune bassure plene di vert cun plantis grandis 
e pizzulis di ogni fate, riparade dai àjars, tant di 
рагё simpri une primevere. Al ere un puest di 
Dio: di une bande il cuel ch’al divît la planure 
che in ché volte ’e ere plene di aghis ch’e rodo- 
lavin la glèrie fin al mar, e i pîs de montagne 
di Ruvigne dute un bosc e atör atör lis culinis dal 
Ciman, il Cuel Lunc e chel di Susans duc’ cu- 
viers di flörs; plui in sù si viodevin la mont di 
Verzegnis, dal Cuär, de Mariane, di San Simeon, 
dal Quarnam e dal Cjampon intabaràs di néf e 
di glazzärs lusinz ch’e menavin-jü une eterne fre- 
scure. 

In prin si viodevin a fà-sù cjasutis plantadis 
altis su pài di cjastinàr cun palüt e cjanussis di ar- 
zile; po dopo a pòc a pòc cul là dal timp, ché int 
plene di inzen e di virtüt ’e à fabricät un pais 
che si ë slargjät simpri plui cun cjasis, buteghis, 
palaz e in miez un gran’ tór cul so cjampanon che 
al sunave simpri fieste. Zardins, orz, vignis e’ pro- 
| dusevin ogni ben di Dio, e spedinis di ucei, cjárs 
| rustidis di nemäi, trotis, bisatis dal Cuär, dal Li- 
ni e dal Repudi, formadi di mont, persuz e vin 

e pomis e” erin il past di duc’. 

Ma, si sa, la bondanze, plui che la misérie, 'e 
fäs nassi la tristèrie e ché int, pierdude la tramon- 
tane, si è butade tal gredèi dal vizi e... ’e à fi- 
nit cul fà pierdi la pazienze al Signör che, sto- 
meät, viodint che nol ere plui pussibil fäle tornä 
te cjaradòrie, al à decidüt di däj par simpri une 
biele lavade di muse. 

Cussì une gnot scure di lune che il caligo al 
vignive-sù dal pantan di qualchi aghe ferme e al 
involuzzave dut tune fumate penze e grise e une 
trupe di cjanàz ’e vuacave di löf, si à sintüt un 
balament di tiere, po un gran’ scjasson e un ta- 
ramotament come il sdrumäsi di une masèrie di 
clas. 

Tal doman i mandriárs ch’e tornavin di passon, 
tal puest dal paîs e’ cjatavin un gran’ spieli di 
aghe che al lusive a soreli jevàt e in miez al spon- 
tave inmò il cuviert plac de tör. 

Alore chei quatri scotàz restàz par cumbinazion, 
'zirant pa lis alturis si tirarin sul сие] che al cjale 
la planure e li е’ scomenzarin a planta di gnúf 
lis lör cjasutis. 

Plui tart — oh, tant plui tart! — a lör si son 
dadis-dongje lis famèis dai soldäz romans ch’e vi- 
gnivin-sü di Aquilèe e che si erin fermadis a col- 
tä i cjamps sul Picaron, a Viadär, a Pontian e 
cussi al è saltät-für un gnúf país. 

Ma ce sgrisulons di frét ch’e provave ché pua- 
re int quant ch’e sintive, tes gnoz di scúr di lune, 
chei boz ch’e semeavin colps batüz su di une cas- 
se di muart, colps che si sgragnolavin a un a un 
da la cjampane de tör ineade tal miez dal lät... 

E ché solfe ’e à durät tant timp, fin quant che 
Rodoalt, une besteate di princip longobart, pin- 
tüt di vë sassinät par gjelosie di comant, Leon 
patriarcje di Aquilée, par fäjale al diaul e par bo- 
nà il Signör di chel delit е sacrilegjo, al à fat fa- 
bricä sul cuel une grande glesie al non di San 
Denél profete. 

Dal di po che il prin glon de cjampane grande 
de gnove tór, cu lis prejeris de int, fra il spro- 
fum dai agàz in flór, si slargjà armoniós sul spie- 
li lusint dal lát, no si à sintüt plui ché cjampane 
ch'e pareve la vós de int in pene... 

(PIERI SOMEDE dai MARCS) 


IL DILUVI DI SAN DENÉL 

Ma a'n cóntin ancje un'altre, tun'altre manie- 
re... 

Te valade dal vecjo San Denél ’e mancjave 
l'aghe: 'e ere dome une pizzule risultive tal miez 
dal país, ma no bastave par duc'. Alore e' àn de- 
cidüt di fâ une buse propit li, tant ch'al vignis 
un sfuéi: e' rivàrin sgjavant fin a une crete so- 
teränie... e aghe no'nd'ere. Alore e' àn pensät 
. di butá-jú un grant clapon par ròmpile. La piere 
i 'e rodolà pe scarpade e 'e plombä su la crete e 
alore ’e scomenzä a vignî-sù tante di ché aghe, ma 
tante, che "e jemplà la buse, ’e jessè-fùir e e ineà 
dut il pais e la valade. Chel al ë il lát: il dilu- 
vi di San Denél. 

La int scjampade sul cuel 'e tornä a plantä 
lassù il país. 

Tal miez dal lat, lì ch’e vevin fate ché buse, 
'e je ancjemd come une foradòrie di aghe sote- 
rànie ch’e tire e ’e glot lis barcjs e chéi ch’e van 
a nada. 

Qualchidun al ül dî che ché buse ’e rivave fin- 
tremai a Vignesie e ch’e erin des barcjs misterio- 
sis ch’e levin sù e jù. Parfin une volte il lät si 
ere sujät dal dut parvie di ché foradòrie, e agn 
indaür al ere qualchidun ch’al contave di séi stàt 
sentàt sul бг di ché buse. 

Е’ disin che quan’che l’aghe je je pui clare e 
cujete si pò viodi inmò la glesie sul fonz, e quan 
ch’e je basse si viöt a spontà sul fil la crös dal 
tor ineat. 

(A. C.) 


SORECJSCJEL 

I contadins dal borc di Sorecjscjel, dapit de cu- 
line, duc’ fituäi dai nöbii di San Denèl, e’ man- 
davin lis lòr frutatis a servi a zornade lassò dai 
parons. Une di chestis frutatis, une sere, no ere 
tornade a cjase e i siei e” erin in pinsis, ancje 
parceche si cisicave che al contin j plaseve di 
mateä cun lòr (che ansit une ’e ere za colade tes 
sòs sgrifis!). Prime di gnot, so pari al еге lát-sà 
a viodi di jè, ma lassü j diserin che la frutate no 
ere nancje stade, lassù, in «ché di; al tornà plui 
tart cun doi siei fis, ma i sgherans ju àn butäz-für 
ben pacäz. 

Dut il borc, alore, si è metüt a rumör, ansit 
il paîs intîr: duc’ e’ cirivin armis par là cuintri 
dai siörs. Si cjatarin duc’ ta l’ostarie de Biele, e 

tal indoman di matine ch’al ere l’ultin di Car- 
naväl dal 1511, tal paîs no si А viodudis lis 
solitis mascaradis di ligrie, ma invessit dut il po- 
pul armät a la miej cu sei — chéi di Sorecjscjel i 
prins devant — e ancje feminis, e’ lèrin-sù ber- 
ghelant in cjsciel butansi a scjavalgjá lis muris. 
Intant che i bravàz ei tignivin front, i cjscjelans 
e’ cjaparin une galarìe soterànie ch’e jesseve di- 
söre dal cjscjel e po e’ scjamparin cui cjavai ch’e 
ur vevin prontáz, e daür di lêr i difensórs. 

Jentrade ch'e fo la int e no cjatant plui nis- 
sun là dentri, si metè a sfracassá-sú dut ce che 
j capitave pes mans — intant che la parintát de 
frutate la cirivin par ogni sigrit, finché la cjata- 
rin plui muarte che vive in te alte cele di une 
torate. 

Alore duc’ inferocîs j An dat füc al cjscjel di 
ogni bande, sdrumant fintremai lis murazzis ch'e 
restavin in pins: il cjscjel nol tornà-sà mai plui. 

Par chest fat, il borc dai sotans dapit de culine 
al cjapà il non di Sorecjscjel. 

(PAULI BEINAT - trad. e rid.) 


cjavai sbremáz - cavalli sbrigliati. D 

sfuéi (anche suéi) - stagno, laghetto poco profondo al centro dei 
paesi. 

он - vortice. 

sotans (come fitudi) - coloni, fittavoli. 

TL PODE Lis favulis dal Pup 


Al jere une volte un re ch’al faseve dut ce ch'al 
voleve parceche al jere re e al veve in man il pod£. 

Ma dopo, i timps a’ son cambiáz e il re al sten- 
tave a fá ce ch'al voleve. Alore lui al fasé une 
pensade: dá dut il podé in man al popul e lui ti- 
gni dome i béz. 

Cussi, intant che il popul al barufave par di- 
vidisi il podé, il re, cui bêz, al tornà a fà ce ch'al 
voleve. 

LA RITIRADE DI DREUTE 


Dreute di Are, di zövin, al jere tai bersalirs 
che, anzit al à imo la biciclete sul cjast. Une volte 
in Albanie cul so squadron al & lät a fä une azion 
di uere insieme cui alpins. Riväz ai pis de mont 
ch’a vevin di cjapä, i bersalirs a’ ingrumin lis bi- 
cicletis, i alpins a’ intrupin i mui, e duc’ insieme 
su pe mont a pit. 

Riväz sul puest, i albanés a’ tàchin a trai, i 
nestris a’ rispuindin, 'e salte-für une mazzadizze 
fintremai che, restàz senze balis, i nestris a’ scù- 
gnin scjampà al famös « si salvi chi può! ». 

Al è clär che i alpins, usàz a cjaminà in mon- 
tagne, da rive ju a’ corevin plui dai bersalîrs ch’e 
àn lis gjambis cùrtis. E rivàz in somp de mont 
prime di chéi altris, par scjampà plui je svelte, 
ur ròbin lis bicicletis e vie cun lör. « E nö ber- 
salîrs > al conte Dreute, < 'o sin scjampáz a cja- 
val dai mui, ven a stai biel planc, ch’al jere di 
muri di ridi e di pöre >. 

Dicembar Proverbis di dutelan 


Ancje in Friùl, dicembar al stente a mantigni 
la mosfere e la sugjestion di une volte. Lis zor- 
nadis di Nadal cuiètis, silenziosis, cjàldis a’ son un 
ricuart. I timps di quant che i fruz a’ passàvin 
oris denant di presepios pùars, sclez, a’ son tra- 
montàz. I timps di quant che ognun si sintive a 
tornà bon come un frut, a’ son lontans, piardüz. 

Baste impensäsi di cemüt che si spietave la 
néf, ch’e veve di vignî a dà l’ultime man a un 
paesagjo di flabe; néf ch’e durave a lunc, parce- 
che: la иё} di Nadal no si disfe nancje dongje 
il cjavedäl. Di chel instes duc’ la bramävin: par 
vë biel timp a Pasche. Blanc di Nadäl, vert di 
Pasche; Nadal al füc, Pasche al zác. 

E cui no si visial il proverbi gaiarin di madins: 
madins scurinz, stäi lusinz. Se la gnot di Nadäl 
il cil al sara gris di nêf, si varän stälis plens di 
foragjo vie par dute l’anade. 

E cui no si ingròpial a ricuardà la usance di 
impiä il nadalin, in ogni cjase! Il zoc al veve di 
Jéssi grant, vecjo: di fajàr o di moràr; e al veve 
di brusàsi biel planc, a lunc, par zornadis e zor- 
nadis. E duc’ intór! 

E cui no sìntial tenerezze pai pùars regài dal 
Nadal di une volte! Regäi di nuje: cöculis, doi 
milùz, un narant, une pipine di pezòz, un tocut 
di mandolát. E ce tant contenz, tör il füc, duc’ 
insieme, 

Ué al torne dicembar, al torne Nadal, a’ törnin 

lis fiestis di Prindalan; ma no torne la mosfere 
des fiestis di une volte. 

Oh, intindìnsi: nol è che lis fiestis a’ séin tra- 
scuradis o ch'a pàssin сепсе abadäj, anzit! Ancje 
in Friùl, a Nadal, ’e sucét une balfuèrie. Dibant 
no si à scrit tun « müt di di»: Se il Bambin 
Gjesú al ves savüt di cred tante cunfusion cu la 
fieste dal so Nadäl, nol varès spiät a dinissun la 
zornade de sö nässite. 

Dacordo: lis intenzions a’ son buinis: fiestezä 
une ricurinze cjare al cür di duc’, il plui degna- 
mentri pussibil. Ma la maniere sielte 'e je propit 
l'incontrari, e i risultäz a’ son che Diu nus vuardi. 

Cjalàit i presepios: a' son deventáz modernos, 
mecanics, cumplicáz; plens di maraveis e di sor- 
presis: di no olsà nancje a là dongje di un Bam- 
bin Gjesü cussi atrezät. 

Lis buteghis a’ son incolmenadis di ogni ben di 
Diu; e la int no si ferme in cjase, dongie il füc. 

Par ricevi cun plui solenität il messägjo di puo- 
retät dal Bambin, si mangje. Si fäs e si acëte in- 
viz. E al & un incrosäsi e un ingrumäsi di gustäs 
e di cenis: cössis di tortis, geis di fujazzis, e po 
vin di ogni qualität, licörs е golosëz di rarität. 

Al è dismenteät l’antic proverbi furlan ch’al ra- 
comandave di fà culumìe, di no strazzà: che com- 
panadi no 'nd'é mai vonde par dutelan: a ’nd’é 
plui zornadis che lujanis. Uè il proverbi al è stàt 
sledrosät: a 'nd'e plui lujanis che zornadis. No si 
rive a mangjà dut ce che si prepare. Ué, chel ch’al 
mancje al è l’apetit: il vîf e mai cuietät apetit di 
une volte che al sintive di lontan il bonodör 

e il savór di dut. Ancje la polente discolze ’e de- 
ventave un dolz. Quant che il soreli al è tal miez 
dal cîl, la polente ` e sa di mil. 

E a cui che si lamentave pes cenis masse scle- 
tis, i nònos a’ rispuindèvin: ’E je une furtune, 
parceche: cene curte, vite lungje. 

Qualchi volte, peró — par di la veretát — si 
cjatävin ancje lór, püars vecjos, in dificultát, mas- 
sime denant dai foresc’. Ma a’ vèvin imparát a 
puartäsi für vonde pulît cun tun proverbi: Al vál 
plui un plat di bon acét che un plat di rost. 

Nö, ué, ’o podin vé chest e chel: la gjubialität 
e il rost. 

Ce nus màncjal, alore, par comenzá a volési ben 
e par fermási, un marilamp, a gjoldi di ce ch'o vin! 

IL SPACADOR DI COCULES 


Une volte dute la Cjargne ’e jere plene di nears 
e pardut i vieilis ai fasëvin tasses di cocules, quant 
che la stagjon ’e jere buine. Però i cjargnei ai ve- 
ve poure di colà a là a spacälis, parvie che i nears 
ai jerin masse alz, palaqual a las fasevin spacä dai 
foresc’, normalmentri asins o belumaz. 

Une volte, d'atom, di un an chi no ricuardi, al 
vigni a spacä cocules in Puvigneit un belumat. Al 
va da parone di doi biei nears e al si met d'acordo 
di spacáju. Dopo véj fevelát e contratát, jei s'im- 
pegne di däj da golezion, da gustá e da cene, sore 
il pajament, ben intindüt. 

Chel belumat al à mangját da golezion, dopo 
da gustä e ancje da cene (cence nancje comenzä, 
però, il so dovéi). Dopo cenät al è lát a bevi il 
so litrut a cont das cocules e, dopo passût e beve- 
rät, al è lât a durmi sul jet di scus. 

Al j jeve a buinore, al beif il café cu la sgnape 
e dopo, cence di ne trei ne quatri, al comence a 
prepara il persac. Ma la parone lu ferme e j do- 
mande: « La laiso? » 

« A casa » al rispuint lui. 

« A cjase? Ma... e las cocules quant las spacai- 
so? » aj dis la femine. 

< Un momento, parona; chi ga spacá le noci Г 
anno passato? » 

« Il vento » ’e rispuint jei. 

< E il vento le spacarà anca quest’anno! > al 
rispuint chel tizio. 

E apene det cussi al cjape la puarte di corse 
e al partis, lassant la parone che si mangjave i déz 
di rabie. 

E gno pari al finive disint: « Mai fidäsi dal 
forest! » 


A.D.R. DI PALUCE 

Nadäl Cuintriprèdicjs 


Quant che Josef e Marie a rivàrin a Betlem, 
no cjatärin puest di nissune bande. I puars si ju 
cognos a sec е par lör nol š mai puest tal albergo, 
là ch'al è di mangjä е bevi. Dome là ch'al è di 
lavorä! 

Ogni volte ch’al ven Nadäl е о lei chest toc di 
Vanseli, cussì nòt e crit, a m'ingrope il cûr. In 
chestis pocjs peraulis a je spiegade dute la sto- 
rie dal Friál, di une volte e di cumö. Tai palaz 
dai granc’, séti di Triest séti di Rome, nö Fur- 
lans о sin láz dome a servi; tai Stàz dai granc’ 
o sin láz dome a lavorà; tes vueris dai granc’ o 
sin láz dome a dá il nestri sanc. 


Podopo, cuant ch'al ere di mangjá, i parons si 
son metüz in taule tindude e i fameis in tun cjan- 
ton; i Stàz a si son vantàz dai lor progres cence 
nancje cjalä il sanc lassát sù pes armaduris; a vue- 
re finide, i granc’ lis madais e lis grandis pensions 
e i picui torná a cjase piés di prime. 

Però, cun dut chest, i Furlans a no son trisc’ 
e nancje no cirin di torná la farine o di doprá la 
prepotense, come cb'a fasin chei átris cun nö. 
Chest al pò jessi un mal, ma, in fonz, al è miei 
cussì. S'o doprin il mát di fà dai trisc’ o deven- 
tarin trisc’ ancje nó; o deventarin $âfs e prepo- 
tenz. O varin qualchi vantat, cualchi franc in plui, 
ma o pierdarin la nestre máse, tradint la nestre 
storie e la nestre fede. O rivarin a jentrá tal al- 
bergo, perö D dentri o cjatarin dome láris, e il 

Signör nol âl nassi framieè i láris. Al preferis une 
grote in tun cret o un stali te criure, ma lontan 
de tristerie. | 

Jò o ai une grande fede tal popul furlan. Baste 
ch’al resisti e tentasion di deventä trist, di fà un 
Nadäl сепсе Signor par cuatri carantans in plui. 
In ché dì al sares finit. Parceche la storie a inse- 
gne che cuant che un popul si slontane de one- 
stät e dal Signor, ancje il Signor si slontane di lui 
e nol va a rive ben. Par ogni prepotent, al nas 
un plui prepotent di lui. 

Par chest o prei che i Furlans a continuin su 
la strade di simpri. 

O sierin l'an cul Nadal, cu la sperance. 

Cumiät 


Il Strolic al è rivát dapit. Al à procurät di fa 
miör ch’al à podüt. Nol sarà rivät a intivälis dutis, 
ma une al è sigür di no véle sbaliade: ché di jéssi 
rivät adore di no contentä dal dut nissun. 

Ma benedez di Diu: predit il Signér! ’O varés 
pûr let il proverbi ch'al dis: quant che si è con- 
tenz dal dut, si mür! E voléso che il Strolic us 
meti ta chei pericui li! Mai plui. Il Strolic us al 
ben a duc’; che anzit al promet fin di cumò che, 
chest an cu ven, s'o sarìn vis, us discontentarà 
ancimò di plui: dut chel ch’al covente par fäus 
campä almancul come Matusalem. 

E sperìn ch’o véis di vé agrát l'auguri dal Stro- 
lic. 

Furlans, stait ben e stait cul Signór, che chei 
altris a’ son duc’ piés. 


Pup 

FELKIRKEN - KANT (Austria) 


S. R. l. Spaten Regionale Import 


del rag. NELLO L. MATTIONI 


Concessionaria Importatrice della 
SPATEN-FRANZISKANER - BRÄU KGaA 
« la birra di Monaco dal 1397 » 


Importazione e commercio specialitá alimentarl 
Ufficio-magazzino: Via Manin, 18 - 33100 UDINE - ul (0432) 23.533 


Deposito frigorifero: Piazza 1 o - 33100 UDIN 
Depositi a: GRADO - azza 4 Mago) 


KE — -— 


Profumeria DINELLI 


Forniture per parrucchieri barbieri estetiste 


UDINE - VIA DEL GELSO, 25 - TELEFONO (0432) 56.675 
INGROSSO E MINUTO 

IN D Un negozio che si raddoppia 
Via CANCIANI 5 

A A ... 33100 UDINE VIA ZANON 3 
Visitate il nuovo negozio aggiunto che permette l'ingresso 


da Via Zanon (Piazza del pollame) 


Biancheria - Maglie - Camicie - Vestaglie - Giacche da 
camera Donna Uomo Bambino - Cravatte - Cinture - Calze 
Profumi - Articoli regalo 


TARKETT FRIULANA di angelini & c. | 


E MOQUETTES - PARATI — — 





— 





Sede: 

33100 UDINE - V.le Ungheria 121 - Tel. (0432) 22211 - 57111 
Magazzini: 33030 Basaldella (Udine) - Tel. (0432) 21270 
Filiali: 

34170 Gorizia - Via Rossini 9/a - Tel. (0481) 52190 

33170 Pordenone - Via Mazzini 53 - Tel. (0434) 28100 


L. PAGOBEN 
| arredamenti 
um Forniture ed applicazioni di tendaggi 
=| Costruzione salotti 


FE in stile classico e moderno 


Visitate la nostra mostra esposizione 
Via T. Deciani, 19 - 33100 UDINE - Tel. (0432) 61.421 


бетп ARZIUTTI 








macchine per ufficio 


Via F. Mantica, 34 - 33100 UDINE - Tel. 61775 
MACCHINE PER SCRIVERE - CALCOLATRICI ELETTRONICHE 
FOTOCOPIATRICI - MACCHINE AFFRANCATRICI 











Marano Lagunare: Il Porto 


MARANO LAGUNARE 


Rinomata per la ricchezza dei suoi monumenti, per l'antica 
Torre millenaria, per il panorama della laguna e per la spe- 
cialità del pesce preparato nelle trattorie locali. 


SOLENNITA' CIVILI E SAGRE: 
15 giugno: Festa di S. Vito, processione con barche nella 
Laguna — 15 agosto: Sagra del pesce (ogni tre anni) — 
15 agosto: Festa del pescatore (ogni anno). 
COLLEGAMENTI: 
Via terra con autopullman; via mare con Lignano Sabbia- 
doro mediante motoscafi, nella stagione estiva. 


RISTORANTI E TRATTORIE: 
Trattoria Alla Laguna, ved. Raddi - Trattoria Stella d'Oro, 
Corso Italo - Trattoria Jolanda, Corso cav. Giuliano - Trat- 
toria al Pescatore, Regeni Angela - Trattoria Alla Terrazza, 
Tassile Giorgio. 


ROSTICCERIE: 
Da Alfio - Regeni Sira - AI Caminetto - Brocchetta Paolina 





Gioiellerie 


CROATTO 


Via Delle Erbe, 7 Via Mercatovecchio, 11 
UDINE - Tel. 56.659 UDINE - Tel. 23.248 


concessionario 


LONGINES 





già Primario e Direttore Inc. Ospedale Psichiatrico Provinciale 
MALATTIE NERVOSE - ESAURIMENTI 


33100 UDINE - Via del Gelso, 16 - Telefono 56.368 
Riceve dalle ore 9.30 alle ore 12.30 escluso Il lunedì 









VITTORIO BENEDETTI 


Via del Gelso 15/A 33100 UDINE Tel. (0432) 55.9.71 







CUCINE - FRIGORIFERI - LAVATRICI 
MOBILI COMPONIBILI - ZOPPAS 
TV - RADIO - HIFI 


Dott. Enrico Pantalone 





Banca Popolare di Gividale 


Società Cooperativa a.r.l. - Fondata nel 1886 - Cod. Az. 5484 


Iscritta al N. 22 Reg. Società del Tribunale di Udine 
C.C.1.A. N. 12523 


33043 CIVIDALE DEL FRIULI - Corso Mazzini, 6 
Direzione Tel. 71290 
Uffici Tel. 70370 - 70374 - 71060 


Telex 45185 Civibank 
FILIALI: 
33040 ATTIMIS - Via di Mezzo, 15 Tel. 79914 
33042 BUTTRIO - Via Stazione, 3 Tel, 674001 
33044 MANZANO - Via Divisione Julia, 5 Tel. 74733 
33047 REMANZACCO - Piazza Р. Diacono, 14 Tel. 20076 
33048 SAN GIOVANNI AL NAT. - Via L. da Vinci, 7 Tel. 74314 
33040 SAN LEONARDO - Via Scrutto, 54 Tel. 72218 
33049 SAN PIETRO AL NAT. - Via Roma, 129 Tel. 727046 


Banca agente per il commercio con l'estero 
Crediti speciali per l'agricoltura 

media e piccola industria, artigianato e commercio 
industria alberghiera e turismo 


Servizi di Cassa continua e Cassette di sicurezza 
presso la Sede Centrale 
e la Sede di Manzano 











Cividale del Friuli: Loggia del Comune e statua di Giulio 
Cesare (Foto Muner) 


Cividale del Friuli 


17 km. da Udine 


Famosa nella storia come centro longobardo, ricca d'arte е 
di monumenti meravigliosi è attraversata dal fiume Natisone. 


ALBERGHI: HOTEL ROMA P. Picco; Alb. TAMBURINO Via C. 
Alberto; Rist. Alb. AL CASTELLO Via Fortino. 


RISTORANTI E TRATTORIE: AL FORTINO, Borgo S. Domenico; 
AL TRIESTE largo Brioni; TRE COLONNE Via Ristori; AL 
POMODORO P. S. Giovanni; ALLA FRASCA Via de Ru- 
beis; LEON D'ORO Borgo da Ponte; ZORUTTI Borgo da 
Ponte; ALLA PASTORELLA Borgo S. Pietro. 


SPECIALITA' LOCALI: Carni, cacciagione, < Gubana » 
VINI: Tocai, Merlot, Verduzzo, Cabernet, Picolit. 


INFORMAZIONI: PRO CIVIDALE - Tel. (0432) 71163 
33043 Cividale del Friuli. 











Banca Popolare 
Cooperativa di Gemona 


Capitale Sociale e Riserve L. 1.060.377.820 


SEDE IN GEMONA DEL FRIULI (UD) 
PIAZZA GARIBALDI, 9 


TELEFONI: 
97251 - 97252 CENTRALINO; 97254 DIREZIONE 


TELEX: 45161 GEMOBANK 
Indirizzo telegrafico: BANCA POPOLARE GEMONA 


AGENZIA DI CITTA’: PIOVEGA, Tel. 97253 


AGENZIE: ARTEGNA Tel. 987017 


BUIA » 96141 
MAJANO » 959021 
TRASAGHIS » 97724 
VENZONE » 97920 


ESATTORIE: 


Gemona - Artegna -Bordano - Buia - Montenars - Osoppo - 
Trasaghis - Venzone. 


TESORERIE: 
Di 8 Comuni e di 24 enti morali 


BANCA AGENTE PER IL COMMERCIO DEI CAMBI 
SERVIZIO DI CASSA CONTINUA 


CASSETTE DI SICUREZZA PRESSO LA SEDE DI GEMONA 
LE FILIALI DI PIOVEGA E MAJANO 





Tolmezzo: La plazza 


TOLMEZZO 


Km. 52 da Udine alt. m. 323 s. |. m. 


Centro di gravitazione industriale, commerciale, turistico e 
scolastico di tutta la Carnia. 


OPERE D'ARTE: Duomo - Chiesetta di S. Maria Annunziata - 
Museo Carnico delle Arti e Tradizioni. 


ALBERGHI: Cat. Il Coop-Ca: Cat. lil: Cimenti - Roma. 
Cat. IV: AI Cavallino - Alla Pergola - Alla Pleve (fraz. 
Casanova) - Carnia - Da Giacobbi - Miramonti (fraz. ||- 
legio Superiore) - Nuova Italia. 

LOCANDE: Alla Posta - Alla Terrazza - Vittoria (fraz. Im- 
ponzo). 


TRATTORIE: Cooperativa - Valle. 








Bruno Ellero «cw euro 


Viale Ungheria, 121 - 33100 UDINE - Telefono (0432) 60.789 


Concesslonario MOTOBI 
Vasto assortimento cicli e motocicli - Accessori 





FOTO CINE PIGNAT 
UDINE - Via Rauscedo, 1/C - Tel. (0432) 22.729 


IL PIU' VASTO ASSORTIMENTO FOTOGRAFICO DI COSTUMI, 
PAESAGGI E OPERE D'ARTE DEL FRIULI | 


CASA DELL’ORAFO 
Via Rialto, 9 - 33100 UDINE - Telefono 55.845 


GIOIELLERIA - OREFICERIA - ARGENTERIA 
OROLOGERIA: CONCESSIONARIO BULOVA 


ALDO TRANGONI 


Via P. Sarpi, 17 - 33100 UDINE - Telefono 56.473 





_ARTICOLI D'ARTE - PORCELLANE - CRISTALLERIE 
ARGENTERIA - ARREDAMENTO 


CALZOLERIA S GIACOMO 


D. RIZZI 








Piazza Matteotti, 21 - Telef. (0432) 23.940 - 33100 UDINE 











LIBRERIA EDITRICE 


“AQUILEIA,, 


Vasto assortimento cornici e stampe artistiche 


33100 UDINE Cancelleria per ufficl e scuole 
Via Piave, 21 Libri scolastici e di lettura amena 


| Tel. (0432) 23.314 Articoll da regalo 





BANCA POPOLARE DI LATISANA | 


Soc. Coop. a.r.l. 


Sede sociale e Direzione: 
33053 LATISANA - P.zza Indipendenza - Tel. (0431) 50020 - 50027 


Filiali: Lignano Sabbiadoro - Lignano Pineta (stagionale) - 
Palazzolo dello Stella - Muzzana del Turgnano - Ronchis 


F.LLI ROMANELLI LEGNAMI s.a.s. | 
50 ANNI DI ESPERIENZA 
NEL CAMPO DELLE RESINOSE 







33100 UDINE - Via Milazzo, 14 - Tel. (0432) 57.851/2 
ETTENDORF LAV. (Austria) PRODUZIONE PROPRIA 





Birreria MORETTI Stazione 


PIZZERIA - RISTORANTE - TAVOLA CALDA 
(DI fronte alla stazione F.S.) 
33100 UDINE - Viale Europa Unita, 69 - Tel. (0432) 63.897 








Banco di Tricesimo 
di ELLERO & С. 


IL RISPARMIO SI APPREZZA 
IL GIORNO DEL BISOGNO Tel. (0432) 81.130 





Libreria TARANTOLA 
di A. Tavoschi 
Via Vittorio Veneto, 20 - Tel. (0432) 23.459 - 33100 UDINE 






LIBRERIA INTERNAZIONALE DI LETTERE SCIENZE ED ARTI 
TESTI UNIVERSITARI E SCOLASTICI 





x Tutto per il disegno - Strumenti di geodesia, fisica e inge- 
апегїа - Riproduzioni - Disegni in tutti | sistemi - Servizio 
di copiatura Xerox - Forniture complete per studi tecnici. 


33100 - UDINE - Via Prefettura 5 


A Fo Telefono (0432) 56.581 
Zo OPAC MOSTRA TAVOLE E STRUMENTI 


Via Prefettura n. 4 





OSPEDALIERA FARMACEUTICA 
di VIOTTO FLAMINIO 
Viale Vol. Libertà, 24 - 33100 UDINE - Tel. (0432) 44960 





Articoli ed apparecchi sanitari - igenici e scientifici - mate- 

riali in gomma e di medicazione - mobilio ed arredamento 

sanitario - smalterie - vetrerie e porcellane produzione estera 
e nazionale 





| TESSUTI CONFEZIONI 
AL CARMINE 
Di Giorgina Maschioni 


Via Aquileia 71 - 33100 UDINE - Tel. (0432) 54.424 





Idraulica 


AUGUSTO GECELE 


Forniture Idrauliche Tecniche Industriali 
Per Acqua - Aria - Gas - Gasolio - Vapore 


Viale Ungheria 55 - 33100 UDINE - Tel. (0432) 22.007 - 53.736 


= SERGAD sas. _ 


Prefabbricati di cemento precompresso - Pannelli 
per tamponamento - Guard Rails centrifugati 


33100 UDINE - Viale Duodo, 44 - Tel. (0432) 23.487 - 22.569 


MAGAZZINO DELL'OPERAIO ` 


INDUMENTI DA LAVORO - CONFEZIONI 
RIPARAZIONI TELONI - IMPERMEABILI 


Viale XXIII Marzo, 6 - 33100 UDINE - Telefono 57.140 





Antica Bottega artigiana fondata nel 1877 
A. ROSA 


Premiata orologeria oreficerla 


UDINE - Via Rialto, 12a - Telefono 58.709 


Laboratorio riparazioni orologi - Concessionario ufficiale di vendita 
degli orologi ERNEST BOREL - Assistenza tecnica per ogni occorrenza 





furlans 
A VIGNESIE US SPIETE LA 


Tratorie de Colombe 


San Marco 1665 - Tel. (041) 23.817 - 21.175 


. "Albergo Bonvecchiati 


San Marco 4488 - Tel. (041) 85.017 


di GIOVANNI DEANA paron furlan 











ERECTO р 
. BANCA POPOLARE 


DI PORDENONE 


DIREZIONE CENTRALE 


PORDENONE - Piazza XX Settembre, 19 - Telefono 58.71 
Telex 46162 POPOL PN e 41336 POPOL EST 


Agenzia di Città: Largo S. Giovanni, 1 - Telefono 245.45 


FILIALI in: 

Aviano - tel. 651185 
Azzano Decimo - tel. 64006 
Casarsa della Delizia - tel. 86175 
Pasiano di Pordenone - tel. 625012 
Sacile - tel. 71976 
Valvasone - tel. 89019 
Corrispondenti non bancari In: 

Budoia - tel. 651185 
Roveredo in Piano - tel. 22507 
San Quirino - tel. 91138 


Aerobase USAF di Aviano - Telefono 651336 
Zanussi-Rex di Comina - Telefono 26.91 
Zanussi-Rex di Vallenoncello - Telefono 21.451 
Zanussi-Rex di Porcia - Telefono 32.228 


BANCA AGENTE 
PER IL COMMERCIO CON L'ESTERO 
Autobanca - Cassa Rapida - Armadi e Cassette di Sicurezza - Casse 
Continue - Collegamento diretto a mezzo Telex con la Borsa Va- 
lori di Milano 


Credito all'artigianato 
all'industria, all'agricoltura, al commercio 


` TUTTE LE OPERAZIONI E | SERVIZI DI BANCA 


Per ogni necessità bancaria l'Istituto a disposizione 
degli Operatori economici 





Pubblicità a cura d: AFA PUBBLICITA’ 
Via del Carbone, 1- UDINE - Tel, 22324 























